
Huyge. 1 


(2 DIE PROLOGHF. 


OM wat vreemtds ende wat nieus te hooren dat oude gesten 
ende oude gescriften menich hondert iaren verborghen hebben ghe- 
houden. So heb ic hier een seer vreemde wonderlijcke noyt won- 

6 derlijcker historie int claer ghestelt om dye te ouerlesen ende daer 
wt ghenuechte te rapen, ende dye sinnen des menschen daer mede 
te versolaceren als si met eeniger melancolien ende swaricheden 
belast worden, het si van eenich ingheuen des vyants, oft van 
swaricheyt des bloets want melancolie ende swaricheyt genereert 

10 ende maect dicwil grof bloet dat menich werf den mensche siecte 
toe brengct. Hier om sal hen die mensche maken eenen blijden 
geest wan die doet den mensche lange leuen. Dese historie is ghe- 
maect nict om eenich belet van goeden wercken, ende dat men 
daermede versuymen soude eenigen gods dienst als sermonen ve- 

15 speren ende der ghelijcken dienste maer si is ooc gemaect om dese 

lange tongen van clappaerts ende clappeyen als die haren tijt wil- 
len ouer brengen met achterclap om eenen anderen sijn eere te 
benemen achter rugghe, dan sullen si vinden wat quader arger 
fenijn dat een quade tonge is ende wat groter last, anxt, partijscap 

so oorloghen, dootslaghen die tonghe bi brenghen ende brouwen mach. 
[2P] Ende isser yemant dye hierin vindet dat hen mishaghet en 
wilt daerom ons niet te seer wederlegghen, want het is al te goe- 
der meeninghen ghedaen, want wat dye menschen scrijuen sonder 
medewerckinghe des heylighen geests dye sijn al wel te straffen 

26 ende te wedersegghen. Maer wat dye eewighe dadde ghespro- 
ken heeft dat sal warachtich bliuen. 


Hier volghet die na prologhe. * 


[3] OM dat men hier achteruolgen ende bescriuen sal van - 


sommighe dinghen die gheschiet souden sijn inden tijden vanden 
4% 


8 


groten coninc Karel. So wil ic eerst wat scriuen vanden seluen 
_ Karel Die alder gloriooste ende onuerwinlijcste coninc Karel was 
seer vroom ende victorioos inden strijden, seer wijs in scientien 
ende in dye vij. vrije consten, hi was ooc kerstelijk ende duech- 
s delijc van leuen, hy hielt sijn hof eerlic ende sijn heeren ende 
dienaers in duechden so dattet scheen een clooster te sijn want 
in sijn hof en mocht men niet sweeren dobbelen caerten, oft dier 
ghelijcken doen daermen god mede mochte vertoornen. Hi had bi 
hen vude wise raetsheeren, hy was oock rechtueerdich in sijn 
1o vonnissen soowel den armen als den rijcken. O lacen nv houtmen 
veel abusen inder heeren houen, als van dobbelen, te versweeren 
gods liden ende leden oncuysheyt, ouerspel maechden schoffieren, 
_ vrouwen cracht, ende der gelijcken daer af-dicwil den landen grote 
__plaghen comen. Karel was een goet prince outsiende god, ende 
15 een groot beschermer ‘der heyligher kercken. Hy was so sterc in 
de strijde dat hy met sinen sweerde teenen slaghe een ghewapent 
man metten paerde doorsloech. Als hy gram was soe verueerde 
hem een yeghelie. Karel hadde by sijnder coninghinne Hildegaert 
ij, sonen als Charlot die sterf sonder oor. Pippijn coninc van 
20 Italien, Lodewijc coninc van Aquitanien die na keyser wert. Ende 
hy had ooc ij. dochteren, Rotruyt, Berga, ende Gilla daer ic nv 
voort af swighen sal, ende comen totter gesten van onser historien. 

[3] Hoe die groote Coninc Karel open hof hielt voor sijn 
heeren vrienden, ridderschap ende dienaers. * 


Die groote Coninc Karel na sijn oude costume ende seo hielt 
hy open hof op eenen tijt voor sijn heeren ende vrienden in dye 
stat van riemen daer hy by hem had ix. ghecroonde Coninghen 
veel hertoghen ende bisschoppen, ende ‚xl. Grauen. ij. m. ridderen 
edel mannen ende noch. v. m, mannen van eender wapen ende van 
eender cleedinghe die altesamen waren onderdanich coninc Karel 
ende stonden tot sinen ghebode. In dit hof en was ooc niet verghe- 
ten dat ghene dat. meestendeel dye blijschap maeckt, dat sijn die 
eedele duechdelijcke schoon minlijcke vrouwen ende Joncfrouwen 
dye seer veel was, als van hertoghinnen Grauinnen, Ridders, vrou- _ 


wen, Camenieren ende noch ander, die seer rijckelijc dat hof al 


omme vercierden want tusschen elck twee heeren ende ridderen 
so saten [4°] vrouwen onde ioncfrouwen elck na sinen staet Daer 
wert groote rijckelijcheyt ghetoont van spyse ende van dranck, 
des daer van alles oueruloedich was, daer wert seer eerlijck ghe- - 
dient elck nae sinen staet Ende daer en diendemen anders niet dan 
wt silueren ende gulden vaten, men schanck den wijn oueruloe- 
delijc. Als die maeltijt ghedaen was so riep die coninc alle dye 
heeren bi hen ende seyde. Mijn heeren ick ben out ende en mach 
de wapenen niet meer hanteeren, hierom bid ic v lieden dat gi doch 
eenen anderen kiesen wilt dye nut ende bequaem ware om dye 
Croone te draghen. Daer was een wijs wel ghemint here des co- 
nincx cancellier geheeten Dumay van beyeren die seyde O ghe- 
nadighe Heere als wy v verliesen soo en weten wi niemant te kie- 
sen voor Coninck, die de landen soude profitelijce ende nut sijn. 
Doe seyde coninc Karel o mijn ghetrouwe vrient Dumay, Hier is 
mijn sone Charlot dye cloeck is ter wapenen, ende seer stout in 
dye feyte van orloghen, ende redeliker wijs van rade, dyen wil ic 
dye croone ouergheuen, ende ick wil payselick ende in ghemake 


voort aen leuen om God bd ed te dienen. 


Ke 


\ | 


Als dit die Cancellier hadde ghehoort soo seyde hì. O out- 
sienge coninc dat v belieft sal ons allen belieuen ende god ghene 
dattet si tot profijt van al kerstenbeyt. Ende aldus consenteerden 
alle die heeren ende princen inden woorden van coninc karel. 


s [4°] Hoe Charlot coninc van vrancrijc wert gheovroont ende 
ghesalft, * 


[5*. B 1] ALs ooninc Karel koorde dat zijn heren wel tevre- 
den waren met sijnder. meningen so was hi blide, ende hy dede 
bereyden die dingen dyemea totter croningen soude behoeuen. 

10 Ende des anderen daechs is die ooninc gereden met sinen sone tot 
onser vrouwen kercke te riemew, daer die misse met groter fce- 
sten gesongen wert, ende charlot wert daer coninc. ghecroont ende 
gesalft wter ampullen daer die coningen van vrancrije. noch mede 
gesalft worden die wten hemel gecomen was. Daerbi was een 

15 verader Amoris genaent, die benijde dat oharlot coninc geworden — 
was, want hi ooo vaùden bloede was, ende seyde in hen seluen. 
Ic sal maken dat cherlot nist lange lemen noch conino zijn en sal, 

ende dan sal die crone op mì versteruen ende ie sal dan coninc 
werden ende conino: Karel is seer out, dien sal ic wel veriagen 

20 met mijnen grooten vrienden. Ende doe quam amoris voor Kaer- 
len, want hi hadde eenen välschen raet bedacht, ende nam Kaerlen 
metter hant ende seyde. O edel here getooft moet zijn die eewige 
god dat v sone charlot coninc is, mer op alle dinghen. moetmen 
voorsichticheyt hebben, want daer isser van uwen houe die steden 

25 ende sloten van v te leene hout die uwen son veraden sal ende 
sinen doot gesweren heeft, ende daer af weel ic de waerheyt wel. 
Doe wert Karel zeer gram ende seyde amorijs luttel woorden ende 
die vast, mer doet hen ontbieden voor mi Doe seyde amoris. Ghe- 
nadige heere, het ie Huyghe van bourdeus, wiens vader was her- 

so toge Sanguijn ende waat hi van so graeter macht is so meent hi 
die croone noch te hebben ende self coninc te zijn want hì meent 
had hy uwen sone charlot verslagen hi sauyde lichtelije v dan wten 
lande veriagen, Doe seyde Karel met grooten. verwonderen hoe 
soude dat moghen sijn dat mi heer hughe so soude [5?] verraden, 


35 hi en is nochtans van verraders bloet niet gecomen, want sijn va= 


der was goel ende getrouwe, Ende de coninck riep tot hem Vyons 


d 


van poytiers, ende gaf hem brieuen te dragen tot hughen, ende 
hem te segghen dat hi ende sijn broeder met .x. van haren rid- 
ders te houe comen souden den coninc te dienste, want ic so spre- 
ken wille. | | 


DA Hoe hughe des conincs brieven ontfinck. 


__ALs vyons nv des conincs brieuen had so is hi gereyst na 


bourdeus, daer hi hugen ende sinen broeder vant ende seyde.- 


_ Die coninc heeft v beyden ontboden met .x. van uwen ridders 
om bi hem te comen te parijs ende hi gaf hem des conincs brie- 
10 uen die si eerlijcken ontfinghen, ende vyons seyde hoe die coninc 
sijn crone ouergegeuen had. sinen sone charlot. Doe dat Huge 
hoorde so seyde hi. Is mijn heere charlot coninc, so gheuen hem 
god dat hijt met eeren besitten mach: ic sal hem gheerne te 
dienste comen. Doe bleef die bode bi hughen die hem goet chierc 
16 dede, ende des morghens sloech hi vyons ridder, ende gaf hem 


lx. marc gouts Doe was die bode verblijt' ende nam oorlof aen 


hughen ende hi is weder gereyst totten coninc die hem vraechde 
hoe hi te bourdeus ontfangen was Ghenadige here seyde die bode 
seer wel ende door v liefde sloech hi mi ridder ende gaf mi Jx. 
so marck gouts, ende hi was seer blide dat charlot coninc ghecroont 
was, ende hi sal sere cortelinge hier sijn. Doe seyde Kaerle 
_huge is mi willekome ende al die met hem comen. Ic heb dicwil 
daerop ghedacht oft hi charlot mijnen sone verraden soude dat ic 
niet wel gelouuen en can‚ want hi van goeder afcoemste is, want 
25 sijn vader hertoghe Sanguijn was een so loyalen ghetrouwen man 
alsmen vinden mochte. No [6° B ij] wil ic wat swighen van Kaerle 
ende spreken van Hughen. 


Hoe Hughe ende gheeraert met haer gheselschap na Parijs 
quamen daer si besprongen worden van den vyanden. * 


30 [6®] ALs hughe nv alle dingen wel beschict had so is he met 
sinen broeder ende ‚x. ridders op geseten ende is na den coninc 
gereden mer si quamen eerst biden abt van Cloengi haren oom die 
se blijdelic ontfinc, ende dede hem grote chier. Ende huge seide 
dem abt dat si van den coninc ontboden waren tot sinen dienste 

| ende dat si derwaerts reysden. Doe seyde dye abt lieue neue met 

v wil ic reysen daer af huge seer blide was. Des anderen dages 
smorgens worden al haer paerden bereyt‚en de si wijn opgeseten 
ende die abt met hen lieden, ende sijn so tesamen gereden na parijs 
daer die coninc was. Nu heeft die verrader Amorijs vernomen dat 
huge tusschen wegen was om bì den coniac te comen so is Amo-_ 


rijs op geseten ende is gereden totten jonghen coninc Charlot ende 


seyde. Ghenadighe heere want ic v seuldich ben ghetroute zijn, 
ende v van scaden ende scanden te beschermen, so werre als sei 
mogelic is. So suldi weten dat hughe van bourdeus is tusschen 
weghen om hier te comen, ende ic heb hooren spreken dat hy hen 
vermeten heeft dat hi v soude dooden, ende met macht vwen va- 
der wten lande veriaghen, ende so soude hi selue coninc sijn. 
Als dit charlot verstont so vervanderde he al zyn bloet ende seyde, 
wat salicker mede doen. Doe seyde amoris here ic soude v raden 
dat ghi v wapende ende nemet met v ij. c. mannen ende belegt 
die wegen ende passagien ende deerste die daer comet nemet hen 
ende sinen broeder dat leuen. Doe seide charlot ghi hebt mi goe- 
dem rat gegeuen: ende hi heeft hen doen wapenen ende nam met 
hen ij. c. gewapender mannen, ende is wt gheréden ende heuet 
alle de passagien ende weghen beset daer huge moeste voorbi pas- 
sagien ende weghen besct daer huge moeste voorbi passeren Nv 
is huge op den wech om totten coninc te comen daer si veel volcx 
inden weghe saghen te paerde Doe vraech [7*]. de huge sinen oom 
den abt oft hi dat volck niet en kende, doen seyde die abt dat hi 
se niet enkende. Doe seyde hughe. Ic bid v lieue broeder. Noopt 
v paert met sporen ende rijdt derwaerts ende besiet wat dat volc 
wil oft begeert. Doe seyde gheraert dat en sal ic niet doen want 
mijn hert isser al heel af ontstelt ende tongemake, want te nacht 
heeft mi gedroomt ín mijnen slaep datter .ij. libaerden quamen ende 


namen mijn wapenen, die eenen libaert di wonde mi seere, ende 


die ander mijn paert daerom ben ic nv verscrict ende veruaert 
van herten, aldus huge ende gheraert noch tsamen sprekende, soo 
sloech charlot voor wt sinen hoop ende stack zijn peert met spo- 
ren ende liet sijn speer sincken ende quam gereden met nide ende 
groten gewelde op gheraert dyen hy seer quetsede ende stack 
hem van sinen paerde in dat sant. Als dit heer Hugne sach so stac 
hi sijn peert met sporen, ende trac haestelic zijn swaert wt met 

stouter herten ende hi sloech na charloten so vreesscelie dat hi 
tusschen den helm dore hem dat hooft van den lichame sloech ende 


hi viel doot ter aerden van den paerde ende soo bleef die ienge 


ki, 

coninc Charlot qnuersiens verslaghen Ende onder Charlots volc 
was oec die verrader Ainorijs met sinen knechten ende dienaren 
die dit aensach ende hi vloot wech met sînet volck van wapenen 
dat met hem comen was: Ende daerna nam Haghe gheraerden 
sinen broeder die so seer ghequetst was, erde leyde hem op een 
paert ende bracht hem soo binnen parijs daer si den coriinck von- 
den dye hem lieden willecome heetede noch nerghens af wetende 
van deser valscher vefradernije. Doe seyde Hughe. O ghenaf??] 
dighe heer coninc ghi ontbiedt mi met mînen broeder ende met x. 


van minen ridders, ende om v onderdanich t& syn so theenden wi 


hier te comen in goeden vrede ende met rusten maer daer wi 
quamen ghereden in de valleye aen v bosch vonden wi meer dan 
ij.c. mannen al gewapent. Ende doe quam daer een voor wt en 
volcke geslagen ende: doorstèc minen broeder, stet hier die wonde 
Doe seyde coninc Karel met grammen moede, wist ick wie dat 
ghedaen hadde hi soude hargen sonder: eenich verbidden. Doe 
seyde huge. O heere ic hebbe my over hem gewroken, want ic 
hebbe denseluen dye mijn broeder wonde sijn hooft af gheslaghen 
naer god weet dat ic ‘hen niet enkenine. Doe seyde Karel. Bí al 
dat god is, Alwaert chariot mijn sone in dat stuc het ware v al 


vergeuen. Ende doe dede-Karel meesters comen om gheraert te 


er 


helpen. Doe seyden de meesters. O here en sorcht niet want bin- 
nen. xv daghen sullen wi hen weder gesont hebben Als sì noch 


stonden tesamen sprekende, so quam die verrader amoris in der 


û 


Là, 


salen ende bracht den dooden charlot op en paert met groten druc 
recht of hi seer droeuich hadde gheweest. Doe seyde Karel O 
amoris wien brenget ghi daer. amoris seyde, genadige here het 
is charlot v lieue sone. Áls dat Karel hoorde, so werdt hi heel 
ontstelt ende was so qualie tevreden dat hi nauwe spreken en- 
conde. Ende si seyde ten laetsten, o amorijs wie heeft minen soon 


verslaghen ende ghedoot. Die verrader seide Dese moort heeft 


ghewracht dye quade felle hughe van bourdeus die hier staet, hi 
had uwen sone charlot gheweghelaecht daer hi reedt iaghen ende 
vlieghen daer heeft hem hughe oueruallen ende aldus deerlijc [8°]_ 
verslagen Doe seyde de abt van cloengi, heer amorijs so help nii 


10 


god, men sacher vlieghen noch iaghen, noch voghelen noch horiden, 
maer charlot was gewapent ende veel mannen met hem ende hy 
quam op ons ghereden met fellen moede ende quetste minen neue 
gheraert so ghi ghesien hebt, ende hi quam so: bedect inde wapen, 

5 ende oocen hadde hi niet dat rechte teeken van vrancrijcke daerom 
en heeft hughe mijn neue van rechts wegen niet misdaen alsmen die 
waerheyt wel ondersoecket Doe seyde karel met fellen moede, 
waerom ghî valsch katijf hebdi minen sone verslaghen. Doé ant- 
woorde hughe als een vroom ridder ende seyde. Ghenadighe here - 
10 sO sal moe ghenade weten o edel hecre dat ic die v vassael ende 
dinaer ben noyt teghen uwen sone charlot arch noch quaet en dacht, 
noch ic en hebbe hem oock niet geweechlaecht, noch ic en hebbe 
hen ooc niet gheslagen dat ic hem kende ofte wieste wie-hi was. 

_ Ie moeste wel een vermaledijt mensce wesen soudic so minen rech- 
15 ten lansheere so deerlijc verslaen ende vermoorden alsmen mi ouer= 
_seyt ende opleyt. Ende isser yemant die mi daermede bethijen wil | 


_ ende mi dat opsegghen, ic sal mi seluen daer teghen auontueren 


ende eenen camp aenùerden. Doe seyde coninc karel. Amorijs sal 
den campe aenueerden, ende amorijs gaf hugen den hantschoen, dien 


20 huge blidelic aenueerde. Doe seyde coninc karel tot-hughen ghi 


moet borghen stellen. Doe seyde hughe, heer coninc die staen hier, 
dats geraert mijn broeder, ende díe abt van Clöngy mijn oom ende 
vrient Ende daer waren .ij. hertoghen die borghen bleuen voor den 
verrader Amorijs, ende dat waren beyde sijn broeders van [8°] vader 
25 ende moeder. Doe seyde huge. O genadighe heer coninc ghi sult 
_uwe genade op my laten dalen eest dat ic ambrijs in den campe ver- 
winne, ende dan begheer ic quite te sijn ende ontslegen van uwer _ 
viantscap. Doe seyde dye coninc daeren derfdi niet voor sorgen. . 
Doe riep de coninc tothem Reynier, Dunay van beyeren, ende Ogier 


30 van denemercke, ende beual hen drien dat recht van den campe - 


Hoe hughe ende amorijs teghen malcanderen campten daer 
amorijs verslaghen bleeft. * 


[9] ALs dye rechters vandeicampe ghestelt waren so seyde 
dunay van beyeren totten coninc: here dat de campionen schuldich 


__86 Sijn van doen dat en sullen si nyet achter laten. Doe wert dat perc 


bereyt daermen campen soude dat lanc ende breet was. Doe keerde 

hem de abt tot god almachtich hern ootmoedelijck biddende aldus. 
O almachtich god der hemelen ende der aerden, ic bid v ootmede- 


lijc dat ghi die alle herten kent wilt minen neuen huge bescermen 

van allen quade, ende wilt hen doch sijn goet recht doen behouden, 
want ghy wel weet dat huge der saken onsculdich is so si kaerlen 
den coninc aengebrocht waren, dus biddick v minlike iesu door v 
bitter liden ende passie, door v dierbaer preciose bloot, ende door 
v alre bitterste doot geeft hem victorie die recht heeft dat biddic v 
goedertieren here die des wel machtich zijt, die een onuersceiden 
god is met god den vader ende met god den heylighen gheest uv 
ende in der eewicheyt Amem Aldus hebben hem dese twee cam- 
pioenen des anderen daechs bereyt om elc zijn eere te bewaren, 
ende si hebben eerst misse ghehoort, ende hughe beual hem onder 
die bescherminge gods almachtich ende onder die behoedinge van 
maria synder gebendijder moeder ende onder die verdiente van 
allen gods lieuen heylighen, ende Huge offerde inder missen ‚v. 
gouden pennighen om dat men voor hem soude bidden. Ende als 
hughe de benedictie van den pricster ontfanghen hadde so bereyde 
hi hem totten percke eerlijck te comen want amoris was daer al te 
voren comen met zijn vrienden ende borghen dyen god bedrouen 
moet. Aldus is Hughe oock ten percke ghecomen metten sinen. 
Doe si beyde int perck waren, so wert daer dat cruys{[9?] gebracht 
bi den heren die den campe beuolen was, ende daer soude elc van 
den campioecnen since cet doen dat zijn sake recht was. Doen seyde 
amorijs, my behoort voore te sweren Doe seyden die heeren wel 
aen so doet uwen eedt Doe knielde amorijs ende seyde. Ic amorijs 
sweere by edelheyt ende by al dat god is ende so moet mi god helpen 
Tis gheleden ontrent .vij. iaer dat ic desen huighe heb hooren spre- 
ken tot eender stede daer hi was geseten dat hi charlot soude ont- 
lijzen ende dooden om dat hi so machtich was van maghen, ende 
dat hi kaerl.n wten lande soude verdriuen om dat hi selue coninc 
soude sijn. so helpe mi god ende al zijn heyligen. Doe stont amorijs 


. Op, ende huge knielde doe ende hi leyde sinen vinger op dat cruys 


ende hi dede sinen eedtseggende. Ic sweer bi god almachtich ende 
bi sijnder cracht dat ic noyt en hebbe gedacht om charlotte dooden, 
noch ic en heb tot geender plaetsen geweest daer ic die woorden 
ghesproken heb oft daer ic mi desheb vermeten, ic en soude sulcke 


__dingen niet doen om al die werelt, dat ic minen here so soude ver- 

slaen, so helpe mi god ende sijn gebenedijde moeder maria ende 


alle gods heylighen, doe stont huyge op van der aerden ende hi 
custe dat cruys met reuerencien ende eerweerdicheyt. Doe schreet 
huge op zijn paert ende reet in dat perc. Doe seyde die abt tot 


s hugen. God die heere helpere des rechts moet v behoeden ende 


bescermen van allen schanden ende oneere, maer wil v zijn gracie 
verleenen dat ghi met victorien wten percke moet keeren. Doe zijn 
si beyde ghereet ghemaect ende-men gaf elckeh een stercke lancie 
daer si-malcanderen so vreeslijc mede onderstaken dat de lancien 


10 in veel stucken braken, ende men brachte hen weder nieuwe lan- 
_cien die si wef 10°. C ij}derop malcanderen in stucken braken, ende 


so braken. si ‘in stucken al die lancien die int perc waren, so dat 


si hen ten laetsten moesten verweeren metten sweerden daer si 
op malcanderen so vreeslic mede sloeghen. Ende Amorijs verraste 


15 hughen ende sloech hem dat helmet af dat scoone van goude was 
_gemaect, ende ontkeerde hem sijn hooft. Doe sloech huge met 


25 


eenen grammen mode op amorijs sulcken slach dat hi wt sinen hals- 
berch sloech meer dan ‚v. c. malyen, ende daer toe een grote wonde. 
Als amorijs den slach geuoelde so enwas hy nochtans noch niet ver= _ 
uaert, mer hi verhief sijn swaert ende doorsloech hugen sinen stalen 
hoet; en hadde ghedaen dat onder den helme was si soude daer 
hugen verslagen hebben. Doe riep hughe in hem seluen tot mariam 
seggende. Ny helpet de hemelsche coninginne:dat ic die onschuldich 
ben met eeren mach mijn Ieuen houden. Ende met dien verhief 
Huge zijn sweert ende sloech amorijs op sinen helm dattet vier 
daerwt spranc so dat hi metten hoofde moeste buyghien voor op dat 
paert mer amorijs weerde hem seer vromelic. Daer sochte elck 
nauwe listen hoe die een den anderen verrascen soude ende ton- 
derbrengen. Doe stach hughe zijn paert met sporen ende verhief 
zijn sweert ende hi bracht eenen slach met beyden handen dat hi 
den verrader dat hooft afsloech dat hi doot vanden paerde viel. Doe 
spranc huge van sinen paerde ende werp amorijs wten percke Doe 
seide huge blijdelijck. O ghi heeren die hier ghestelt sijt te wissen _ 
dat recht vandencampe, ben ic ooc meer sculdich Doe seyden die 
heeren, ghi hebt dat recht van den campe voldaen ende die heren 
reden tesamen metten state tot coninc karel ende hi vraechde huge 
oft hertoge amorijs doot [10P] ware, doe seyde dunay van beyeren 
Ja hi heere. Ende dese hughe heeft al BhOAEn dat hi sculdich was 


van doene in oorkont van desen heeren als van n Reyniere De ogier. 
Doe seyde die coninc. Ghi heren so moet ghi sweeren hoe amorijs 
dat bekent heeft bi wat saken ende in wat manieren dat mijn sone 
verslaghen is. Doe seyden si, genadige heer coninc amorijs en 
bekende gheen dinghen, want na veel vechtens sloech hi amoris 
‘bouen sijn. scouderen dat hem dat hooft ontuiel in der aerden ende 
so bleef hi haestelic doot. Doe seyde die coninc met grammen moede. 
Bi den here dien ic diene buge ghi en sijt noch mijn vrient niet, 
ghi hebt mi ooc slechtelic versoent van minen soon al hebdi amoris 
1o în den campe verslagen Doe seyde hughe ic heb ongeluc ende 

campe aen allen siden, die fortune wil my al teghen maer ic hope 

gods gracie sal mi bi bliuen. Ic heb nochtans in alle manieren den 

campe voldaen alsmen met rechte te recht wil bemercken, want 

nemmermeer en moet mi god in ghenade ontfangen heb ic uwen sone 


er 

ke 


goet der werelt mer heer coninc ic sta hier voor v ghì muecht met 
my doen dat v belieft, ghi muecht mi doen hangen braden verbar- 
nen, oft eenighen quaden doot doen steruen, heer coninck doet met 
my uwen wille, mer doet dat v dunct das recht is ghi muecht mi ver- 
senden, ende in veel. manieren sceyden Ja sendet mi ter hellen van 
daer en sal ic niet wederkeren | | 


2 


Ád 


Hoe mghe ghebannen wert wt al kerstenrijc, ende hoe hi 
wten lande reedt. 


AL had huge gedaen alle dingen die hem behoorden te doen, 


_2s nochtans beswaerde hem de coninc met groten laste, ende versende 


hem ende hem bannen wten lande ende de [11° *] de dat wtroepen 
metten heraute openbaerlicken. 


Te kare1 van vranerie coninc ende heere 
. Doe weten dié ouerdaet ende dat seere 
30 Dat mi hughe ghedaen heeft wie soudt verdraghen 
Hi salder om hebben noch veel plaghen 

Om dathi heeft verslagen, die doot ghebracht was 

Minen sone eharlot, die groot geacht was. 

Daerom doe ie bannen van bourdeus hughelijn 
85 ___Wt allen landen ende steden fijn 

So verre als mijn macht gaet, int cort int lant 

Ja wt al kerstenrijc bi bedwanc 


verraden: och dat en soudic minen rechten heere niet doen om alt- _ 

Tot dat hi die beuaert heeft ghedaen 
Die hi te doen sal ontfaen 
(11b] Wane wert hi anders ghecreghen 
| Dan moet hi hanghen al ist hem teghen 
6 Want ic mach wel zijn verbolghen 
Hi wilde mi seluen ooc vervolghen 
Daerom en heeft hì vrient so groot 
Die verbidden mach sijn doot 
Tot dat hi zijn beuaert heeft volbracht 
10 Daer aen so hanct zijns leuens macht 
Helpt hem god hi mach weder keeren 
Anders sal hem sijn doot vermeeren 


Hoe coninc karel Hughen belaste wat hi doen moeste ende 
volbrenghen 


15 Hierna heeft hem coninc karel geseyt wat hi doen moeste ende 
waer te ghaen, soude hi emmermer * [12°] weder int lant comen, 
ende seyde. Neen huighe ic en wil v niet ter helle senden, ic meene 
wel dat ick v beter sal senden. Ghi sult gaen te babilonien totten 

_amirael Gaudijs ende segt hem dat ghi wilt hebben dat haer wt sinen 
so baert gepluct, ende die ij. achterste tanden wt sinen mont Ende 
den grootsten man die bi hem staet dien suldi dat hooft afslaen Ende 
vindi sijn dochter Claramonde in der salen di suldy cussen aen haren 
mont, ende dyen baert ende tanden die moet ghi hier brenghen tot 
een litteeken Nv huge onthout v bootscap wel die ic v beuolen heb 

25 want en doedijs niet so verbiede ic v al kerstenrijc Genadige here 
oft ick doe dat ghi mi beuolen hebt ende volbrenge v gebot, ende 
dat mi god daer toe sijn gracie verleende soudic dan niet wt v vyant- 
scap comen. Doe seyde coninc karel daer entwifelt niet aen Doe 
quamen die ‚x. ridders te paerde, ende doe nam huige oorlof aen 

so gheraert sinen broeder ende aen den abt sinen oom, ende aen al 
zijn ander vrienden.daer groten druck bedreuen was int scheyden 
van hugen ende van sinen .x. ridders. die met hem wech reysden. 
Ende doe vertrocken si ende namen haren wech door bourgoengien 
ende si zijn soo lange gereysttot dat si te Romen in die stat quamen 

s5 daer huge met sinen ridderen eenen corten tijt blief. Nv staet hier 
te segghen van eenen grooten here dyen in vrancrijc groot spijt 
gedaen was, daerom vercocht hy lant dorpen ende casteelen ende 
hi vertrac wt vrancrijc in turckien daer hi een groot ende machtich 

prince werdt ende namaels een coninc een groot vyant der kerstenen 
Ende Oydon leyde met hem wt vrancrijc sijns broeders sone Älia- 
mes die ooc was hertoge sänguijns susters sone die namaels een 
slaue was in turckien somen na{12?]maels hooren sal, ende hy nam 

6 ooc met hem sijnder suster dochter een scoone maecht, die hi te ho- 
uwelic. gaf eenen ruese die so seer ontsien was dat hem die coninc 
van babilonien tribute gaf, ende hertoge Sanguijn broeder heere 
Geerwyn was ooc heimelic wech getrocken datmen niet en wiste 
waer hi bleuen was alsmen hooren sal. 


10 Hoe hughe te roomen hem biechte teghen den prochiaen. * 


ALs hughe met sinen ridders lange weghen gereyst hadde so 
is hì te Rome ghecomen daer hy hem tegen den prochiaen ootmoe- 
delick gebiecht heeft ende hoe hi coninc karels sone charlot on- 
wetelijc verslagen hadde, ende hoe hi in eenen campe verslaghen 

15 hadde den (13°. D] verrader amorijs, ende so vertelde hughe 
den paus sijn auontueren ende seyde. Al heb ic den campe met 
eeren geslaghen ende ghewonnen dat en is den coninc noch niet 
genoech, hi en versendet mi te babilonien totten soudaen gaudijs, 
ende ic moet hem eysschen thaer wt sinen baerde ghepluct, ende 

go zijn .iij. hoec tanden achter wt sinen mont. Doe seyde de paus dat 
is veel voor eenen edelen, mer ic gheue v aflaet van al uwen son- 
den, op auontuere of ghi verslagen bleeft dat ghi door gods ont- 
fermen muecht behouden bliuen. Ende huge heeft ootmoedelic die 
benedictie van den paus ontfangen, ende is so met sinen ‚x. ridders 

25 van romen ghereyst menighe lange passagie tot dat si in die stat van 
brandijs quamen daer si wel ontfangen waren, daer sì goet chier 
maecten wt goeder herten, hopende dat god alle dingen wel ordi- 
neren soude. Des anderen daghes ghinc huge op die hauene om na 
eenen scipper te sien. So vant hi eenen man staen op de hauene 

so seer rijckelijc ghecleet met siden laken ende met costelijcken sabels 
gheuoeyert. So dochte hugen wel dattet een edelman was, ende hi 
seyde tot hem, weest ghegruet wel edefhere, uwe edelheyA is mi 
onbekent ic en weet niet wat uwe grootheyt is. O vrient seyde die 
edelman bi onsen apollijn ic heb geweest in veel steden ende landen, 
s5 maer nv ben ic een meester van een groot schip den drachinon ge- - 
heeten, daer en is int lant gheen so groot, het heeft dicwil ter zee 

geweest Als hughe desen man dus hoorde spreken so was hi ver- 
blijt ende seyde, heere ghi weet seer wel francoys te spreken. met 
uwen oorlof van waer sidy doch geboren. Doen seyde dye heere, 
om dat ghijt vraghet so sal ic vseggen die waerheyt. Ick ben ghe- 

5 boren in vrancrijck. Mijn [13P] broeder was hertoghe Sanguijn, dye 
had ij. sonen, die een hiet huge ende die ander gheraert dat zijn 
beyde mijn neuen, ende ic selue heete geerwijn. Doe seyde hughe 

o lieue oom so moet ghi willecome sijn. Als dat Geerwijn hoorde 
seyde hi blijdelijc wel moet ghi comen zijn mijn neue, ende hy greep 

10 hem in sinen armen ende custe hem aen zijn wanghen ende seyde 
waer wildi reysen wel edel neue. Doen antwoorde hughe Coninc 
karel van vranrijc heeft mi ghesonden tot den amirael Gaudijs van 
babilonien, om dat ick buyten minen weten hebbe verslaghen sinen 
sone charlot. Doe seyde heer gheerwijn. Lieue neue hebt goeden 
15.moet maer betrout op god hi heeft meenighen man wt sinen laste 
verlost Ende mijn scip den dragmondt salic wel laten bereyden ende 
sal hem wel doen uoorsten van spijse van drincken, ende van alles 
dat wi behoeuen sullen, ende ic en sal van v nyet scheyden in gheen- 
derley manieren noch in eenighen nootsaken. | 


so Hoe heer Hughe met sinen ridders ende peerden, ende 
ander volc te schepe ghinc. 


ALs alle dinghen nv wel bestelt waren so ghinck heere Gheer- 
wijn ende hughe met sinen :x. edelmannen ridderen te scepe ende 
si lichten doe haer anckeren, ende trocken dat seyl in den top, ende 

25 stelden hem op die vaert, ende sloegen si ter zeewaert in, ende 
seylden so langhe met goeden winde dat si quamen in die hauen 
Takers, daer si wten schepe ghingen in de stat dacr si aten ende 
droncken ende maetten goet chier ende waren blide Daerna ghingen 
si weder te scepe ende voeren na iaffen daer si haer schip lieten 

so ligghen in die hauene. Ende [í4°. Di] doe reysden si ouer 
lant te Jherusalemenn versochten dat heylich graf ons heren Jhesu 
Christi, daer si grote offerhande gauen, Ende corts daerna so deden 
si hare paerden bereyden ende si reden doe den wech in na bábi- 
lonien. Ende als si langhen tijt ghereden hadden, soo quamen si 
s5 ten laetsten aen een groot foreest ende bosch so dat si niet en wis- 
den wat wech si rijden souden. Doe sach hugije daer staen eenen 

man die eenen boom ter aerden wilde vellen houdende met eender 
bilen so dede hi groten. arbeyt, dies hughe op hem sach ende hui- 
gen dachte dat hi een edel opsien hadde, ende huge seyde God gruet 
v vrient ende die moet v hlijschap geuen Die man seyde wel moet 
6 v zijn, ie en hoorde in .xvij. iaren noyt god noemen, dies ic in mijn 
herten graten drúc lijde. Doe seyde hughe vrient van waer sidi dan 
gheboren. Die man seyde. Ie ben gheboren wt vrancrijke # [44] 


van edelen stamme, want dye palsgraue was mijn vader ende her-_ 


toghe Sanguijn was mijn oom, ende hy had .ij sonen, die een hiet 


10 heer huyghe, de ander gheraert Doe seyde hughe, o edel here - 
hoe is uwen name, doe seyde die man, men heet mi aliames. Doe 


_seyde huge So moet god v bewaren wel, want ic ben v neue huyge 
hertoch sanguijns sone, ende hier bi mi staet geerwijn uwer moyen 
sone Doe dit aliames hoorde, was hy seer verblijt ende quam. tot ger 
15 wijn kennisse met hem makende, ende hebben doe malcanderen 
vriedenlijc ontfanghen ende aliames seyde hoe dat hi daer .xvij. 
laren lanc een slaue geweest was: ende in dier tijt en hoorde hi 


_god noemen dan doe, ende ooc seyde hi lieue neue waer wildi resen. 


Huge seyde totten amyrael gaudijs te babilonien daer hecft mi ge- 
2o sonden coninc karel van vrancrijc om dat ic sinen sone charlot bi 
ongeual versloech, daerom sal ic kaerlen versoenen so moet ic dese 


reyse van babilonien volbrenghen, daermoet ick halen dat haer van 


des amiraels bert: ende sijn ij. winckel tanden wt sinen mont. 


Doe seyde aliames, dat is een swaer lastich gebodt voor v om te 


2 volbrengen, ende ic sal bi v blieuen wilt god, ende liden met v lief 
ende leet, goet ende quaet, blijscap ende droefheyt. Doe seyde 


Hughe lieue neue alyames dat moet v god lonen, och wisten wi nv 


den besten wech so waren wi blide. Doe seyde die gryse Aliames 
ick weet weel ij. weghen na babilonien, den eenen is door de wilder 
so nisse ende bosschagien te reysen, ende die is seer quaet om de wilde 


__gedierten ende beesten, ende daer en is noch spise noch drincken 


te crighen, ende men moet wel ‚xv. dagen reysen in groot perijckel. 
Mer den anderen wech is beneden den bosch, ende is een goede 
genuechlicke passagie [{á*. Diij} daer veel volex inden weghe 
as woont, ende daer is van eten ende drincken ghenoch te crighen, 
maer den weech is seer lanc ende is wel een half iaers reysen. Doe 


seide huge god moet den langen wech corten dien willen wi in. 


Doe seide aliames, lieue neue reysen wi den langen so moetti v 
Iinyge. 2 

wachten voor eenen corten seer schoonen man want had hi lancheyt 
nae zijn schoopheyt daer en waer gheen schoonder man onder den 


hemel, ende hi mach doen al dat hi wil, hi is here van veel volcx, 


_ 


ee 

hi heeft veel lande, steden castelen ende hi is seer ontsien, ende 
sinen name is coninc Abroen __ —— « | 


Hoe coninc Abroen ghecreech die gauen van te doen dat 


hi wilde. 


_IN den tiden als Wis van desen dinghen gheschieden, so wuon- 
der een Kersten prince ende coninc * f15P] al omme berirnghet 
vander turcken ende ongelouigen honden sarasinen vandie wet van 
machamet, hi woonde op dese side van dat foreest van babilonien, 
Maer dese. prinse was seer cort endec leen van personen: want hien 
was maer twee voeten lanc nochtans was hi seer schoon van na- 
tuerlycker sconheyt, ende hi was duechdelijc goeder tieren, ende 
bouen maten beminde hy dye waerheyt ende hi hatede die lueghe- 
nen als sinen vyant ende al dat hi sprac moeste warachtich sijn, 
mer omdat hì cleen was sowas hi te min ontsien, ende dicwil en 
cunste hi zije woorden niet waer houden daer om hì dicwil in zijn 
herte seer bedroeft was ende hi badt gvd om zijn gracie dat hi doch 
sijn volck mochte regeren inder warachticheyt, ende sijn vyanden 
wederstaen. Ende om dat hi geseten was tusschen die ongelouuige 
aen allen siden tusschen babilonien ende die roode zee. Na dat hi 
langhe ghebeden hadde soquam hi op een tijt in dat grote foreest 
van babilonien daer bi coninc Abroen onuersienlic quam een here- 
mijt die hem seyde. O coninc Abroen om dat ghi cleyn sijt van 
personen ende om dat ghi die waerheit bemint so wert v voortaen 
macht gegeuen te doen dat ghi wilt, ende wat ghi begeert dat suldi 
hebben alst is metter waerheyt. Ende in een teeken der waerheit 
so gheue ic v desen gulden cop‚ende desen hoorne die beyde van 
groter cracht zijn, want alsmen den horen blaest dat gheluyt ver- 
blijt al die horten der gheenre diet hooren, ende wie desen horen bi 
hem heeft is versekert dat hem gheen quaet gescien sal als hi war- 
achtich is die hen heeft Ende den nap heeft sulcken cracht dat wie 


den nap bi hem heeft ende is buyten dootsonden ende slaet een 


[16°] cruce ouer den nappe so wert den nap vol van goeden wijne, 
vanden welcken hondert duysent menschen mogen drincken, ende 


19 
den nap sal uol bliuen, ende die wten nap. wilt drincken ende is in 
dootsonden dien sal den wijn ontsincken als hi meent te drincken 
Ende als altgheselschap heeft ghedroncken dan sal den wijn neder 
siacken in den gront ende den nap sal weder droghe worden. Ende 
als die heremijt al dit gesegt hadde was hi wech dat coninc abroen 
niet en wiste waer hi bleuen was: waer af hi hem seer ueroon- 
derde, maer hi was blide door die grote ghiften die hem gegeuen 
waren, want niemant eri heeft sulcke gracien meer gehadt daeruren 
af leest, ende hieraf is nu ghenoech gheseyt. Mer om weder te 
10 comen tot onser materien So seyde aliames tot hughen, lieue neue 
conìnc abroen is dicwyl in dat bosch, comet hy.bi v spreect niet 
met hem, mer swijcht al stille, want ick weet wel spreeckt ghi te- 
ghen hem hi sal v bi hem houden: Van. desen woorden. was huge 
seer verwondert ende seyde Ic ensal coninc- Abroen niet een woort 
15 antwoorden ende gaf aliames een goet sterc paert ende hi dede 
hem daerop sitten , ende sì reden ten bosch waert inne. Doe quam 
hem lieden teghen coninc Abroen ende seyde. O huyghe edel here 
zijt god ende mi willecome, segghet my doch o wel edel man waer 
dat ghi reysen wilt. 

Hoe coninc Abroen met Hughen sprack in dat groote foreeste. 


ÁLs nv huge hoorde spreken den goeden coninc Ábroen dien 
hi-niet cen woort en antwoorde, mer hi stac zijn paert met sporen 
ende reede haestelije wech van hem Als hi eénen langen tijt ghe- 
reden had, so sach hi coninc [16P). * Abroen weder bi hem, die 
tot hem seyde. Huge god geue v prijs ende eere, waerom vliet ghi 
van mi, waerom en wildi met mi niet spreken, mer die grise oude 
aliames heeft v dat verboden. Maer niet te min wildy bi mi bliuen 
ic sal v duécht ende eere bewisen, ende nemmermeeren suldy ghe- 
brec hebben, mer wat eenen edelen man toebehoort daeraf sal ic 
v besorgen, ende ghi sult van alles genoech hebben, landen, ste- 
den casteclen salie v gheuen. Ende wildi ooc reysen te babilonien 
totten soudaen Gaudijs daer v.karel van vrancrijc toe ghesonden 
heeft daer toe suldi ooc oorlof hebben. Ende huge (17*. E] en ant- 
woorde niet een woort-wat hem coninc Abroen aensprack. Ende 
ss met dien is huge verre wech ghereden doe seyde coninc abroen 

hi is seer stout dat hi tegen my niet enspreect ic hope nochtans het 

sal noch zijn, doe seyde huge hoe en was ic noyt so koen dat ic 
teghen coninc abroen hadde ghesproken dye mi so veel eeren boot. 
In der waerheyt quame hî weder ic soude tegen hem spreken 
quamer af dat mochte. Doe seyde coninck abroen die noch met 
6 hugen wilde spreken, ic wil dat bi mi comen hondert duysent mijn- 
der mannen wel ghewapent ende te paerde dye daer ter stont 
waren, ende soquam hi weder hy hugen ende nam dat paert van 
hugen met ten thoom ende seyde. O ionghelinc meendi my aldus 
te ontvlien ic ben immer here ende coninc van alle desen landen 
10 wel ‚coc. milen verre. No vry edel man huge en weest niet veru- 
aert v en sal gheen quact gebueren ic en weet geenen man ter 
weerelt gheboren, mach ic hem gien in zijn voorhooft ic en weet 
zijn gepeysen Doe seyde hüge, o wel edel here so weet ghi ooc wel 
van mijnen druck ende van mijn swaer herte, doen seyde coninc 


15 abroen, ic weet wel alle v- pijne, al uwen arbeyt ende al v auon- 


tueren die weet ic wel hoe ghi charlot des conincx soon doot 
sloecht bi ongeualle, ende die hem verraden hat dien sloecht ghi 
doot in den campe. No heeft v die coninc gesonden totten amirael 
__gaudijs te habilonien om sinen baert ende om zijn winckeltanden 
so hoe meendy dat te doen, ende sonder scande weder te keeren wten 
lande, dat en muechdi nemmermeer doen ghi en hadt hulpe van 


_— mi, aldus kiest oft ghi bi mi bliuen wilt ofte v bootschap doen totten 


amirael. Hughe seyde mijn [47P] bootschap en sal ic niet laten te 
doen om al vrancrijc: gods gracie moet mi anders bistaen. Doe seyde 
25 abroen daer so sal ic v helpen, ende wildi wat eten huge, uwe ghe- 
sellen hebben groten hongher. Doe seyde hughe waer souden wi hier 
broot geerigen, daer om dat eoninc abroen loech ende seyde. Hughe 
ghi en kent mi noch niet, noch mijn wercken, laet v volck gaen van 
den peerden ende laetse sitten ter eerden, ende elc spreke eenen 
so pater noster ende bidt god oofmoedelijc dat ghi gesont moet reysen 
ende weder keren. Doe ghinc huge met zijn geselscap van den paerden 
ende deden haer ghebet. Doe seyde coninck abroen nv begeer ic bi 
der cracht ende wille gods dat hier come staen cen casteel, dat daer 
tertont was na zijn begeeren, waeraf huge endè al zijn geselscap ver 
35 wondert waren als sijt saghen, doe seyde coninc ahroen. Nu laet 
ons gaen eten ende drincken ende goet chier maken, doe ghingen 
sì inder salen daen si de tafelen al bereyt vonden ende wel beset 
met menigerley spijsen, dat hugen ende zijn geselscap wel be- 


2 


_haechde. want si groten honger hadden Daer aten si al die daer 


waren, ende si waren wel gedient van veel gherichten, ende si 


waren al verblijf, doen leyde coninc abroen op die tafel eenen 
horen van eleplantenbeen gemaect, ende eenen gulden dap seer 
s wonderlic gewracht datmen des ghelijeken in gheenen houen en 
vant. Doen sloech coninc abroen dat teeken des heyligen cruys 
ouer den nap ende hi wert ter stont vol van goeden wijn, ende 
hi gaf hagen daerwt té drincken ende al zijn geselscap, ende al 
den anderen die daer waren, ende seyde. Hughe desen nap sal 
io ic v geuen, ende al die eten en hebben gheenen so goeden ghesien 
als desen is, want waer hy mede ghedraghen [18° E ij} wert 
tsì op grote wilde heyden, Foreesten, ende ender wildernissen, 
ende plaetsen, ende waer ghi comt ghi en derft nemmermeer 
dorst liden, mer slaet een cruys metten hant ouer den nap hi sal 
15 terstont vol werden van goeden wijn ende ghi en al v geselscap 
heefter genoech aen te drincken al haddi bi v ooc. m. mannen, mer 
die in doot sonden is en can daer niet eenen dropel wt. drincken. 
Doe seyde hughe so moeten wi al wel Teuen. Nv moet v god 
_ loonen van die grote gauen die ghi mi wt uwer gracien geuet. 
zo Abroen seyde, noch wil ic v meer doen. Ic gheue v desen horen 
van yuoren gemaect, want waer ghi comet ende hen blaest dattet 
die lieden hooren daer enderfdi niet sorghen voor v leuen. Ende 
als ghi den horen blaest hoe verre ghí sijt ic sal v wel hooren 
ende ic sal v helpen ende succoers doen met hondert duysent 
25 mijrider mannen wel ghewapent ende op gheseten te paerde. 


Hoe hughe oorlof nam aen coninc Abroen. 


ALs dit huge al gehoort hadde, was hy blijde van die grote 
geloften, ende hy stond op van der tafelen ende ontfinck die gauen 
met groter dancbaerheyt ende seyde. O edel coninc abroen dye 

30 almogende god moet v lonen van al den duechden die ghi mi 
bewijst. Ende doen nam hughe die edelriddere oorlof aen coninck 
Äbroen met groter reuerencien ende weerdicheyt ende hi scheyde 
van daer metten sinen ende hy trac na dormonde [18?] Ende als 
si langhe ghereden hadden so quamen si op een scoon groen 

35 plaetse daer een scoon fonteyue was daer ghinc hughe met sinen 
gheselscap van den paerde ende si ghingen sitten bider fonteynen 
om te rusten ende te vermaken hem lieden, doe si gheseten waren 

so stelae hughe sinen gulden cop bi hem, ende sloech daerouer 
dat teeken des heyligen cruys.ende den nap spranc vol wijns ende 
hugbe schencte al zijn geselscap den wijn oueruloedelic want den 
nap gaf planteyt van wijne. Doe elc na sinen wil ghenoech ghe- 
s droneken nad, so sanc den wijn te gronde ende den nap wert 
droge doe seyde huge god danckende Gheert ende ghebenedijt moet 
god zijn die my dese grote ghiften toe gescict heeft, ende die se 
mi gaf was te saligher vren voor mi gheboren, ende. huge nam 
den horen ende wilde blasen. Aliames seyde ic bid v en blaest 
10 doch niet voor daz ghi in node sijt want coninc Abroen souts hem 
anders belgen, doe seyde huge. Neen lieue neue Abroen en sal 
hem op mi niet belgen dat ic zijn ghiften proeue, ende doen blies 
hy den horen ende hy had suleken virtute dat al die dat gheluyt 
hoorden worden dansende, doe seyde aliames. Ic en heb in al mijn 
15 daghen royt sulcken horen gehoort, want dat gheluyt van allen 
musik spelen, als van harpen luyten, fluyten, sincken, en hebben 
niet bi tgeluyt van desen horen, ende dit hoorde die edel coninc 
Abroen, ende hi verstont dat gheluyt wel ende hi seyde tot sinen 
volck Mijn vrient hughe pijnt mi nu onuerdient, want hì en is in 
20 gheenen noode noch laste, nochtans wensche ic my bi hem met 
hondert duysent mijnder mannen. Als coninc abroen dit hadde ge- 
seyt terstont was hi by £f9°] hughen, ende aliames sach coninc 
Abroen comen met sinen volcke ende hi seyde tot hughen al ver= 
uaert. Nu zijn wi al doode lieden. Doen seyde huge. Laet mi. 
25 lieue neue met minen herre abroen spreken ende en veruaert v 
niet. Doe quam abroen bi hughen ende seyde wel ione heere wat 
hebdi vernomen dat ghi den horen so gheblasen hebt, hughe seyde, 
ick wilde v ghifte proeuen Doe seyde coninc abroen, meendi dat 
ic lieghe ende niet waer en seyde doe ic v die ghiften gaf, ic en 
so mach god den heere in gheender manieren lieghen, want hy hem 
daerom seer op mi vergrammen soude, want ic hoore driemael in 
den iare der enghelen sanc, soudic dan lieghen: dat soude quaet 
zijn, ende ic soude god seer vertornen Doe heyde hughe. O0 edel 
heere syt doch mijnder genadich heb ic teghen u misdaen ic sal 
ss mi beteren siet hier mijn lijf, ende mijn leuen, doet met mi dat v 
belieft doe seyde coninc abroen God heeft v ingegeuen dat ghi soo 
ootmoedelic spreect, want daeromt ist v al vergeuen Mer ic seg v 
ende dat bid zcl v dat ghy warachtich sijt in uwe woorden voort- 

. bnge God ende Maria die moeten my voortaën bewaren dat ick niet 

_genoech van eten van drincken doen dancte alyames den -dienare, 

aen, ende ic verbiede v dat ghi nit en liecht Ende ist dat ghi meer 
liecht daer sal v grooten last af comen, ende ic en sal v niet meer 
helpen, noch bi staen al waerdi ooc in. groten noden. Doe seide 


meer lieghen en moet. Erde huge nam oorlof aen Abraen dye 


hem die benedictie gaf ende reet na Dormonde met al zijn gesel- 
scap, ende het was spade in den auont als si te Dormonde quamen. 
Ende aliames badt eenen: dienaer dye hem lieden int geïnoet quam 
dat hi hem goede herberge wilde wijsen. Doe [19°] seyde die 
dienaer, vraghet in der Stadt na den baelyou daer vindi van alles 


„ende si reden na des baelyous huys daer si voor die poorte af 


or 


hen) 


er 

saten. Ende sijn in die sale ghecomen binnen der borcht, daer de 


baeliou was die hughen ende zijn geselscap wel besach, ende hi 
vraechde hughen van waer hy was, doe seyde huge Ic ben van 


bourdeus ende hertaech Sanguijn was mijn vader, doe seyde die 
baelyou so moet ghy willecome sijn, mer spreect heymelic dattct 


mijn knechten niet en hooren, want si souden v aen minen here 


brengen, hy haet scer die kersten ende waer hi se crighen can 


daer doet hi se doden. Doe en wilde hughe die onueruaert was 


niet heymelic spreker., mer hi seyde heer baeliou ghi spreect so 
wel de fransche tale van waer sidi geboren doe seyde die baelyou. 
Vrient ic can wel fransoys want ic hebbe menighen dach te parijs 
ghewoont, ende die graue van bleys is mijn broeder van vader 
ende moeder Ick en hev hier in .xvij. iaer van gods wet niet 
gehoort noch gehouden: nochtans was ic kersten. Nv moet mi 
god genadich sijn want ic ben een gherogeert sarasine dat doet 
mijn heere oydon. ‘Maer en sorget ghy niet want ghi sult van 
alles ghenoech hebben, van eeten van drincken al wildi hier .vij. 
jaren bliuen, doe seyde hughe dance hebt hondert fout wi hebben 
noch twee malen met roden goude, ende andere silueren gelts ge- 
naech wy mioghen daer menich iaren op leuen, doen seyde huge. 
Goede aliames ende geerwijn coopt ons vitalie in die Stadt, ende 
doet seggen, al de ghene die wil eten ende drincken om god die 
come op die borche, men sal hen geuen [20°} wijns ende etens 
ghenoech. Doe loeeh aliames mer hi dede dat hem. beuolen was 
O god wat qtamen daer armer menschen, dit gheruchte quam door 


al die stadt hoe datter kersten heeren ghecomen waren, daer si 

hen af verwonderden. Ende aliames cocht al die spise op die: in 
de Stadt was, so dat des conincx saryanten des anderen daghes 
geen spise en vonden te cope‚ so dae si gram waren ende seyden, 
is hier die duuel comen die al dia spise wech heeft. Doe seyden 
die sarasinen, hier was een kersten die al die spijse opcochte ende 
dede se draghen in die sale van den baeliou. Om sinen god heeft 
hy al dat volck ten eten ghenoodt, wye eten ende drincken wille 
door sinen god die mach comen. Doe ghinghen die saryanten 
ende dienaers ende seyden dit haren coninck. * 


[20°) Hoe die saryant den coninc bootscapte datter kers 
| tenen int lant ghecomen waren, 


ALs Oydon dit verhoorde van den kersten so swoer hi bi 
mamet dat hi metten kersten ooc soude eten ende hi sat op met 
jij. mannen, ende quam so met grammen moede ghereden tot des 
baelyous huys, doe die baelyou den coninc sach so seyde hi huge 
lieue vrient en vermaent doch niet van god dat biddiek v‚ doen 
seyde hughe dat en sal ic niet laten om desen turcscen hont io en 


_ gal noemen den 1aem mijns heren die mi geseapeh ende gemaect 
_ heeft, ende coninc oydon ghinc van sinen peerde vour dye brugge 


20 


ende quam in die sale met sinen ridders ende knechten ende seyde, 
mamet segen al dit geselscap Doe seide de coninc totten baelyou, 


heeft hem de duvel hier int lant ghebrocht dat hi ol die spijse heeft 

op gecocht die hi hier vant, want mijn saryant en vant heden mor- 
ghen niet voor eenen penninc spise te copen noch ooc dranc Doen 


seyde hughe god seghen ons spise, want na dat ic hier volck ste 


so en is ons spise niet te veel, ende wie wil eten ende drincken _ 
dat staet hier al tot sinen wille bereyt ic gheue hem allen dat bli- 
delic om god ende zijnder gebenedijder moeder maria ende door 
alle gods heyligen doe coninc oydon van god hoorde spreken wert 
hy gram ende seyde. Bi minen ternogant ghi kersten ic wil hier 
ooc eten, ende hi swoer bi mamet ende op sinen tant, ghy kersten 
ghi en sult nemmermeer comen wt mijn lant Nv waren die spijsen 
al bereyt ende hughe ende Oydon waren ter tafelen geseten, ende 
daer wert broot ende wijn ghestelt ende veelderley seer goede 
gherichten, ende daer wert den armen ende den rijcken wel ge- 
dient huge dye [21° F] metten coninc adt sette voort sinen 

schonen nap ende éöp van goude ende sloech daer ouer de bene- 
dixie metter hant dat teyken deg heylighen cruys ende die wert 
terstont vol van goeden wijn. Doe seyde die conihc oydom bi 
mamet van waer eomet dít wonder dat ic hier sie hoe mach dit 
gheschien, aldus danighen wonder en heeft noyt man ghehoort 
noch gesien. Dee seyde huge heer coninc al haddie hondert duy- 
sent mannen, st souden daer al ghenoech af hebben te drincken: 
men soude daer anders niet doruen schnicken. Die coninc dit 
horende was blijde ende hi seyde heymelie en hem seluen, dic 
kersten sal móeten steruen, ende dan sal den cop mijn sijn, ende 
die coninc sette den cop aen sinen mont, ende meende te drincken 
wt den nap, mer den wijn ontsanck hem wt sinen mont tot in den 
gront van den-cop waeraf hi seer verwondert was, ende seyde bi 
mamets billen, dit dunckt mi sijn betouerden wijn. Ic meende 
daer wel af hebben ghedroncken mer hi is mi al heel ontsoncken 
Doe seyde huge, dat deet v groote hoosheyt dat ghij van den wijn 
niet drincken enmoecht, vant eerwijlen hebdy kersten gheweest 
ende nv sidi een verloghen sarasijn. Doe seyde oydom. o vrient 
wat seydi. Ick vermane v bi den name des ghenen dien ghi dient 
segt mi wt wat lande dat ghí geboren sijt. Huge heyde, heere om 
dat ghijt weten wilt. Ic ben te bourdeus kersten gedaen ende 
hertoch sanguijn was mijn vader mijn broeder heet gheraert ende 
ic heet hughe. Doe seyde coninc oydon so weest willecome: want — 
so ben ic v rechte oom, want v moeder was mijn suster, doe seyde 
Gerin so benic ooc v neue ende hi seyde wie sijn moeder was. 
Doe seide die felle payen hoe comdi hier in mijn lant, ghi moet 
met mi reysen tott mijnen casteel ende tot mijnder salen [21P] 
Doe seyde huge. Oom wildi weder kersten sijn so sal ic met v 
reysen daer ghi wilt. Doe seyde oydon, daerop sal ic mi beraden. 
Ghi sijt mijn liefste magen ic sal veele door v doen, ende so qua- 
men si tot sinen casteele ende in sijnre- salen, ende aliames ende 
gherijn waren geuangen. Ende die valsce verrader oydom quam 
ende seyde heymelic sinen kerckerier dat hi soude doen wapenen 
CC, sarasinen om te dooden dese kersten. Als dit dye torenwaer- 
der hoorde was hy droeuich ende claechde seer seggende Ay la- 
sen god moet beteren dat ic hier bi bedwanck moet sijn die Kerc- 
kerier ende moet gaen ende doen mijn magen verslaen. Mer eer 
ict dade ic soude lieuer steruen. Ende doe ginc hi inden kercker 

daer si geuangen saten ende riep luyde. O ghi kersten waer sidi 


‚god moet v allen v pine versetten, ic hope dat ghi wel van hier 


noch sult cemen, ende daer toe. sal ick v lieden helpen met al mijn 
macht. Ende hughe is in der salen met sijn .xij die oydom 


5 meynt te verslaen, mer wildi v lieden ter weer stellen ic sal v ha- 


len alrehande wapenen. Ende de kersten hadden tcasteel van co- 
nine oydon in ende dacren mocht niemant op van den ongelouigen, 
dies die coninc gram wert ende wilde tcasteel bestormen. Dit 
siende die baelyou seyde totten coninc here wat wildi maken, 


10 wildi v casteel breken daer en is gheen schoonder noch stercker 


in al v lant, de kerstenen en moghen v niet hinderen want si en 
hebben niet teten, ende ooc weet ic wel mach ic de kersten spre- 
ken si sullen tslodt wel op geuen, ende so quam die baelyou ter 
poorten van den casteel ende clopte daer aen Ende hughe liep 


15 terstont ende lieten in doort wincket ende sprac tegen hugen, die _ 


den baeliou clagede dat hi sinen cop ende horen verloren had. 
Doen seyde een man die metten baeliou quam, daer is uwen cop 
ende horen [22°. F ij] * 


Hoe hughe op eenen stercken toren liep ende blies sinen 


so horen als hem Oydom die valsche verlochende kersten van 


ghen ende doden wilde. 


DoOe hughe sinen gulden cop ende horen had weder mai 
so was hi blide ende hi liep bouen op eenen stercken toren met 
sijn geselscap ende hi blies seer luyde sinen horen, die so soeten 


25 gheluyt gaf dat sie alle blijde waren die hen hoorden ende sie wer- 


den danssende ende die coninc werd ooc danssende met sijn mannen 
van wapenen ende seyden dat si noyt soeter geluyt en hadden ge- 
hoort ende baden hen dat hi noch blasen soude twelck hi dede ende 
blies met sulcker ecracht dat geringe coninc abroen hoorde daer hi 


so te Moyon lach ende seyde tot sinen heeren ende mannen [22P] Ic 


hore mienen vrient men heeft hem te dorimonde niet welgedient 


want hi is in groten node beuaen ic wil hem met mijnre hulpen bi- 
staen. Nv begeer ic hier te sijn bi gods wille met hondert dusent 
mijnre mannen wel gewapent Ende so geringe als. de coninc abroen 


s5 hadt begeert was hi terstont met sijn macht de dorimonde. Ende 


À 


als hem hughe sach was hi seer verblijt, ende daer versloech coninc 


er 


27 


abroen met sijn volc al die sarasinen ende mannen van wapenen die 
hugen inet sinen gesellen wilden verslaen ende si en conden hem 
niet verweren so dat se daer al doot bleuen, ende hughe nam sinen 
oom oydon geuangen ende scanc hem dem coninc abroen, die seyde. 
Hughe' neue wildi niet dat v oom leuende bliue. Neen ic seyde 
huge, hi-heuet qualic tegen my verdient. So suldi sijn gewroken 


mijn vrient. Ende abroen seyde, so sal hi hangen bij der keelen 


aen een galge. Daer en behoefdemen niet te lopen noch te gaen 


_noch hen veel te pinen, want also saen als Abroen die goede here 


10 


die woorden had begeert so was hi buten der stede terstont aender 
galgen geknoopt. Ende den baylyou vander stadt wert gegeuen 


_ al dat lant ende den kerckerier den goeden man. Doe seyde co- 


15 


ning abroen tot huge Die here Jesus die moet yv bewaren van allen 
tegenspoet, ende reyst nv ne babilonien om v bootscap te volbren- 
ghen totten amirael Gaudijs ende tusschen wegen suldi vinden een 


_tstercste casteel dat onwinlic is ende heet dunalster: daer woont een 

groot misscapen tyran die al tlant daer ontrent bedwingt, ende tis 
een edel sarasijn ende hi ontfanct iaerliex ccce. m. gouden bisanten 
vanden babiloenscen van hoot gelt, ende deden sijt niet si souden 
moeten steruen. Och here seyde hughe, soudic dien tyran sparen 
1e sal fijhen horen blasen heb icx van doen. Doen loech abroen 
ende seyde Hu [23°] ghe dat weet god dat mijn hulpe bereyt is. 
Ende is dat ghi dat casteel winnen mocht daer is op een halsberch seer 
scoon, ende sijn meester wracht daer ouer .vij. iaer lanck. Ende 
hi is van sulcker cracht dat so wien aen zijn lijf heeft, dien mach 


deren noch quetsen swerden noch geenderley wapen ende hi past wel 


een kint van .ij. iaren, ende hoe dick ende hoe groot dat een man is hi 


salhem aeck passen Mer dien aen sijn lief draghen moet sijn een vry 


edel man ende hi moet ooc suuer sijn van alle dootsonden Ende waer 
ooc dat v moeder gepeyst had om met een anderen man te conuer- 
seren ghi sout ooc niet de halsberch comen nen aen doen al mocht 
ghi daer mede winnen al dat goet van alexandrien. Doe seyde huge, 
o heer coninc ic ben een edel man, ende mijn moeder was een edel 
vrouwe, ende was ovc loyael ende getrouwe goet stantuastich. Doe 
seyde abroen die edel man, god vanden hemel moet v geleyden 
ende bi v sijn in allen uwen weghen. Ende si sijn. vriendelic van 


malcanderen ghescheyden ende hughe nam oorlof met sijn ghesel- 


scap ende reedt wech megen bijsteren wech door bosschen ouer 

bergen, valleyen ende reden so langhe dat si quamen op een hoghe 
montäengie daer si saghen een schoon stercke casteel. Doe seyde 


de grijse Aliames na mijn wanen so staet daer dat casteel van.dun= 


nalster, daer ons coninck Abroen af sevde. 


Hoe hughe voor Dunalster quam ende sloech aen dat gulden 
becken dat aen der linden hinck voor dat casteol. 


L23%)* NA dat hughe dat had verstaen van Aliames seyde kl. 


Neue ghi segt wi willen hier gaen riden god sal ons helpen ende 
‘sparen. Áls si alle quamen gereden voor die poorte vanden casteel 


80 sagen si daer een werc seer neerstelick gedaen. Daer stonden 


drie metalen mannen, ende elc had eenen yseren vleghel in sijn hant _ 


slaende so crachtelic dat n:emant en corde noch en dorfte ge[24*) - 
naken der poorten vanden casteel. Als si dat saghen so waren si 
qualick tevreden ende hughe seyde. O lieue here ic en sal bin= 
nen den casteel met comen door die metalen mannen die hier staen; 
Ende aliames seyde. Dit casteel is onwinlick door dese metalen 


mannen mer waer die poorte open, so souden dese mannen haer 

slaen laten dat weet ic wel Doe hadde huge menige gedachte ende 
hi sach al omme hier ende daer, also dat hy daer sach staen een 
linde daer aen hinghen twee hecken van goude. Ende als hi die 
ghesien hadde so track. hi sijn swaert wter scheyden ende sloech 
aen dat een becken datmen den clanck bouen hoorde op dat slodt 
Ende terstont so quam daer een schoone suuerlijcke ionffrouwe. in. 
die vensteren bouen die poorte van den casteele, ende si sach ter= 
stont ende mercte dattet kerstenen waren ende si liep beneden ende 
ontdede dye poorte. Ende als die poorte open ghedaen, was, so 
lieten die metalen mannen haer slaen staen: Als nv die poorte open 
was so ghinck hughe van sinen paerde ende hi is totter schoonder 
ionffrouwen voorseyt ghegaen binnen der poorten, vanden casteel 
ende Aliames ende gherijn ende die thien ridders bleuen daer buy- 
ten. Ende als hi binnen was doen sloten se weder die. poorte, ende 
die metalen mannen sloeghen doen weder aen als si te voren had- 
den ghedaen. Ende hughe die ghinc met der suuerlijcker Jonffrou- 
wen binnen den casteel, in welcken casteel hi wijf noch manen ver- 
nam, waer hi sach altoos op de schoone ioncfrouwe von wat landen 
si geboren was dat si so wel conde spreken die franssche prake. 

[245] Die ionffrou seyde. Here ic ben. ghebaren wt vrancrike van 
hoghe magen ende groten geslachte: ia so groot als in vrancrike 
_eenich heren sijn sonder den coninc, want de kinder van bourdeus - 
sijn mijn neuen, die een heet Gheeraert ende die ander hughe Ais 

5 dit hughe hoorte greep hi die ioncfrouwe in sinen armen ende seyde 
wel moet v god doen mijn lieue nichte mijn broeder heet gheraert 
ende io ben hughe ende mijn vader was hertoge sanguijn. O lieue 
nichte hoe lange hebdi hier gewest op dit casteel Doe vertelde si 
hughen alle de saken ende manieren met wenende oogen seer deer- 

so lie screyende ende seyde Mijn oom odom die wreede tyran bracht 
mi hier in dit ongelouwich lant, ende hi bracht ooc hier den edelen 
man aliames, ende mijn oom verlochende tkersten geloue ende is 
geworden een turcx tyran om dat hi coninc woude gijn in Dorimont. 
Aldas heeft hi mi iammerlick verraden ende die goede here aliames 
16 is gheuangen, ende te sorgheo dat hi daer nemmerweer wt comen 
sal. Doe seyde huge lieue nichte ouer uwen oom sidy ghewroken, 
want die quade hout hangt aen een galghe buten Dorimont Ende ic 
bid v lieue nichte wijst mi den here Agavant die soo seer ontsien 1s 
in dit lant tot babilonien toe Dye ioncfrouwe seyde. Dat en derf ic 
2a niet doen, mer wildy mi ghelouen dat ghi hem verslgen salt ic sal- 
len v wijsen Hughe seyde, weerde nichte dat sal ie doen ende ic 
hope bider hulpen der maghet maria dat ic hem van der werelt v 
sal quijt maken Doe seyde de ioncfrouwe huge here neue hi leyt 
ende slaept aldus hebdi hem lichtelic te doden ende sijn hooft afte 
25 slaen. Anders als hi op die beenen waer ende hi hem ter weer 
mocht stellen alwaer uwer hondert so wel gewapent als ghi, daer 
en soude niet een af ontgaen [25°. GJ hi en sloeghe v allen doot 
Doe seyde hughe. Lieue nichte so moet wel een fel man sijn ic 
souden geern sien, ic bid v wijsten mi, Doe seide si, gaet twee 
se cameren doer ende in die derde camer leyt hi ende slaept Doe ginc 
huge in deerste camer daer hi eenen afgod vandt staen gegoten van 
nen goude mer hi was binnen hel, ende huge werp den afgod ter 
aerden neder. Ende daerna quam hi in de tweede camer daer hy 
twee afgoden vant die hi ooc ter aerden werp. Daer na quam hi in 
35 die derde camer daer hy sach een bedde staen dat seer schoon ende _ 
playsant was daer op lach dye graate Daygant hehbende een hol 
magher aensicht met twee lippen als een asse mule met eenen gro- 
ten bulte op sinen rugge, ende hi was seer afgriselic om aensien 


30 
ende hi hadt een costelijc oorcussen onder. sijn hooft. Die stapelen 
van der bedtstede waren van finen- goude seer costelic gewracht, 


„ende op eleken stapel sanck een vogelken. elc-na sijn behoorte. Als 

hughe alle dinck wel besien had, ende den groten leliken tyran, so 
riep he met luder stemmen. Stant op. ghi- hont, hoe legdi ap so 
schonen bedde die self so lelie ijt Met dese woorden wert dagayant 
wacker ende hi spranc van sinen bedde ende seyde. Ghi sijt een 
stoute knape dat ghi hier dorft comen, maer ic weet wel dat v mijn 
wijf hier gesonden heeft want sì mi seere hatende is. Ende bi ma- 
met seyde dagayant, ghi en waert noyt verrader noch ongetrou 
man haddi van quaden geslachte geweest ghi hadt mi mijn lijf ge- 
nomen in minen slape, mer segt mi wat ghi hier in mijn lant soect. 
Hughe seyde ic moet reysen te babilonien totten amirael Gaudijs daer 
moet ic coninc karel van vrancrijcke een bootschap doen, ende ic 


moet hem brenghen dat hare van sinen baert ende sijn vier winckele 


[25b] tanden wt sinen mont Doe seyde Dagayant lieue knape dat is 
een grote sake want die amirael en gaue sijn winckel tanden met 
om dl coninc karels landen die hem toe behoren. Nv segt mi seyde 
dagayant tot hughen, wt wat lande sidi gheboren. Hughe antwoorde, 
ich ben gheboren te Bourdeus, ende hertoch Sanguijn was mijn va- 
der, ende mijn broeder heet Gheeraert, ende ic heete huge Ende 


Dagayant seyde, hoe sidi so koene in mijn landt ende hier op mijn 


casteel te comen, Hier heeft gheweest een coninc van grooter macht 
die de crachte hadde van .iij. mannen, nochtans en miochte hi mi 
niet verwinnen noch tonderbrenghen met sijnder cracht die hi hadde 
van natuerlijcker sterckeit, ic heb hier binnen eenen halsberch dye 
is seer schoone ende claer, daer ouer heeft gewracht meester Seye 
op die zee .vij. iaer lanc. Ende hi is van sulcken virtuten ende van 
so grooter cracht ende machte, die den halsberch aen heeft hi en 
derf niet sorgen dat hi gheslagen worden sal noch stael noch ysere 
en mach hem niet sniden noch quetsen, noch geen wapenen en mach 
hen deeren. Ende die den halsberch dragen sal dat .aoet sijn een 
vry eedel man hi maet ooc suuer sijn van hooft sonden ende sine 
moeder moet ooc sijn een goede ghetrou vrouwe Ende doe hem sijn 
moeder droech dat sì doe op eenen anderen man hadde ghedacht om 


_ dyen te consenteren buyten haren eyghen man soo en soude dat 


kint den halsberch niet mogen aen doen. Ende den halsberch sal 
wel passen een kint van twee iaren: ende eenen groten man soudet 

oock wel passen, hoe groote, ho coort hoe lanc dat oock ware. 
Doen seyde Hughe soo soudick den halsberch wel aendoen, 
want ic ben een edel man [26* Gij} Ende mijn moeder was een 
goede vrou ende een edel wijf die haren man getrou was Als dagayant 
hugen dus hoorde spreken seyde hi. O knape ghi vermeet v seer 
grote dingen, die grote coninc karel en soude hem sulcke dingen 
niet vermeten dat hy den halsberch oen soude doen Doe dede da- 
gayant Hughen den halsberch, dien hy wel besach ende docht hem 
veel te cleen sijn voor een kint van twee iaren, mer hughe nam den 
helsberch ende sloech hem ouer sinen hals ende hy paste huge wel. 
Dit siende dagayant riep met luder stemmen, trect oot den hals- 
berch Doe seyde hughe. Dagayant siet ghi om eenen anderen de- 
sen is mijn, want coninc Ábroen prees soo seer desen halsberch 
dat icken nyet geern en soude willen wt doen. Doe styde dagayant, 
O vrient ic weet noch een beter stuck, geeft mi den halsberct. we- 
der, ick sal v schincken desen rinek dien ick hier aen mijn hant heb, 
ende dan suldi v bootscap van coninc karel van vrancrijcke sonder 
sorghe wel mogen doen, want den rinck is van sulcker virtuyt ende 
cracht, so verre als ghi dien bi v hebt soo en can v niemant scha- 
den, noch die amirael en sal v nyet dorren misdoen al haddi die 
helft van sinen heeren ende edelen doot, ende door die cracht des 
rincx so ontsiet mi die amirael seer. Doe seyde hughe den rinck 
wil ick hebben ende willen houden voor mi. Neen seyde dagayant 
dat en sal so niet sijn, so sie ic wel dat wi moeten vechten daer om. 
2, Ende doe ghinc hen die ruese wapenen ende hi dede veel harnas 
aen ende bouen dat harnas nam hi sinen schlilt ende een groot 
swaert dat hughe te wonder aensach, nochtans bleef hughe stout 
ende onuersaecht. | 

Hoe die ruese Dagayant verslagen was van huge metter 


3 hulpen van sijnre nichten des ruesens wijf. 


© 


[26°) * Doe quam die ruese in de sale al gewapent om teg- 
hens Hughe te vechten. Ende hughe heuet getrocken sijn swaert 
ende die ruese ooc sijn swaert ende si zijn doe tsamen gecomen 
Ende dagayant sloech seer vreeslic na hughe, mef huge decte hem 

25 met sinen schilt ende verhief sijn swaert ende sloechhem een groot 
stuck van des ruesen schilde ende cloefde des ruesen schilt ende 

sloech hem opten helm-datter vuer daer wt spranc. Doe dat dagay- 
ant sach meende hi wisinnich te worden ende sloech hughe met 
eenen slage dat hi buechde ende viel op sijn knyen te [27°] ghens sinen 


_danc: mer hi spranc haestelic weder op vander aerden ende stelde hem 


_$ vromelic ter weer ende si sloegen op maloander menigen swaren 
slach. Ende en had die halsberch niet goet geweest, huge en-hadde 
den ruese niet wederstaen Ende die ioncfrou hoorde dese vreeslike 
slagen ende si was seer besarcht voor huge dat hy verslagen soude 
werden ende si liep metter hacst in de camer daer si vochten ende 

10 seyde. O hughe haddi den duuel verslaghen als hi sliep so haddi 
sonder sorga gheweest. Doe seide huge Dat en haddic niet ghedaen 
omalder werelt goet noch ooc en wil ie niet doen verradelic. Doen 


seyde dagayant. O quaet ongetrou valsch wijf, ie geloue v bì ma- 


met, ic sal v noch tauont in een vier stellen, ende so sal ic v doen 

15 steruen. Doe greep de ioncfrouwe eenen groten stock ende sloech 
apten dagayant met graten geere mer die ruese-en paste daer niet 
op. Áls si dat sach was si droeuich ende nam den stock ende stack 
en tusschen sijn beenen ende hi viel ouer den stock det aerden. 
Ende huge sloech doe op hem ende hi quetsten seer int hooft so dat 

zo hi al beswijmde, Ende hughe ontdecte hem sinen helme ende 
sloech ‚xv. slaghen eer hy den ruese den hals afsloech Als nv die 
ruese doot was so was die ioncfrouwe seer verblijt ende si dancte 
gode met goeder getrouwer herten. | 


| Hoe dat Aliames ‘Gherijn ende: die thien ridders quamen | 
» onder die linde ende sloeghen ooc op dat gulden hecken | 


om bi Hughen te comen. 


273 * Als hughe nv langhe tijt opt casteel hadde nn | 


ende hi niet weder af en quam, so hadde sijn vole groot verlanghen 
waer hughe bliuen mocht So seyde Aliames die grijse. O lacen god 
ao ie weet wel dat huge sijn lijf verloren heeft ende dat hi doot ende 
verslagen is [28°] sonder reden. Gherijn ghinc ter lijnden waert 


ende hy sloech aen dat becken. van finen goude dat aender linden 


hinek dattet clanc. Ende hughe hoorde lat gheclanck inder salen 
daer hi bijder ioncfrouwen was ende hi liep ende dede ter stont die 
_85 poorte open ende doen lieten die metalen mannen haer slaen staen, 
ende hugens geselschap quam al op dat casteel endi si sloten die 

… poorten ende doe sloeghen die metalen mannen weder om aen als 

site voren hadden ghedaen Ende doen leyde hughe alle sijn volcke 
in der salen die hem allen seghenden als si saghen den groten ruese 
dagayant deer lighen versisghen. Ende doen nam hughe den rinck 
van dagayants vingher ende hy sach hem wel, ende hy was so groot 
datter hughe lichtelic aen sinen arme stack totten ellenboghe, ende 
in den rinck was eenen groten costelijcken steen dye den rinc sijn 
cracht ende virtuyt gaf. Doe seyde huge Nv en wil ic niet langer 
beyden, ic wil gaen reysen na babilonien, ende Gherijn mijn neue 
sal hier blijuen bi mijnder nichten ende ghì allen tot dat ick weder 
keere, want hier is eeten ende drincken ende van als ghenoch, v 
en sal gheen dinck gebreken. Maer aliames gherijn ende sijn thien 
ridders wilden ymmers met hem reysen, mer hughe en wildes niet 
hebben ende hy nam oorlof aen hen allen, dies si seer bedruct wa= 
ren dat hy alleen wech wilde reysen ende vertrecken. Ende hy is 
alsoo ghescheyden van den casteel ende van sijn nichte ende van 
alle sijn goet gheselscap ende is na babilonien ghereden, ende so is 
hy ooc ghecomen op di rode zee oft op dat roode meer, daer en 
mocht hi niet ouer noch hi en vernam geen scepen die hen ouer 
brengen mochten soo dat hi seer bedroeft was [28%] Aldus staende 
Huge al seer bedroeft op di zee cante so sach hi van verre in de 
zee een wonderlike creatuer comende op dye wage vander zee, 
ende was swart ende leelic als die duuel. Waerat hughe veruaert 
was ende reedt achter waert metten perde ende hi sette sijn hant 


s.opten appel. van sinen swaerde Ende also ons die historie vertelt so 


quam dat creatuer te Jande ende scudde dat leelic swarte wel wt 
ende lietet vallen ende was een frisch scoon man Doe dit huge sach 
veruaerde hi hen noch seer ende hi sach den man te wonder aen. 
Doe seyde die man Joncheer en veruaert v niet, ic ben hier comen 
metten aluen, ende coninc Abroen heeft mi hier gesonden ende ic 
moet ymmer sinen dienst voldoen ende ic sal v metter spoet ouer- 
dragen dat ghi v niet eens nat maken en sult Doe seyde huge vrient 
ghi segt dat v mijn here abroen hier ghesonden heeft hoe is dan 
uwen name. Doe seyde die man. Ic heet malproen ende ic moet in 


deser zee mijn penitencte doen mer god heb lof ic en heb gheen 


pine: ic wandele bat in dit water sonder pine dan yemant anders 
op dat land inder sonnen schine. Doe seyde die man. Nv sidt op 
metter haest want wat mi mijn here Abroen ghebiet dat sal ic im 
3 8 
Huyge. 


Î 


15 


er 


kend 


34 


mer doen Ende hughe sadt op: ende dye man stelde hen met zijn 
paert terstont ouer die zee aen dander side opt lant Als hughe sach 


dat hi ouer die zee was aen dander side so weert hi seer verwon- 


dert ende seide God loone v dat ghi mi so wel ghedient hebt. ende 
danc moet hebben: coninc Abroen, ende met goeden rechte mach ic 
hen wel lief hebben ente altoos dancken. 


Hoe hughe binnen Babilonien alleen quam ghereden toten 
amirael, | 


(29e, HI % lt hughe die zee ouer geset was so was hi blide 
ende nam orlof aen maleproeft ende hi reet wech na babitonten. 
Ende als hy ontrent der stadt quam, so quamern hem int ghemoet 
wel ‚c. mannen met valcken ende sperweren op haer handen ende 
reden vliegen. Daerna quamen noch .cc. mäánnen met bracken 
winden, haes winden ende ander honden ende reden iagen. Daerna 
quam seer veel volcx die int velt ghingen schieten ende spelen. 
Ende als hughe in die stadt quam so sach hi ooc al die stat vol volox 
ende een yeghelic maecte bliscap. Ende voor des amiraels hof wast 
oock vol volcx. Ende die amirael had bi hem in sijn sale ‚xxx.c. rid= 
ders ende veel ander heren ende princen. Ende waerom dat die edelen 
ende heren vergadert waren ende dattet volck al blijde was, was dese 
sake Het was op s. Jans dach te midde somer die de sarasinen vieren 


_[29P] als wi den paesch dach doen, so dat op dien dach plagen die ghe- 

meenten ende heeren te vergaderen ende hielden feest Ende huge ver 
wonderde van al dat vole dat hisach ende seide O here iesu waer sach 
oyt man so veel volcx. Aldus was hughe in menighe ghedacliten ende 
in groten sorgen denckende hoe hi den amirael soude moghen spre 
ken Ende hughe reet in een herberghe ende bestelde sijn paert 
ende hi ghine ten houe van den amirael ende hi -clopte aen die 
poorte ende seide. Laet in ghy poortier, ick ben hier ghesonden _ 
vanden coninc van Mombrant, ende terstont sach de poortier dat 
vingerlinc ende seyde. Bi mamet heere sijt willecome, comt in ende 
doet al dat v belieft, hoe gaget met onsen here Dagayant. Doe seyde 
huge, dat suldi weten, ende mettien dede die poortier die poorte 


open ende liet hughen in. Ende als hughe binnen der poorten. was, 


so track hi sijn swaert wt ende sloech den poortier sijn hooft af. 
Doen wert hughe denckende dat hi nyet waer gheseyt en had ende 
seyde in hem seluen. Ay lacen wat salic maken, ic sorge dat co- 

ninc abroen sal op mi sijn vergramt om dat ic ghelogen heb als ic 
voor die poorte quam ende want op-dat vingerlijn en dacht ic niet 
dat ie aen mijnen arm hadde. Ende so ghine. huge voort met grote 
claghen ende sorge tot aen die ander. poarte-ende hi riep doet op 
portier ende-laet in coninc karels van vrancrijcx bode want ic wil 
spreken uwen heere den amirael Die poortier dit horende was seer 
verwandert ende seyde, bi wat manieren dorfdi hier comen. Doe 
seyde hughe, besiet wat rinc is diet die ic hier aen minen arm heb. 
Doe sach de poortieer wt ende hi sach den rinc Doe seyde de poor- 
tier, vrient mamet geef v goeden dach, wat doet ons here dagay- 
[30° Hijlant,. Dae sgeyde hughe, in trauwen dat suldi noch 
weten Ende die poortier ontdede die poorte ende Hughe is daer 
binnen ghecomen ende track sijn swaert wter scheyden, ende sloech 
den poortier op sijn hooft dat hijt hem cloefde so dat hi doot ter 
aernden viel. Ende doen is hughe ghegaen aen die derde poorte 
ende hi riep. Laet in, ic ben een messagier van coninc karel van 
vrancrijcke, ic moet spreken uwen here den amirael. Doen was die 
poortier seer verwondert ende seyde. Heere ick en mach v niet in 
laten voor datter ghegeten is. Doe seyde hughe, besiet dan dit 
vingherlinck, ende kendi dat niet. Doe sach dye poortier wtwaerts 
ende hi sach dat vingerlinc ende seyde Vrient goeden dach geef v 
mamet, wat doet ons here dagayant. Hughe seyde, dat suldi wel 
weten eer de amirael heeft ghegheten. Mer die poortier was seer 
coen ende stout van sijnen wercken ende hy heuet in sijn hant eenen 
stock van .vij. voeten lanck beslaghen met yseren plaen hebbende 
een groot metalen hooft, ende dat nederste was den sluetel daer hí 
die poorte mede ontdede, ende die stercke payen seyde, here ghi 
en dorft v niet ontsien te spreken den ammirael Gaudijs, want daer 
en is niemant also coene die v misdoen sal, oft hi soude comen in 
sware schade soo verre als ic desen staf hebbe maer hughe en 
antwoorde niet een woort, mer hi is die trappen op gheghaen in dye 
sale vanden palleyse daer alle dye heeren saten ende aten, ende 
Hughe mercte waer dat di alder hoochste tafele was ende hy kende 
ten laetsten den rijcken Ammirael Gaudijs, ende sach staen vaor des 
amiraels tafel die grote ontsiende coninc van Anapele, die dicwils 
den kerstenen [30P] groot leet ende schade hadt ghedaen ende 
hughe trac sijn swaert ende seyde Jc meyn v sijt op y hoede ende 
huge die sloech daer aender tafelen den coninc van anapele zijn 
dd 

hooft af dat spranc opter tafelen in een gulden cop. Ende mettien 
so heeft huge gesien des amiraels dochter die hì custe aen haren 
mont. Als hughe dus Claramonde in sinen armen greep so sach die 
amirael dat vingherlijn van dagayant steken aen hughens arm ende 
s seyde. Nv doet al uwen wille ende al dat ghi-begneert, wat doet 
ons here Dagayant. Hughe seyde dat sal ic v seggen den here 
dagayant heb ic verslaghen op dat stercke slodt te Dunalster, ende ooc 
nam ie hem dit scoon costelic vingerlijn. Ende ic seg v ghi moet mì 
gheuen dat haer wt uwen baerde ende v achterste vier hoeck tau- 
10 den wt uwen monde want ic wil se hebben. Als dit die amirael 
hoorde wert ni toornich ende seyde tot sijn dienaers Vangt terstont 
den fransoys hi sal moeten steruen, ter quader tijt quam hi hier in 


mijn lant, Als dit die amirael gheseyt had so werden daer terstont 


veel messen getrocken, ende si sloegen op Hughe met grooter 
15 cracht van achter ende van voren, ende Hughe weerde hem vromelic 
mer hi en mocht niet staen tegen ‘die grote macht ende meniehte 


der sarasinen, mer hi versach hen ende liep op eenen stercken to-_ 


zen vanden paleyse ende daer blies hi sinen horen so dat si alle 


die daer waren rike ende arm, heeren ende knechten, edel onedel 


20 ginghen al tsamen dansen ende springen, ende die amirael ende sijn 
heeren dansten voor, door dat gheluyt ende vertuyt van dien horen, 
want noyt tevoren en hadden siso soeten gheluyt gehoort, ende die 
sarasinen riepen al lieue vrient blaset noch meer. Ende huge blies 
met sulcker cracht dattet die coninc Abroen hoorde eride hi séyde 

25 tot sinen heeren [31=] Nv is hughe weder in groter noot, maer ic 
en sal hem nv niet helpen om dat ic gram op hem ben, want als 
hi quam voor die eerste poorte van des amiraels hof daer seyde 
hi lueghenen, daerom sal hi veel lijden ende verdriets hebben, 
ende ic had hem verboden dat hi niet lieghen en soude, daerom 

so en sal ic hem niet helpen noch bistaen. Ende die edel huge ver- 
nam wel dat die goede coninc abroen op hem gein was om dat 
_hem gueen hulpe enquam. 


Hoe hughe gheuanghen was ende wert ‘ghebracht voor den 
amirael Gaudijs. 


35 ALs nv hughe sijn blasen liet staen so quamen die sarasinen 
met cracht op hughen gelopen, so dat hi hen niet langer gheweren 

enconde, ende hi wert met groter cracht geuangen ende sijnen 
halsberch wert hem wt gedaen ende sinen gulden cop ende sinen 
horen wert hem ghenomen, ende doe wert hi voor den amirael 
gebracht dye hem seyde. O ghi vassael ghi wilde heden hebben dat 
hare wt minen baert ende mijn vier hoeck tanden wt minen mont 
mamet moet v scheynden ghi bebt v seluen groote quaet ghedaen 
want nv moet ghi doch quader doot steruen. Doe seyden die he- 
ren, doet hem raybraken, want ghi en moecht gheen felder stran=- 
gher doot vinden, Doe seyde de amirael, dat sal so geschien. Dit 
heeft verstaen die schoone Claramonde des amiraels dochter hoe 
dat hughe soude moeten steruen. So dachte si in haer seluen, hi 
custe mi heden voor minen mont, sinen aessem is so soet hi soude 
mijn herte wel maken ghesont want ic ben sijnder liefden doorwont, 
ende sterft hy ick en werde nemmermeer blijde. So is sì voor ha- 
ren vader ghecomen, daer die heren saten inden gedinge van Hug- 
hens doot die haer al reuerencie deden ende sì seyde Hee[31b]re 
vader wilt mi doch verstaen, want twaer quaet dat ghi desen fransoys 
sout doen dooden, want mijn here dagayant heeft hem hier tot v 
geseynt, ghi en dorft niet willen om al v lant dat ghi hem hadt ghe- 
doot, mer gheeft mi den fransoys ic sal hem stellen int prijsoen, ic sal 
hem water ende broot teten gheuen. Dit horende die Amirael seyde, 
lieue dochter uwen raet is seer goet ende is comen wt wisen ver- 
stant, mamet moet des eer hebben die v ghewracht heeft. Ende 
die ionffrouwe heet hughen ghenomen ende heeften in haer camer 
gheleyt, ende setten hem daer op groen siden tapijtserie clee- 
deren, ende dye schoone bloeme ghinc bi hem sitten ende seyde 
Jonchere met oorlof dat ic vraghe hoe is uwen naem. Hi seyde, 
Joncffrouwe ic heete Hughe van bourdeus, de ioncffrouwe seyde 
tot huge wildi mijn lief sijn ende mijn minne draghen, ghi sult 
daer veel mede winnen ende wildi met mi dijn minne hanteren 
ick sal v wederomme in kerstenrijcke doen keeren, ende al be- 
houdelijk uwer eeren ende ghesont, al hadden si al uwen doot 
ghesworen die in babilonien sijn. Doe seyde hughe Jonffrouwe en 
wilt daer niet af spreken, want dat en sou ic niet doen om alle 
dat goet van uwen landen, want ghy sijt een sarasine ende ghe= 
looft in mamet ende in ternogant, Ay lacen ick ben comen in 
dit verdriet om een woort dat mi ontuloech waer om ic den goe- 
den coninc Abroen verwracht ende vertoornt hebbe. God die 

here moet mi helpen, wam ic sorghe iak en woorde nemmermeer 
weder abroens vrient. Ia sèyde claramonde ghi hebt mi sarasine 
gheheeten, ende ghi hebt grotelijck misdaen ghi sult ervoor qua- 
den loon ontfaen ende Claramonde was seer gram op Hughen ende 
ssì de{32*Jde hem brenghen in haren kercker met .iij. dienaren 
ende si swoer dat hi daer doot soude blijzen ende si verboodt dat 
hem nyemant noch teten noch te drincken gheuen en soude. Aldus 
is huge nv in groeter sorghen ende in anxten so riep hi seere ende 
seyde O Abroen edel here een coninc van caritaten, ghi sijt fel 
1o suldi mi hier laten so sie ic wel dat v herte is fel ende vol van 
mide, om een woort dat mi is ontuloghen so heb ic al dit leet, het 
berout mi seer ende tis mi leet mer nemmermeer en roep ick meer 
om hulpe. Daerna riep hughe weder. Och Abroen edel here, met on 
EEG heb ic v fel gheheeten tis mì leet kn gront mijns herten. * 


15 [32P] Hoe hughe inden kercker badt god den here om sijn 
__gracie ende hulpe. | 


ALs hughe inden kercker sadt sonder eeten ende drincken 

drie daghen ende drie nachten, so dat hem dochte dat hem den 
honger dooden soude en wert seere clagende ende den tijt wert 
so hem seere lanck ende hem docht dat hy noyt in meerder noot noch 
last en quam. Ende om dat hi van allen weerliken troost verlaten 
was, so riep hi aen gode van hemelrike ende badt hem ootmoe- 
_delic seggende. O almoghende god vader god sone ende god hey- 
lighe gheest een int wesen ende drie in personen so gewarich 
25 als ghi met uwer cracht gemaekt hebt hemele ende aerde, dach 
ende nacht ende alle creatueren elc na sijn weerdicheyt. O here 
also waerlic als ghi mensce sijt geworden om des menschen ont- 
fangen van den heilighen geest, hebbende v menscheit ontfangen 
van dat alre suuerste bloet der glorioser maget v moeder ma- 
so ria als ghy in haer lichaem ruste ix. maende ende vijf dagen le- 
uende, ende na geboren in die stadt van Bethleem in een arm 
huysken geleyt in die cribbe der beesten daer dat hoy v bedde 
was 0 minlike Jhesu also gewaerlic als die heylighe drie conin- 
_ghen in uwer geboorten v sterre in orienten sagghen, ende si ver- 
35 lieten goet ende lant ende sochten v ende vonden v te Bethleem 
daer si v aenbaden ende offerhanden gauen daer si grote genade 

vercreghen ende dat licht des ghelouen aen v. cleen voeten O 
goedertieren Jhesu also waerlijk als die onnosel kinderkens stor- 
uen om uwent wille die herodes dede doden die nv in der eewi- 
cheyt volghen dat lammeken- O soete Jhesu also waerlick als ghi 
bier opter aerden geweest sijt. .xxxiij. iaer. lanc met groten ar- 
beyt ons eerende met v minlike woorden ende sermonen daer 


ghi (33°, J} hier dedet ‚xx.c. sermonen ende vaste voorons .xl. - 


dagen ende ‚xl. nachten, in welcker tijt ghi o mijn heere boghet 
xl.c, mael v ghebenedide knien ende badet uwen hemelschen vader 


voor ons sondaers O barmhertige Jesu also waerlic als ghi ons 


verlost hebt vander eewiger doot door v alder bitterste passie die 


ghi voor ons geleden hebt „viij: vren. duerende, ende waert al heel 


verlaten van den godliken troost. Ende seyt als ghi v auontmael 
gehouden. hadt. Mijn siel is bedroeft tot ter doot. Ende ghinct 
doen met uwen discipulen na den berch van oliueten in dat hoof 


ken daer ghi driewerf op die aerde veelt biddende uwen hemel- 


scen vader dat hi van v nemen wilde den kelc dijns bitteren lij- 
dens, maer niet na uwen wil mer naden wil dijns hemelschen va- 
ders, daer ghi o heere. Jhesu openbaerlijck voorsaecht alle die 
pinen die v aenghedaen souden werden, su dat v edele menscelijcke 
natuere was ontstelt tot inden strijt der doot, so dat v. edele men- 
scheyt door vreese ende anxt der pijnen wert schuddende ende 
beuende ende ghi O minlijcke Jesu sweete daer water ende bloet 
tot ‚xxx.c. ende .xij. dropelen sweets ghemenghet met den bloede 
tot onder salicheyt, dat noyt meer gehoort en is geweest. O suete 
Jesu also. gewaerlijcke als ghi v vianden teghen ghinct daer v 
Judas leuerde met een cussen inden handen der sondaren die alle 
achter ouervielen als ghi hem minlie vraechde wie suecti, ende 
si riepen Jesum van nazareth, doen ghi suetelic antwoorde Ic bent, 
ende gaeftse doe oorlof ende sijn op gestaen ende hebben v ge- 
uangen ende ghebonden dattet bloet wt uwen nagelen spranc daer 
si v inden wege sloegen in uwen hals .Ixij. werf ende ‚xxx. mael 
voor uwen heyligen mont [33°] ende brachten v in Annas huys 
daer si inden wege spogen in v minlic aenschijn ‚xxx. mael ende 
‚xl. mael sloegen in uwen hals ende niemant en weet o goede 
ihesu wat ghy den geheelen nacht voor ons in Cayphas huys ge- 
leden hebt daer Jxvi, raesheren waren die na v bloet hakeden. 


Ende smorgens werdi gebracht voor pylatum met .iiijc. knechten 

ende doe voor herodes dye v. wederom sende tot pylatum als een 
sot. O criste ihesu so ghewarichlic als ghi v dierbaer bloet ouer- 
uloedelijc voor ons gestort hebt als v pylatus dede gheesselen daer 
ghi om onsen wille ontfinct „vi.c slaghen ende wert tweemael ghe- 
s croont met die scerpe doornen crone met die Jxxij. tacken als v_ 
pylatus verwees totter doot des cruycen Also waerlic als ghi ghe- 
laden ginct met dat swaer hout des crucen op v gescoorde scouder 
ende vielt daer mede vijf male inden wech eer ghy quaemt aenden 
berch van caluarien daer v die ioden aen den cruyce deden slaen 
10 eerst met v minlike hande daer si op sloegen Ix. slagen ende op 
v heylige voeten .Ixxxiij slagen, ende op uwen minliken nase met 
ten hamere eenen slach dattet bloet daerwt vloeyde. O goede 
ihesu also gewarichlic als ghy drie vren lanc leuende aen den 
cruce hinct ende badet uwen hemelscen vader voor ons sandaren 
16 ende seydet O vader vergeuet hen want si en. weten niet wat si 
doen Ende gaeft den moordenaer gracie ende seyde. Ic segghe 
v voorwaer, heden suldi met mi sijn in den paradise, ende seyt 
tot v bedructe moeder, wijf siet v kint. Ende seydet ooc Mijn god 
mijn god waerom hebdi mi ghelaten Daer ghi seyt Mi dorst, ende 
20 wert gelaeft met gal ende edic. Als ghi seyt. Nv is al veruult. 
Ende ghi weende aen den cruyce vijftich tranen ende riept met 
luyder stemmen [34° Jij} Vader in uwen handen beueel ic minen 
gheest ende sterft so voor ons den alre bittersten doot. 
O naecte bloedighe ghecruyste Jhesu also gewaerlic als lon- 
26 ginus v heylighe side opende ende v hert doorstac daer wtliep - 
water ende bloet in verghiffenisse van onse sonden. Ende wert 
begrauen in een nieu graf ende daelde ter hellen verlossende die 
heylighe oude vaders ende die heylighe vrouwen ende bondet lu- 
cifer totten wtersten daghe. Ende also waerlic als ghi verreest 
so aen den derden daghe vander doot ende ghi verthoonde v ghe- 
benedide moeder maria cnde den anderen Ende opten .xl dach 
clomditen hemel met al den salighen sielen door v eyghen cracht, 
ende sondet neder den J. daghe den heylighen gheest. 
O alder rechueerdichste here ihesu criste also gewarich als 
ss ghi comen suet ten wtersten daghe ordelen leuende ende doode, 
also gewarich als ghy susanna verloste van den valschen rechters, 
also gewarich als ghi den propheet Daniel verloste vanden. hon- 
gerigen leuwen also gewarich als ghi den propheet Jonam be- 


ât 


waerde inden buyck vanden waluisch ende dedet hem ghesont te 
lande comen. | ‘ 


O alre minlicste ihesu, also ghewarich als ghy dit al ghedaen 


hebt ende so veel voor ons gheleden hebt, soo bid ic nv v arme die-- 


s naer, door al die weldaden die ghy ons bewesen ende door al dat 
liden dat ghi voor ons gheleden hebt, dat ghi mi wilt verlóssen 
vander doot ende laten mi met ghesontheyt ende met eeren weder 
keeren in vrancrike ende vercrighen die vrientscap miins heeren, 
door v hulpe o Jhesu criste Amen. 


10 Hoe ende wat Claramunde ende Huge te samen spreken. 


[34°] NV dat hughe sijn ghebet hadte ghedaen ende god so 
ootmoedelic gebeden had door sijn bitter lijden soo verweckte god 
tot barmherticheyt dat herte der schoonder Claramonde ende si 
quam ende dede dat geuangenis open ende seide tot huge. Vrient 

15 hoe staen die saken met v soudi mi noch niet willen lief hebben. 


Doe seyde huge ghenade o edel vrouwe suldi mi aldus mijn rijf 


nemen, het sal v cleen profijte sijn dat ghi mi in desen kercken 


van honger latet steruen. Doe seyde de ioncfrouwe. Huge wildi 


noch doen mijnen wille, ende nemen mi tot eenen wijue ic sal v 
zo wi laten ende verlossen ende alle eere bewisen, Doe seyde huge 
dat sal ic blijdelic doen wildi kersten werden. [a seyde Clara=- 
monde dat geloue ic v dat sal ic doen alst tijt ende stonde geeft, 
ende so heeft se hem wten kercker gelaten want si hem bouen 
macen seer beminde Doe seyde die schone Claramonde tot Huge. 
25 Ic wil tot minen vader gaen ende geuen hem te verstaen dat ghi al 
doot zijt bleuen inden kercker ende dan en salmen uwes niet meer 
vermanen ende so mogen wi ensen wille hier hebben tot onser 
belieften. Doe seyde huge o weerde vrouwe wat ghi doet dat 
belieuet mi wel ende dien raet dunct mi seer goet. Doe ginc clara- 
so monde ende seyde, die francoys die hier comen was is int geuan- 
genis gestoruen Doe seyde die Amirael mijn lieue dochter dat waer 
my leet, want aen zijn doot is cleen gewin dus laet yemant neder 
climmen ende latet besien, doe die tochter so haer vader. hoorde 


spreken wert si meer verblijt ende si ghinc haestelic ter plaetsen 


ss daer si hughe vant ende seyde hem hoe sy haren vader verdult 
ende verschalct hadde. Ende seyde nv moghen wi blijde sijn, ende 
hebben iolijt ende vruecht in onser minnen. Al(35*]dus is hughe 

bleuen heymelic met Claramonde der | ionefrouwe des goudaens 
„dochter een geheel iaer lanc. 


Hoe hugens gesellen ende sijn nichte grote clachten deden 
| daer si op een slot te dunnalster waren. E | 


5 NV wil ic wat swigen van huge ende verhalen van Aliames 
ende gherijn die te dunnalster waren op dat stercke casteel die seer 
droeuich waren om. haren heer hughe die so lange achter bleef, 
ende die ioncfrouwe sijn nichte vrouwe van. dunnalster. clagede 

__seer ende seyde. Ic sorge dat wi onsen neue nemmermeer sien en 


10 sullen leeft hi noch so moet hem god helpen wt sinen noden Als 


aliames ende. gherijn ende haer gheselscap een tijt des smorgens 
stonden inder salen hebben si gesien eenen bercke comende wter 
zee gheseylt met grooten stroom [355]. Doe seyde die schone 
vrouwe. Die bercke comt wt affriken, want de banier dat swert 
45 serpent int velt van goude is die wapen van den coninc. affriant, 
hy sendet Dagayant sinen chijns ende hooft ghelt Doe seyde dye 
grijse man Aljames Sulcken goet is ons al willecome, daer aen en 
sullen wi ons niet besondighen. Dae seide die edel gherijn. Tis 
waër dat ghi segghet mer gaet ende wapent v metten anderen rid- 
so ders ende ic sal die sarazijnen op doen comen ende dan suldijse 
alte lichtelic verslaen. Ende aliames ghinc ter haven ende sprac 
die sarasinen toe in sarasijnsche sprake ende heetse willecome ende 
seyde Gaet bouen men sal v spreken want dagayant mijn heere 
mach qualick eten want hi en was in acht dagen niet wel gesont. 
25 Doe ghingen si wten scepe ende si baden mamet ende appollijn dat 
hi haren here wilde sparen ende bewaren sijn lijf. Als dese sara- 
sinen binnen der poorten van dunnalster quamen so heeft se ghe- 
rijn vernomen ende den hoop was cleyn, daer en waren mer „xj 
mannen sarasinen. Die onuersaechde gherijn meende hi soudse 
so wel alleen verslaen ende hi sloech in die sarasinen ende si meenden 
te vlien maer si en conden niet wech raken want Aliames had die 
poorte gesloten so dat di sarasinen aldoot bleuen, ia al hader noch 
hondert meer gheweest si souden daer al gebleuen hebben. Doe 
seyde aliames, wat is nv best geraden. In dese bercke is comen 
35 tarwe ende wijn ende veel van anderen goeden, ie soude geerne 
hebben nyeumare of Hughe leefde of niet want ic seer rouwich om 

hem ben. Nv rade ic voor dat beste laet ons te babylonien gaen 
varen met desen goede ende vitalie ende daer sullen wi weten dat 
rechte bescheet van hughen. Doe seide [36°] gherijn. Dat rade ic 
ooc voor dat beste. Ende doe gingen si hen al bereyden ende die 
vrouwe vanden casteel was sere verblijt dat si haren neue Huge 
soude gaen soecken ende sì namen dat beste dat opt casteel was 
van gelde, van goude van siluer ende ander costelijcheden ende 
droegen dat in die bercke, ende doen ruymden si ghemeender hant 
van dat casteel ende si ghingen in die bercke ende voeren tesamen 
so langhe tot dat si te babilonien quamen daer die ammirael op 
woonde met sijn dochter Doe seyde aliames Mijn heren ic can wel 
die sarasijnsche spraken, daerom laet mi geworden voor Gaudijs 
den ammirael, ic meene wel ic sal van Hugen in eeniger manieren 
weten. Doe seyde gherijn, lieue neue het dunct mi goet al dat ghi 
doet, wi sijn daer alle mede tevreden seyden die ridder ende die 
ioncfrouwe. Ende dce sochte alyames een cruyt dat heet montfire, 
ende ghinc dat temperen ende wriuen ende hi bestreeck daer mede 
sijn hare ende alle sijn leden die daeraf al swert ende bruyn wer- 
den Ende als hi dit gedaen had so ghinc hy wter bercken met ghe- 
rijn metter ioncfrouwen ende metten thien ridders ende quamen 
totter salen des ammiraels, ende aliames quam met sijn geselscap 
daer die ammirael sadt ende speelde in dat scaecspel. Ende Alya- 
mes gruetende den ammirael seide Mamet ende Appollijn ende 
ternogant moeten minen oom wel bewaren Dit hoorende dye am- 
mirael besach hem wel ende seyde sijt willecome ons goden moe- 
ten v eere laten verweruen, segt my wie ghi sijt ende van waer 
Doe seyde aliames. Ic was in affriken gheboren, ende ick ben 
Triakel uwer suster sone dien si met herten lief heeft. 


[36°)* Hoe Gherijn ende thien ridders int geuangenis wor- 
den gheset. 


ALs die rijcke ammirael Gaudijs verhoorde dat dese Triakel 
was sijnder suster son, so stont hi op ende greep hem in sinen 
armen, ende heete hem willecome, ende hi seyde Neue wat volcx 
is dat hier bi v staet Doe seyde Triakel. Lieue oom dat sijn geuan- 


s6 gen kersten die sendet v mijn oom coninc yuorijn steltse geuangen 


dat sì nit en ontgaen ende dese ioncfrouwe doet inde camer bi v 

dochter, want si is des grauen dochter van [37*. KJ bloys, ende 
_v dochter sal wel yan haer leeren fransoys Doe seyde die ami 
rael lieue neue dit salmen al doen dat ghi segt. Ende gheriju 
ende die .x. ridders worden in die geuanckenisse brocht ende alya- 
s mes volchde ende sach waer si bleuen. Doe seyde gherijn, schande 
moet v geschien o Triakel ghi dedet ons verstaen dat ghi aliames 
__hete ende nv is die Amirael v oom Ay lacen nv en sal ic nemmer- 
meer in kerstenrijc weder comen noch ooc die goede ridders die 
hier sijn. Doen seyde Aliames, och swiget tóch goede gherijn, dit 
zo heb ic al om pratijken ghedaen, ic meende hugen int geuangenis te 
vinden, mer ny weet ie wel dat hi doot is ende. verslagen nv wi 
hem inden kercker niet en vinden Maer ic bid v om gods wille en 
_ bedroeft v lieden niet ic sal v ‘hier cortelinghe weder wt helpen, 
ende ick en sal uwer niet vergheten dat gheloue ic v lieden bi god 
15 almachtich die mi gescapen heeft. Ende alle dese woorden spra= 
ken si tesamen in Fransoys daer die toren wachter tegenwoordich 
stont. Hier om sorchde alyames seer oft die kerckerier haer sprake 
verstaen hadde. Soo nam alyames sijn swaert ende sloech den 
kerckerier dat hooft af dat hi doot ter aerden viel, ende alyames 
so nam dat hooft ende brachtet gedragen voor den amirael Gaudijs 
die tot Alyames seyde. O triakel lieue neue van waer coemt dat 
hooft dat ghi daer brenghet. Tryakel seyde het is dat hooft van 
uwen dienaer die v gheuanckenisse bewaerde dyen heb ic af ghe- 
slaghen, want hi ende de kersten droeghen so wel oner een dat ick 
25 wel verstonde dat hi cortelinghe soude die kersten REED laten 
ghaen ende wt ghelaten. 


Hoe Claramonde haren neue je seyde hoe si den kersten een 
iaer lanck onderhouden hadde. 


[34}* ALs nv v Tryakele den toorenwachter verslaghen hadde, 

so doe seyde die Aimnirael, Lieue neue, heydenisse sal noch door v 
prospereren ende welvaren ende ic hope bi mamet onsen heere dat 
kerstenrijc noch by v ghecranct sal worden. Ende ick wil v ouer 
gheuen bi mijnen leuenden lijue, mijn landen ende alle mijn heer- 
licheden ende ghi sult heere ende coninck sijn ouer al [38°, 
ss Kij] det landt van babilonien. Ende ick wille datmen na desen 
dach uwe ghebodt sal onderhouden ghelijcke dat mijne. Doe seyde 

aliames, dat moet v lonen onse heere Mamet. Ende dye amyrael 
heeft ontboden alle die prince: ende heeren vanden lande, ende 
alle die edelen moesten al homagie ende manschap doen tot Alya- 
mes, ende si moesten hem alle onderdanich sijn, ende comen in den 
dienst van Aliames die men Tryakele hetede. Als tryakel dus eer- 
licken bestelt was vanden Amirael Gaudijs, so quam. Claramonde 
dit oock hadde ende volchde die eude manieren vanden vrouwen 
ende si en conste och net swighen. Ende si nam alyames metter 
handt die sì meende haer neue te wesen ende si seyde lieue neue 
ick heb uwes raets van doene. In dit voorleden iaer soo quam 
hier in ons landt die messagier van coninck karel van vrancricke 
ende eer hi hier quam soo versloech hi te Dunalster op dat slodt 
den grooten wreden ende ontsienden tyrant agayant, ende wilde 
hebben dat haer van mijns vaders baert, ende sijne vier hoeck 
tanden van achtere wt sinen hoofde. Ende hi seyde oock dat hem 
coninck karel van vrancrijck in dit landt ghesonden hadde, ende 
in presencie van alden heeren, so dode hi den groten stercken 
coninck van Anapele ende hi sloech hem sijn hooft af daer hi stont 
aen mijns vaders tafel ende doe spranck hi metter spoet ende hi 
custe mi ooc aen mijnen mont dat sijt alle saghen dye aen der 
tafelen waren gheseten. Ende sinen sueten aseme heeft mi mijn 
horte doorwont al gheheelick-doorstraelt, ende hadde ic niet mog- 
hen hebben sijn liefde, ick hadde sot, ende dal, ende wt sinnich 
achter straten moghen loopen. [38*] ocht mocht my sijn liefde ge- 
stadich bliuen, ende met dien quam huge bi hem beyden die wel 
wiste dat aliames haer neue niet en was, mer hi en gaft nict te 
kennen Doen seyde claramonde tot hugen Ic vermane hier hoe lief 
dat v mijn herte heeft. Aldus lief en wilt my nyet begeuen, mer 
ick bid v laet v herte metten minen in liefden accorderen. Ende 
hughe accorderende seyde aldus 

Accoort is een woort vol virtuten 

Discoort taecht alle vruechden buten 

Accoort is der herten behaghen 

Discoort doet alle tribulacie spruten 

Accoort doet alle melodie ontsluten 

Discoort is een woort van plaghen 

Ick begheer aen v mijn liefste goet 

Dat ghi mijn herte in v wilt draghen 

Lijf ende siele stellic in v behoet 

Iek bid v hertelijck Kef wat ghi doet 
Dat ghi niet en wilt op mi verstoort sijn _ 
Dijn eyghen blijue ic, zijt des wel vroet 
Laet liefs herte in Tiefs aceoort sijn 
6 V heb ick ghegeuen ín rente en erue 
Hert, giel, ende lijf, wat ick verwerne 
Goet, maet, en bloet, steruen, en leuen 
Dus conforteert mi lief eer ic bederne 
Ghi moecht mi cleuen nemen engheuen 
10 Schoonder blijfdi in mijn herte ghescreuen 
Dan pelagia van anthiochien schone 
Oft polexena priamus dochter verheuen 
Medusa, oft Danes alok weert een crane 
_ {898} V opsien dunct mi een hemels crone 
15 Laet dijn stralen doch mi confoort sijn 
Ick begheere en ick bidt v sonder hone 
Laet liefs herte in liefs aecoort sijn 
Mijn herte is sule dattet liefs herte 
‚ In ionsten sal draghen ontstende gheen smerte 
_20 Dus lieflick lief doet lief doet des ghelijox 
Ondanox des nijders valsch van perte 
Die dwitte dicwils verkeren in swerte 
Dies hem noch nakende wert veel versijex 
Ick neme dat op mijn deel hemelrijcx 
26 __Dat ie v beminne bonen alle vrouwen 
Die moghen leuen buten oft binnen sdijox 
Dies moechdi wel heel op mi betrouwen 
O weerde bloeme bouen alle kerssouwen 
| En laet mi in uwen dienst miet versmoort sijn 
30 | Mer liefste beminde wilt wel outhouwen 
Laet liefs herte in liefs accort sijn 
Princesse. | 
Bouen alle princessen oft coninghinnen 
| Moet ick bi nstuerlijcker cracht v beminuen 
85 Bouen alle vrouwen nv leuende- een paer 
Dijn wesen is gbeplant int herte binnen 
‚ Gheen ander liefde en aal mi verwinnen 
Al mocht noch ghedueren .x. duysent iaer 
En ghelooft gheen ‚clappers die fel int woort sijn 
4 Dit is mijn hertelijo begheeren, maer 
Laet liefs herte in liefs aocoort sijn. 


Doe Haghe sijn minlijcke woorden volseyt hadde so seyde 
claramonde tot Tryakele. Dese ridder wert oock gheuanghen, ende 
men nam hem eenen cop [39%] van goude, eenen horen, ende eenen 

costelijcken halsberch die elcken iuyst paste ionck ende out,die edel 
geboren is. Ende om dat dese fransoys dese edelheit heeft so be- 
minne ic hem ende hi sat geuangen sonder eeten ende drincken .iij. 


dagen ende ij. nachten ende mijn vader meende dat hi doot was 


ende ic ontfermde mi ouer hem ende ic liet hem heymelijc wt ende 
dat is een iaer geleden ende also lange heb ic hem onderhouden. 
Doe dit tryackel hoorde so seyde hi. O lieue nichte heeft de fran- 
soys op eenigen tijt bi v gelegen. Ja hi seyde claramonde Doe seyde 
triakel so hebdi grotelic misdaen, hoe waerdy so stout, so sot, so 
dul, dat ghi v liefde dorft leggen aen eenen kersten man, mamet 
sal v scenden ende v vader salt weten 


Hoe Claramonde haren neue Tryakel hadt dat hi wilde 
doch swighen. * 


(40°) DOe Claramonde hoorde dat Tryakel haer neue wilde 
die dinghen vanden kersten brenghen aen haren vader, so wertse 
seer veruaert ende si hadde wel gewilt om al haers vaders goet dat 
si ghesweghen had ende si noytvanden kersten vermaent had. Tria- 
kel seide Ic wil den kersten sien. Claramonde seyde, lieue neue ic 
sallen v gheern laten sien, want si was seer veruaert, ende si leyde 
hem in haer camer daer huyghe was. Ende als hem huge sach, so 
seyde hi lieue neue ick heete v willecome, ende hughe greep hem 
in sinen armen ende hi custe hem aen sijn wangen. Doe seyde 
hughe, alyames lieue neue wat doet Gherijn ende mijn ridders, 
ende mijn nichte die ic v liet als ic te dunalster van v sceyde. Doe 
seyde aliames. Ic dede gherijn ende v ridders gheuanghen legghen, 
want ic meende daer v gheuonden te hebben. : Ende ic hebbe ons 
nichte cameniere doen werden bi Claramonde. Doe hoorde Clara- 
monde hughen ende alyames aldus tesamen spreken, so seyde si 
tot alyames. O ghi fransoys ghi wetet seer wel die fransche tale te 
spreken, ende ghi dedet v noemen tryakel als ghy eerst in mijns 
vaders hof comen waert, ende seyt dat ghi een soone waert van 


mijnder moeyen mijns vaders suster: ende dat ghi mijn neue waert, 


ende ghi hebt gheloghen, want ghi niet en bestaet noch mi noch 
mijnen vadere in gheender manieren van maechschap waerom hebdy 
mijnen vadere uwen oom gheheten ende ghi seydet v te wesen mijns 
vaders sustersone, ic salt mijnen heer vadere segghen, hi sal v doen 

hanghen aen een galghe. [40°] Doe was alyames veruaert ende hi 
ontstelde in sijn aensicht ende hi. viel op sijn knyen ende seyde. 
Ghenade mijns lijfs eedel vrouwe het sonde v cleen profijten, dat 
ghi mi dedet doden. Doe seyde huge o eedel ioncfrouwe mijn schoon 

s lief vergheuet hem want hi is mi te na van bloede dan dat ghi hem 
dat soudt doen. Doe seyde die ioncfrouwe, Nv heb ick mi wel ghe- 
wroken van der sorghen die hi mi te voren had aenghedaen, dies 
loech doe hugbe ende was wel tevreden, ende hi dede Aliames op- 
staen vander aerden ende aliames ende claremonde waren goede 

10 vrienden, ende doe ginck die ioncfrouwe ende liet gherijn. ende die 
‚x. ridders wter gheuanckenisse die al by hugen quamen, ende 
waren verblijt ende maecten goet chiere, want Claramonde be- 
sorchdese. al van eeten ende drincken, ende van al dat hen van 
node was. | | 


1» Hoe Agayants broeder die Coninc van Tartarien te babilonien 
quam, däer hem dye amirael feestelijcken ontfinck. 


ÁLs die coninc van Tartarien Agapaert vernomen hadde dat 
sijn broeder Agayant verslaghen was te dunnalster van eenen ker- 
sten Riddere een Messagier van coninc kaerle van vrancrijc, so 

so vergaderde hi veel volcx van wapenen, ende so track ki totten 
amirael gaudijs van babilonien, als dit die amirael wiste, so was hi 
blijde ende quam hem teghen met sinen staet ende heete hem wille 
come. Ende de amirael sach dat agapaert quam met heyreracht, soo 
vraechde hy hem wat nyeuwer tijdinghen ende nyeu mare dat hy 
25 brochte. [41° L}* Mi dunct wel dat ghi wilt gaen oorloghen 
op die kersten ende dat ghi mi geern met hadt om dat wi tsamen 
der hant souden winnen sloten ende steden ende al die daer binnen 
zijn quader doot doen steruen. Neen seyde doen agapaert heer 
ammirael ick ben op v gram ende verbolghen want door v heb ic 
so minen broeder verloren, want dye kersten dye. hem zijn leuen nam 
quam hier bi v in v sale, aldus sec ic v ghy sijl mijn man die dat ver- 
soenen sal ende be[41!]teren die doot van mijnen broeder. Ende 
voort wil ic hebben den seluen chins ende hooftgelt dat ghi minen 
broeder tot deser tijt toe gegeuen hebt ende dat ghelt suldi mi sen- 
ss den ofbrenghen, dit hoorende die Amirael gaft hem onweerdich ende 
seyde. Heer agapaert ghi sult weeten al heeft v broeder dese renten 

iaerlicx van ons gehadt hi en had daer geen rechte toe, ten was 
hem oock niet noch van vader noch moeder verstoruen, noch van 
sijnen geslachte aengheerft maer hi had dese renten met ghewalt 


ende door bewanc dat is nv met hemal verstoruen ende doot daerom 
en sal ic niet meer geuen noch ooc hooft ghelt, want ic ben beter 


ende edeler geboren dan ghi sijt. Doe seyde de coninc agapaert ic 


en sal hierom niet rechten noch dinghen om dese saken maer kondi 


eenen campioen vinden die teghen mi campen wil, ic sal v al v 
recht laten behouden, ende eest dat ic uwen campioen verwinne die 
v recht ende eere bewaren sal so suldi mi al dat selue doen ende 
den seluen chins ende hooft ghelt gheuen dat ghi mijnen broedere 
Agayant gegheuen ende ghedaen hebt. Als die amirael dit hadde 
gehoort so was hi tevreden hertelijcke wel Ende doe sceyden die 
ammirael ende die rijcke coninc agapaert van malcanderen ende die 
rijcke agapaert keerde doe tot sinen volcke ende die ammirael 
Gaudijs tot sinen palleyse. DS 


Hoe die Amirael sprack met Tryakel sinen neue hem raets 
vraghende hoement beste metten campe maken soude ende 
wie dien best soude slaen. 


[42*. Lijl ALs die amirael met agapaert ghesproken hadde 
ende hadde den campe aenueert so ghinc hy in zijn sale ende hi riep 
sinen neue triakel tot hem ende seyde, neue nv geeft mi raet, want 
ic hebbe eenen camp aenghenomen tegen den coninc agapaert. Als 
dit alyames hoorde, seyde hi lieue oom nv hoort na mi. Ic heb 


raet geuonden voor ons, ende voor v eere, want so mi Claramonde 


heeft vertelt van woorde te woorden alle die auontuere van eenen 


kersten,. so ist een iaer leden dat hier quam een kersten messagier 


op sint Jans dach die bootscap bracht van coninc karel van vranc- 
rijck, ende hi versloech te dunalster den agayant. Ende ic heb wel 


so veel gehoort wildi den kersten sijn goet zijn gelt zijn gulden cop_ 


sinen horen weder gheuen, hi sal teghen hen campen. [42°] Als 


die amirael dit hoorde riep hi tot hem claramonde ende seyde, lieue 


dochter ghi dedet mi verstaen dat de fransoys doot was die hier 
quam, tis nv een iaer gheleden Claramonde seyde, lieue vader ick 


s5 meende hi hadde doot gheweest van honger want in dye drie eerste 


daghen ende nachten en adt hi noch en dranc hy niet ende als ic 
Huyge. 4 | 

__gach dat hi weder bequam so was mijn herte gram.dat ick v laeghe= 


nen had doen verstaen mer anders heuet hi water ende broot ge 
geten dat iok soude weten de waerheyt of hi te dunalster Dagoyant 
had verslagen Ja hi in trouwen dat is immer waer daer is-nv tidinghe 
ghenoech af, maer laet hem nv comen, ick heb aengenomen eenen 
campe teghen den coninc Agupaert, ende wilt hi dien vechten ick 
sal hem al weder gheuen dat hem hier ghenomen is. Als dit Clara 
monde ende alyames hadden gehoort van den amirael, so ghingen 
si onder hen beyden daer si hughen vonden ende si seyden hem 


10 van den campe, daer hi seer willich toe was om vechten daer Clara- 

monde seer blijde om was ende si ghinghen onder hen drien in der 


salen daer si den ammirael vonden. Als nv die amirael hughen sach 
seyde hi. Sijt willecome fransoys, moechdi den coninc Agapaert 
verwinnen in den campe ick sal v al v goet weder gheuen dat v hier 
ghenomen is, ende ick sal v minlijc doen gheleyden wt minen lande, 
ende ick sal v brieuen gheuen aen coninc karel daer ick hem seer 
in sal doen groeten, ende ooc sal ic hem:iaerlicx gheuen van mijnen 
hoofde .Ixx. m. gouden ducaten also langhe als ic leuen sal, ende 
ic salse hem senden te parijs binnen der stadt. Doen dachde hughe 
in hem seluen. Dat waer quaet dat karel chins ontfanghen soude 
dat soude mi by auontueren scha[43*Jden want mochte ick een kint 
ghewinnen aen claramonde so soudt mi mede gaen ende daer mochte 
noch in kerstenheyt groot profijt afcomen. Als hughe aldus stont 
in ghepeise so brachtmen hem sinen halsberch sinen cop ende sinen 
horen. 


Hoe hughe campte teghens den grooten rijcken ende mach- 
tighen coninc Agapaert. zc 


eN ALs hughe nv alle zijn dinghen weder had dat hem ge- 
nomen was, als den cop‚ den horen ende den halsberch dien huge 
aen dede ende nam sinen schilt. Ende aliames spien hem twee ver- 
gulden sporen ende die ionffrouwe Claramonde gaf hem een lancie 
in zijn hant ende seyde Joncheer denct om mi als ghi ons eere be- 
waren sult. Doe was huge blide ende hi was wel ghewapent meet 
eenen helm van fijnen stal ende met eenen stercken schilt. Ende doe 
bescreet hi zijn goede paert dat wel toe ghereet was ende hi nam 
oorlof aenden ammirael ende aen die ioncfrouwe seer minlic ende 

hi is doenghereden te velde daer hen agapaert verwachte die groot 
verlangen hadde oft daer yemant teghen hem soude comen campen. 
Ende agapaert heeft hughen haest vernomen ende hi quam hughen 
tegen ghereden ende vraechde hem, heeft v die amirael hier ge- 
sonden om teghen mi te campen. Doe seyde hughe. Ja hi dyes heb - 
god danc Als agapaert god hoorde noemen des gaf hem wonder 
ende seyde. Segt ini van waer sidi gheboren. Huge seyde in vranc- 
rijcke te bourdeus ben ick kersten ghedaen ende eer ic hier quam 
int lant, so versloech ic te dunalster den dagayant ende desen hals- 
berch was zijn die ic hier aen hebbe. Ende also langhe als dagayant 
dien hadde aen sijn lijf so en ontsach hi wapen noch swaert. Ága= 
paert dit hoorende wert veruaert van desen woorden ende seide. 
So help mi mamet, dagayant was mijn broeder dien ghi op zijn slodt 
versloecht twelck een swaer sakeis voor mi. Maer wildy mijn vriént 
werden ick salt v al vergheuen, so sal ons die amirael moeten son- 
der bedwanck opgheuen alle zijn lant, ende ick sal v ouergheuen 
in v ghewelt ende onde v macht alle dat [44*] goet, lant, ende slo= 
ten van mijnen broeder dagayant Ende ooc sculdi den chins ontfaen 
van minen broeder ende daer toe sal ic v mijn suster gheuen toe 
eenen wiue ende ghi en saecht ooc binnen uwen leuen geen ionc= 
frouwe so groot ende so sterck ende ooc en heeft se niet eenen 
tant in haren mondt hi en is wel eenen haluen voet lanck. Als hughe 
dit hoorde wert hi lachende ende seyde Sulcke ioncfrouwen moeten 
verre van mi bliuen om sulcken huwelijck enquam ic niet in dit landt. 
Nv seyde hughe wi hebben langhe genoech onsen tijt verquist met 
clappen, laet ons onse saken voleynden daer wi om hier gecomen 
zijn. Doe seide die sarazijn agapaert O fransoys so muechdi v wel 
ontsien. Ende si keerden beyde haer paerden ende si quamen met 
sulcker cracht op malcanderen dat si beyde haer speeren braken 
soo dat si haer swaerden trocken. ‘Ende huyghe vroom ende wel 
ghemoet als een lybaert sloech den coninc Agapaert op sinen helme 
van fijnen stale dattet swaert afspranck ende sloech in stucken den 
gouden circkel die beneden aen dat helmet stont die rijckelic ver= 
chiert was met ghesteenten daer dat vuere met dien slaghe wt 
spranck dat hem zijn coren daer af songhen dat coninc Ágapaert 
nauwelijc en wist waer hi was Mer coninc agapaert bloef onuer- 
saecht ende hi sloech op hughen eenen slach dat man ende paert 
int sandt viel ende hi sloech eenen groten cant van huyghens schilt 
A % 

ende cloofde hughens schilt totter hant toe Dyes hem huge seer 
schaemde ende hy verhief hem haestelijc weder op metten paerde 
ende sloech so vreeslick op agapaert ende coninc agapaert weder 
op hem ende dese battalie duerde langhen tijt tusschen hen beyden… 
s.[44P] Ende claramonde lach ter vensteren ende sach dit al aen ende 
seyde heymelic biddende. O mogende god der kersten door die 
grote ootmoedicheyt dat ghi die menscheit aengenomen hebt ende 
wt v eewige glorie hier neder gedaelt sijt, wilt doch-hughe v dienaer 
bewaren, dat hy hier niet verslaghen en worde, ende so waerlic 
10 als ic mijn afgoden wil laten ende v geboden onderhouden so wilt 
Hughe v knecht bistaen. Dese twee hebben so vreeslijck teghen 
malcander geuachten.dat vreesliic was om sien. Ende hughe lichte 
hem in den steechreep ende sloech so vreeslijck op agapaert mer 
hi schutte al dìe slaghen op sinen schilt Dit siende huge quam van 
15 besiden ende gaf agapaert eenen slach dat hi metten paerde ter aêr- 
den viel, mer tpaert spranc haestelic weder op Ende-doe riep huge 
wacht v wel ghi sarasijn, ende hughe quam met eenen aefschen 
_slach ende sloech Agapaert dat hooft af. Ende terstont spranck 
huge vanden paerde ende gréep dat hooft ende sadt weder op. zijn 
io paert ende brachtet ten palleyse daer Claramonde was, ende de 
‘ammirael quam hem tegen ende ontfinck hem met groter eeren ende 
seyde. O ghi fransoys veele goets so moet v ghescien ende mamet 
geef v prijs ende eenen hogen name, ende nv muechdi reysen als 

‚ ghi wilt totten conînc Abròen ende ic sal v brieuen gheuen aen 
25 cOninc karel van vrancrijcke uwen here ende ghi sulten seer grue- 
ten van mynent wegen, ende hi sal van ons chins ontfangen so 
lange als ghi leeft. Doen seyde Huge dye noch was onueruart. 

‚ Heer amirael ic bid v swiget van sulcke woorden, want ic wil hebben 
daer ic om ghesonden ben van coninc karel van vrancrijcke, dats 

30 uwen baert ende v vier winckel [45=. MJ tanden Doe wert die 
amirael seer gram ende seyde tot sinen heren. Hoort doch wat dese 
francoys noch seyt ende wat hi begeert ic en gaue hem mijn winckel 
tanden niet om al coninc karels landen, ende hi seyde doe tot hugen. 

O ghi fransoys ghi hebt mi te seer vergramt ende v seiuen veel te 
35 cort gedaen want ic en sal nemmermeer eten noch drincken ghy en 
sidt ghesloten in mijn gheuangenisse Als hughe dit hoorde toech hi 
sijn swaert ende seyde wacht v heer amirael want ic sal nv uwen 
baert hebben wilt god die heer, ende mettien sloech hi na den am- 

mirael. Doe wert vreeslic op hughen geslagen dat hì hem niet langher 
gheweren en conde door die groote menichte der sarasinen. Dit 
vernam aliames ende quam in die wapenen met gherijn ende met 
‚Xx. Ridders die hugen quamen te hulpe die grote moort wrachten 
onder die sarasinen, mer der sarasinen quammer so veel dat si haer 
macht niet wederstaen en conden so vloot huge met sijn geselscap 
op eenen groten toren vanden casteel, ende huge nam sinen horen 
ende blies ende doe mosten si haer felheyt laten ende si gingen al 
danssen die den horen hoorden al warent heeren, knechten, vrou- 
wen ionffrouwen Daer en was niemant hi en danste na tgheluyt van 
den horen ende hughe blies met so groter cracht dattet coninc Abroen 
hoorde te moyn daer hi lach in die sale. Ende riep tot alle die hem 
dienden ende seyde. Mijn heeren ende knechten hughe van bordeus 
is in groten last, want hi blaest seer den horen die ic hem. gaf, 
ende god heeft hem vergheuen al sijn misdaden door de passie die 
hi hem vermaende met deuoter herten, daerom schelde ic hem ooc 
quijt van alle minen euelen moede. Daerom wesche ic mi te babi- 
lonien by huyghen met .c, m. man [45®]nen wel ghewapent ende te 
paerde, ende terstont was coninc abroen te babilonien met sijn volck. 
Ende huge kende terstont sijn banner metten cruce ende hi was 
seer verblijt ende liep nederwaert daer seer vreeslicken gheuoch- 
ten waert als huge sijn blasen liet. Ende dye sarasinen verwonder- 


den seer van waer al dat volek van wapenen comen was dat so 


onuersiens op hem lieden sloech soo dat si hem niet verweren en 
consten teghen Abroen ende sijn volc so dat si daer meest al ver- 
slaghen bleuen ende luttel vanden sarasinen ontquamen van daer. * 


[46*, Mij] Hoe hughe knielde voor Coninck Abroen ende 
dancten van sijnre victorien die hi hem hadde doen hebben 
ende alle weldaden. | 


ALs nv die battalie gedaen was ende die sarasinen meest ver= 
slaghen waren so quam huge met groter begeerten ende viel oot- 
moedelijc op sijn knyen voor coninc abroen ende badt hem ver- 
giffenisse ende seyde. O edel here weest mijns ghenadich, ic kenne 
dat ick teghens v misdaen heb ende dat ick v o mijn oom here ver- 


boden ongehoorsaem geweest heb, nv bid ic genade door god ende 

sijn bitter lijden. Doe seide coninc abroen Staet op het is al ver 
gheuen, ende maect v bereyt om na parijs te reysen ende neemt 
den baert van den ammirael Gaudijs ende sijn vier hoecktanden ende 
brengtse coninc karel van vrancrijcke. Doen seyde claramonde O 
s edel here hoe sal hi dit connen bewaren Ende doe loech abroen ende 
seyde, herde wel Doe nam huge dat hooft vanden amirael ende track 
daer den baert wt ende nam ooc die vier winckel tanden wt dat hooft. 
Doe seide coninc Abroen. O ionffrouwe nm dat si wel bewaert sullen 
_gijn so wensche ie dit al in aliamtes lancken, twelck al so gheschiede. 
10 Doe seyde coninc abroen. O hughe ionghelinc nv hoort na mi ende 
io segghe v hier openbaerlic ende voor waer dat ghi met Clara- 
monde dye ionffrouwe geen conuersacie en hebt noch bi haer en 
comèt om met haer enighe oncuysheyt te bedriuen eer ghijse ghe- 
trout hebt ende dat si ghedoopt ende kersten gedaen is. Ende doet 
15 ghi dat buten minen rade ghì sulter grote scade by hebben. Doe 
seyde hughe Dat en moet god nemmermeer gehingen dat ic v gebot 
soude breken [46P] Doe ghinc hughe ende liet die barche bereyden 
die aliames te babilonien hadde ghebracht ende dedese wel besor- 
ghen van alle dat hem van node was als van spijsen van dranck, 
2o van gelt, van gout, van siluer ende ander costelicheyt menigherleye. 
Doe heeft huge oorlof ghienomen ootmoedelic aen coninc Abroen 
ende so sijnse minlic van malcanderen gescheyden Ende hughe is 
tscepe gegaen ende die schone Claramonde ende alle hughens ge- 
selscap in die barcke, als Alyames, gherijn ende die ‚x. ridders. 


2s Hoe die donder ende blixem ende den storm der zee in 
stucken sloech dat schip daer hughe in was. * 


[47*] ALs alle dat geselscap haat oorlof ghenomen aen coninc 
Abroen die met hen lieden ghinc op de hauen daer hi hen lieden elc bi= 
sonder die hant gaf. Doe gaf hi hen sijn benedixie ende is doe van hen 

so lieden ghescheyden seer minlic, ende heeft hughen menichwerf ghe- 
auiseert ende ghewaerschuwet dat hi sijn gebodt niet en brake. 
Ende huge is doe van babilonien ghescheyden met die schone Cla- 
ramonde ende hi is tschepe gegaen met Áliames ende met alle tghe- 
selscap. Als hughe metal sijn geselscap nv te scepe was, so hebben 
ss si ter stont dat zeyl op getogen wanttet recht voor wint was ende 
het waeyde een matelick goet vaerweer, ende so sijn si van babi- 


ens 


1 


55 


fonien geschevden ende gijn ter zee in- gheuaren Ende als si: nv 
Janghe tijt in die zee hadden geuaren: so wert hughe siende op 
claramonde dat si seer schoon was so wert hi met liefden ontsteken 
or haer ende seide: Och god waerom heeft mi abroen verboden dat 
ic met minen wiue mijnen wille níet doen en mach, och datis mi 
een swaer ghebodt, mer al heeft hijt ghesworen bi sijnre crone ic 
sal nochtans gaen slapen by mijn wijf Ende huge seyde tot Clara- 
monde Jonffrouwe ie bid v gaet te bedde. Die ionffrouwe antwoorde. 
O mijn lief coninc abroen soudes hem belghen ende hi soude gram 
op v werden. Neen seide hughe, ic meen wel dat ic met v gheen 


sonde doen en mach, want. so gheringe als wi te Romen comen 

ende ghi gedoopt sijt dan sal ic v trouwen tot minen wiue, hierom 
sal ic desen nacht bi v slapen Dit verhoorde. alyames hi wert seer 


bedroeft, dies gheliken dede gherijn ooc ende seyden tot hughen, 


wy bidden v door god ende door sijn maeder maria, dat ghi doch 
niet brekenen wilt dat ghebot van coninc abroen [47P] oft wi moeten 
al daerom steruen. Doe seyde huge. O ghi heren ic weet v goeden 
raet dat ghi noch scade noch last van mi hebben en sult Ist sake 
dat ghi enigen tempeest donder, blixem oft ander onweder wter 
zee oft wter loch te siet comen, vliet ter stont wter barcken. in den 
boot Ende want die heren als aliames, gberijn ende die ‚x, ridders 
hadden grote sorge so stelden si terstont den boot wt ende ginghen 
daer al tesamen in ende huyghe ende Claramonde ende die stuer- 


‚man bleuen in die barcke. ende hy scafte ende dede met haer sinen 
5 wille. Ende terstont quam so groten onweder opter zee van winde 


van donre, van blixem so datter eenen groten swaren donreslach 
quam die de barcke in stucken slgech so dattet al verloren bleef dat 
hi van babilonien mede genomen had als sinen gulden cop‚ sinen 
horen, sinen halsberch, gout siluere ende ander manieren van coste 


licheyt ende alle haer vitalie ende noottruften dat bleef al verloren. 


Ende hughe ende Claramonde waren in groten last ende waren al 
naect ende si quamen met nauwer noot op een plancke van den 
schepe so dattet god ordineerde dat si aen lant quamen Ende doe 
waren sì arm ende enhadden niet behouden des si beyde groten 
rouwe bedreuen ende wrongen haer handen, si clapperden haer 
tanden van grooten couwe Doe seyde claramonde God weet dat wi 
ter quader tijt hebben ghebroken Abroens ghebot, nv sullen wi 
beyde moeten steruen van groter couden ende catiuicheyt. 

Hoe Claramonde wech gheuoert wert van mannen te perde 
daer si naeckt apt lant stont. 


[48°] * D Oe Claramonde ende hughe aldus deerlic tegen mal 
cander claechden daer si beyde naect opt landt waren also si wter 
s zee waren ghedreuen. So quamen daer .xij. sarasinen ghereden die de 
Jonffrouwe kennende werden aen haer sprake, ende si waren blijde 
dat se Claramonden geuonden hadden Ende om dat si al naect stont 
__ende seer bescaemt so deden si haer eenen tabbaert al warm ghe- 
uoyert ende settense op een paert ende si bonden hughen handen 
10 ende voeten ende lieten hen só ligghen opt lant ende die sarasinen 
reden doen wech met claramonde ende seyden wel fellic, wi sullen 
v voeren tot v oom coninc yourijn, hi sal v doen verbarnen in een 
vier oft hi sal v ander quader doot doen steruen Als claramonde 
dit hoorde was si seer bedruct ende drief groten rouwe [48°] Aldus 
15 gheuielt dat de coninc van palernen was wt gereden met sijn keeren 
ende hi heeft dit volck sien comen met deser ionffrouwen dye hi 
ter stont wert kennende ende seyde weest willecome Claramonde 
ick hebbe .vij. iaer lanc liefde tot v ghedraghen ic en wilde niet dat 
ic eenich goet oft schaat hier voor v geuonden had want ic soude 


so v gheerne hebben tot eenen wijue ende maken v vrouwe van paler= 


nen Doe seyde Claramonde. Genadige heer coninc-daermede ben ic 
tevreden maer ic bid v dat ghi bi mi niet slapen en sult noch met 
mt conuerseren in ‚xl, daghen ende ‚xl. nachten. Als dit de coninc 
hoorde loech hi ende seide weerde ionffrouwe dat sal v wel ghre- 

ss schieden. So moest mi mamet schenden bracke ick v eerste bede, 
ende so is si by den coninc gegaen: ende claramonde heeft dye .xij 
sarasinen doen vanghen ende omdat sise wilden doen dooden van 
haren. oom yuorijn ende hadden haer so grooten last ende anxt aen 
ah | 


80 Hoe Claramonde metten coninc na nalernen reedt. * 


[aoe N} ALs galefiers die coninc van paleernen Ölsramonde 
verlost had vanden ‚Xij. sarasinen so stelde hi se weder te paerde 
ende brachtse eerlic in sijn stadt van palernen om dat hijse beminde 
Mer lacen daer is menich die meent te crigen ende te minnen dat 

s5 sijn herte begeert nochtans en crighet hy daeraf niet dan scade last 

ende verdriet, ghelijck galefiers int eynde oock quam alsmen horen 
sal. Nv hoort wat van hughe die opt sant gebonden lach ende en 
conste noch handen noch voeten roeren ende hi lach ende claechde 
sinen noot, nochtans had hi die meeste sorghe voor Claramonde 
sijn lief niet wetende waer die veruaren was So badt hi god den 
here dat hi se doch wilde behoeden van der doot want hi gad grote 
sorghe dat die sarasinen haer souden brengen tot naren oom coninc 
yuorijn ende hi dacht, comtse in haer ooms handen so salse ymmer 
moeten steruen. 


Hoe maleproen badt den coninc abroen_ om dat hy hughen 
mochte helpen wt sijnen laste. 


ALs hughe dus deerlic claechde liggende gebonden aen han- 
den ende voeten so verhoorde die goedertieren verbannen male- 
proen mer hi en dorste hem niet helpen noch ontbinden voor dat 
hi gbesproken had sinen heere abroen, ende hi reysde so lange dat 
hi abroen vant ende sejde hem. O weerde here abroen, huge is nu 
in groter last en wildi hem niet biestaen so blijft hy doot hi leyt 
alnaect ende bloot opt sant vander zee gebonden hi en can handen 
noch voeten gheroeren Ic soude v bidden dat ic hem mochte ouer- 
dragen aen dander side vander zee ende laten hem dan gaen op dat 
hi daer onder die sarasinen mach broot bidden ende so lijn leuen 
onder houden [49°] * Doe seyde die rijcke coninc abroen en segt 
mi niet meer van hugen ic en wil van hem.niet horen Ic moet hem _ 
met rechte laten pijne ghebroghen ende lijden, want ic verboot 
hem dat hi met die sarasijnsche ionffrouwe nit te doen en soude 


. hebben voor dat si kersten ware ende dat hijse getrout hadde tenen 

wijue, hi heeft mijn gebodt versmaet ende niet gheacht dus laet 
hem houden den loon dien hi gecregen heeft. Doe seyde male- 
proen. Ay lieue here abroen doet doch genade door god, wildi 
dan laten verloren den edelen iongen man dat waer groot iammer, 
hi is emmer [50° N ij} noch een iongheline die alle wijsheyt 
niet en can hebben want hi is mer „xxviij iaer out dus ontfermt v 
doch sijnre, want om zijnre ioncheit moet ghi te meer verdragen 
dan oft hi oudt waer van iaren ende dagen. Mocht ic hem helpen 
wt sijnen lasten ic soude inder zee gront duycken om den cop hals 
berch ende horen ende brenghen hem die in corter stont maer 
maleproen ginc so lange in der zee dat hi den horen den cop den 

halsberch wt bracht totten coninek abroen die des blide was. Doe 
seide coninc abroen O maleproen wildi kem emmer helpen so suldi 
een iaer langer penitencie doen dan ghi soudt, here seide. male- 
proen bider doot die ic steruen moet ic soude lieuer-noch .vij. iaer 
fangher penitencien doen, dan hi soude ongeholpen bliuen, ende 
eer ic hem in desen anxt ende laste soude laten. Doe seyde abroen, 
ghi sult hem ontbinden, ende aen dander side vander zee stellen, 
maer anders laet hem so hi is. Doe nam maleproen orlof aen sinen 
here ende voer weder ter zee van daer hi comen was ende quam 
ten lesten ter plaetsen daer hughe lach gebonden. Als huge ou 
maleproen sach so wert hi seer verblijt ende maleproen heeft hem 
ontbonden, dies hem hughe seer bedancte ende spranc op ende 
seyde wat doet mijn goede here abroen sal ic nemmermeer weder 


_in sijn gracie comen. Maleproen seyde. Ter quader tijt moesti tegen 

sinen wille doen, tsal v tot swaer verdriet comen. Dae seide huge. 
Elaes tis mi leet ende het berout mi seer dat ic sijn gebodt gebrocken 
heb. Doe seyde maleproen, ouermits den rouwe die ghi hebt so sal 
ic om uwent wille doen al ist mi swaer ic sal v dragen ouer de zee 
mer anders en mach ic v niet helpen, want ic niet langer orlof en 
heb, gh: sult met arbeyt ende armoede onder die sarasinen v broot 
crigen ende somtijt suldi moeten bidden v broot om appolijn ende 
mamet [50°] Doe seyde hughe god moet v loonen van v duecht 
Ende doe nam hem maleproen ende droech hem ouer zee ende 
sette hem daer neder opt sandt ende hi beual hem gode ande is so 
van -hughe ghescheyden. Ende hughe hadt grote laste want hy 
meende steruen van hongher Ende hughe half dul van hongher is 


al naect gelopen van daer, so quam hi gaen daer hì een out man 


vant siten onder eenen boom die sadt ende adt ende was een speel- 
der der instrumenten von musiken geweest vanden Ammirael van 
babilonien gaudijs die nv geenen dienst langer en had, ende hi 
hadde voor hem liggen taruwen broot ende een pasteye ende veni- 
soen of vleesch van een wildt herte wel gebraden ende een fles- 
sche met wijn. Ende neuen hem stont sijn paert ende hughe quam 
pi hem, ende dede hem reuerencien ende hi stont ende beefde van 
groter coude ende hi gruete hem met vriendeliker spraken seggende. 
Mamet gruet v here. Die speelder die oude man sach hughen aen 
ende seyde met soeter talen O lieue vrient wat is v gheloue ende in 
wyen geloofdi, Doe seyde hughe, ic geloue aent selue gheloue daer 

ghi aen ghelooft. Die speelder seyde, ic gheloue aen ternogant. 
Hughe antwoorde, ende ie gheloue aen mamet ende appollijn, mer 
in sijn herte seide hì heymelic. O mijn gecruyste here iesu vergeeft 
mi dese sbnde. Doe seyde dye speelman Vrient hoe sidi ghenaemt, 
Hughe seyde. Gherijn is minen name, ende met rechte mach ic wel 


_ bedroeft sijn want ick was in affriken geboren ende mijn vader was 

comen van groten heeren ende van groter edelre afcoemste. Ic heb 
vij. iaer lance een machtich rijk coopman geweest, ende al dat goet 
dat ic oyt ghewan dat ben ic nv quijt ende heb verloren in die zee 
met eenre barcken ende at mijn gesellen heb ic ooe verlo{5t*Jren 
des ben ic noch te droeuer. Doe seyde de oude man Vrient ghi 
sijt een schoon man en wilt v niet te seere bedroeuen ghi moecht 
noch wel weder comen tot rikeliken staet ende tot groter ceren 
ende groten goede al hebdi nv scade gheleden ende v goet ver- 
loren, ghi sijt noch ionc van iaren ende sterc van leden. O vrient 
veel meer mach ic clagen dan ghi want ick ben een out man van 
„Ixxij. iaren met grijsen hare ende ik ben dus langhe besorcht ghe- 
weest van al dat mi van node was, no moet ic in mijn oude daghen 
besien waer ic den cost crighen sal want ic heb verluren den besten 
here dien ic ymmermeer sijns gheliic crighen mach ende het was die 
amirael gaudijs die verslagen wert van coninc karels bote van parijs 
mamet moet hem scande ende oneer toe senden, ende moet sijn siel in- 
der eewicheyt verdoemen ende plagen ic wil gaen reisen ua mombrant 
tot coninc yuorijn die mi wel kennet want hi was mijns heren broe- 
der ic hope dat hi mi onthouden sal Ende ghi knape wildi mijn 
trosser ende knechte sijn het sal v gheloont werden. Doe ant- 
woorde hughe. O here wat ghi te doen hebt daer toe ben ick be- 


reyt. Die oude man seyde O lieue vrient ontbindt die pack dat hier 


leyt ende neemt daer wt dat beste cleet dat ghi vint ende trecket 

aen, ende doet oock aen coussen ende schoen ende lijnwaet ic gon- 
nes v wel. Doe nam huge dat torssel ende ontbanttet ende hi cleede 
hem van den hoofde totten voeten. Ende als nv huge so wel ge- 
cleet was so dancte hi hem seer van sijnre gauen die hi hem be- 
wesen hadde. Doe seyde die speelman astermant. O lief vrient 
coemt eten ende drincken met my belieuet v van dat selue dat hier 
is. Ende hughe ghinc terstont bi den ouden man sitten eten want 
hi grooten honger hadde. Als {54P]si nv te samen wel gegeten 
ende gedroncken hadden, so seyde astermant Ic sal gaen te mom- 


60 
brant spelen voor den coninc yuorijn ende heeft hi dan aen eenen 
tabbaert oft mantel van scarlaken dien sal hi my gheuen dien neemt 
ghi, ende al dat mi sijn heren geuen sullen tsi groot of cleyn nemet 
al bi v ende loopt ermede ter merct ende vercopet ende coopter 
s een: paert om ghi en sult niet langher te voet gaen. Doe was 
hughe in sijn herte seer verblijt ende hi danctes hem seer, ende 
hughe dancte ooc sere heymelic in sijn herte god almachtich dat hi 
hem so goeden heere verleent hatte. 


Hoe ek ende dye speelman astermant roden nae 
10 | Be _ mombrant. 


ALs astermant ende hughe nv wel gegèêten ende gedroncken 
hadden ende dat hughe ooc wel weder gecleet was so sijn si ghe- 
reyst na mombrant daer si coninc yuorijn vonden met menich 
edel here ende ander sarasinen. Ende dye coninc heeft den speel- 

15 mann Astermant willecome geheeten ende hi vraechde oft waer was 
dat de amirael Gaudijs sijn broeder verslaghen waer. Die speelman 
seyde. O here bi appollijn coninc karels bode heeft hem doot ge- 
slagen dies hem mamet moet scenden ende bedroeuen ende hi was 
gheheeten huge van bourdeus mamet moet hem verwaten ende 

20 brengen tot eenen quaden eynde. Doen dat coninc yuorijn hoorde 
wert hi seer versuchtende ende seyde. O mijn vrient mijn sinnen 
sijn al gheheel ghestoort ende beswaert van dit gro[52°]te misual 

ende ongheluc dat minen broeder so iammerliken geschiet is, ghi 
moet ons wat spelen dat ic mijne sinnen wat verlichten mach ende. 

25 mi seluen wat verbliden ende verhueghen. Doe nam astermant die 
vedele ende hi stelde dye snaren alomme wel. Ende hi maecte daer 
ghenuechte van schoonen goeden spele in die sale voor coninc 
yuorijn ende alle sinen edelen so dat hem de coninck gaf sinen 
mantel van root scharlaken geuoyert met zabels, ende elck van den 

so heren gaf hem sijn opperste cleet die inder salen bi die coninc 
waren. Ende huge was doe blide ende wel tevreden ende hi maecte 
eenen groten hoop van clederen ende hi bantse tesamen. Dye coninc 
seyde doe, waer creechdi desen knape Doe seide astermant. O edel 
here daer quam ic auontuerlic aen. Ic was gheseden onder eenen 
ss boom om mi wat te rusten ende mijn natuer te stercken ende ic be- 
gan wat te eten, so comt dese knape bi mi ghelopen ende was al 

heel naert ende hi had grote ongheuallen ghehadt ende gheleden 
van der zee ende hi had al verloren dat hy hadde ende was so met 
groten arbeyt ende met groter auontueren op een plancke te lande 
comen ende hi is gheboren wt affriken. Doe seyde de coninc, Knape 
hoe is uwen name. Hughe antwoorde ende seyde, bi appollijn ic 
hete gherijn. Doe seide die coninc, Mamet gheue v geluc gherija 
wat condi doen. Heere seyde hughe Ic can alderley spel dat men 
metten steenen spel en mach. want mijn vadere was een rijck mach- 
tich man ende hi dede mi daer mede spelen alderley spel ende noyt 
en vant ick yemant die my int schaechspel verwan. [52°] Doe 
seyde de coninc Gherijn dat is te hoghe vermeten dat ghi nyeu- 
waers en waert gheseten daer ghy vermeestert sijt vanden spele, 
dat is seer veel geseyt so hebdi groot voordeel meer dan veel 
menschen hebben Ja heere seyde hughe ghi enkent noch alle mijn 
consten niet, want alst van noode waer so can ic wel vueren ende 
ontbinden in strijden ende in ander battalien eens conincx oft eens 
princen bantere. Ick can ooc wel bedwinghen een grootmoedich 
herte, ende een volck van wapenen: can ick wel stellen in gaeder 
ordinancien om die vyanden best ende sekerlic te beuechten, al 
dat ic hier gesproken heb dat derf ie wel vermeten. * 


[53*. 0] Hoe hughe schaecte teghen coninck yuorijns 
dochter ende hoe hi dat spel ghewan. 


ALs die coninc verstaen had gerijns sprake so loech hì, want 
niemant en seyde teghen sijn woorden mer hi dede sijnre dochter 
dat schaeckbert halen ende seyde. Doet doch dese knape swijgen, 
want ghi sult tegen hem spelen, ende verwint ghi hem so sal hi 
steruen, ende wint hy dat spel, so sal hi slapen in uwen armen 
ende tsal v man sijn. Als si nv te samen speelden, so sach si op 
hughen ende haer docht dat si noyt schoonder man gesien en had 
ende si seyde in haer seluen, het waer scade dat die iongelinc 
soude steruen, ic sal hem lieuer kiesen voor mijn lief ende door 
bedwanc der liefden sal ic hem tspel laten winnen, want al wiste 
hughe wel te speelen de ionffrou wistet noch hondert mael bat te 
spelen. Ende als sì saten ende speelden tegen malcander, so seide 


s5 die ionffrouwe O knape ghi vermaet v al te veel voor den heere 


mijn vader, het sal v berouwen want ic sal v matten. Hughe seide 

met soeter. spraken O ionffrouwe so help mi Ternogant mijn mee- 
ster. astermant. heeft met hem bracht alsulcken ‚knape. die hoopt 


noch te. slapen in uwen blancken armen. Die ionffrouwe wert doe 
so met hughens liefde geuangen dat se al op hem peysde ende 


„5 heeft so vergheten wàt si spelen soude, ende wat-hi seyde teghen 


haer dat beuiel haer seer wel. Ende huge had heymelic sijn herte 
tot Gode ende hi trac al dat speel na sinen wille ende hì:speelde 
die ioncfrouwe al mat ende hi seyde,.ionffrouwe ghi hebt tspel 
verloren dat ghi meende ghewonen te hebben. Doe seide de-ionf- 
zo frouwe. Ô knape ghi wetes mite veel ie en vant noyt meester 
van desen speele in .vij. iaren die mi verwan. Doe stont de ionf- 
frouwe op vanden spele [53°] ende ghinc tot haren heer vader. 
‚Doe seyde coninc yuorijn O liene dochter: hoe ist vergaen, is dat 
spel al gedaen Ja seyde si ende ick heb dat spel ooc verloren 


15 Doen wert die coninc haer vader seer gram ende seyde, mamet 


ende Ternogànt moeten v verwaten, sal hi in uwen armen slapen 
want ick en sal nemmermeer minen eedt-breken. Als dit sijn doch- 
ter hoorde was si blijde ende tevreden. Mer huge hoorde wel dat 
de coninc seide mer hi dachte dat hijt niet doen en wilde want hi 
2o daer grote sonde aen doen soude, eerst want si was onghelouich 
ende. een sarasijnsche, ten tweeden want Claramonde ende coninc 
yuorijns dochter waren twee broeder kinder seer naghe nichten, 
ende dachte god soude op mi werden. vergramt ende soude mi 
weder plagen. Maer. huge ghinc tot den coninck yuorijn ende 
® seyde. Here ten soude niet goet sijn dat v kint van mi blame ende 
scafide hadde want ick weet wel daer en is- gheen so vryen edelen 
man wildijse hem gheuen hi soude blide sijn, maer mamet moet 
haer in haer iuecht ende scoonheyt in eeren laten leuen. Doe dit. 
coninc yuorijn hoorde wert hi al verblijt ende is tot hugen ge- 
30 comen ende heeft hem in sijn armen ghenomen ende seyde. Gerijn 
mamet gheef v eere ick wil altoos v vrient sijn, ghi hebt seer wel 
gheseyt Dit hoorde al coninck yuorijns dochter ende si seyde hei- 
melick in haer seluen. O gherijn haddic dat gheweten te vooren 
ghi en soudet dat spel niet ghewonnen hebben. | 


ss Hoe coninck yuorijn raet vraechde aen Gherijn sinen dienaer, 
hoe hi weder crighen soude sijns broeders dochter. 


(54e, Oi] # WAnt nv coninc yuorijn verstaen had dat de 

coninc van palernen had genomen claramonde sijns broeders doch- 
ter, so seyde hi tot gerijn. O vrient wilt mi raet geuen, want 
ie hebbe dem conînc van palernen ontboden met .x. edelmannen 
dat hi mi sende claramonde mijn nichte ende hi swoer dat ic se 
niet weder hebben en soude al dade ic al dat ic mochte. Doe huge 
hoorde van claramonde so wert hi al heel verblijt ende seyde. 
Genadige heere tis qualic ende scandelic gedaen dat hi v nichte 
wil houden tegen uwen danc mer wildi minen raet doen hem sal- 
der grote seade ende verlies afcomen, so ontbiet v volc van wa- 
penen, ende v edelen, ende dan sullen wi trecken metter macht 
voor palernen, ende ick sal dijnen stendaert vueren, ende wi sullen 
v nichte claramonde wel gecrigen. Als dit coninc yuorijn hoorde 
so seyde hy goede gerijn dat is goeden raet. Ende ghi sult heb- 
ben van harnas ende van paerden al dat ghi begheert daertoe te 
hebbene [54P] Dit verhoorde een sarasijn die den coninc wech- 
leyde ende sprack heymelic met hem ende seyde. Heer coninc 
en doet dat in gheenre manieren dat ghi hem laet vueren uwe ba- 
niere, al is hi cloeck van spreken hi en can bi auontuer niet oor- 
logen daerom en betrout hem niet te veel mer is hi cloeck voor 
sijn lijf men sal hem goede wapen ende harnas geuen ende een 
goet paert ende laten hem seluen proeuen in den strijt. Die co= 
ninc seyde ic bens tevreden Ende so heeft hem gereet dye coninc 
ende alle sijn volc in die wapenen. Maer hoort van hughens ghe- 
ualle die ooc mede den stride soude riden, hem wert gebracht 
een harnas oudt ende verroest ende een hinckende paert dat achter 
ende voor crocpel was, ende had langhen tijt in een karre ghe- 
gaen, ende men bracht hem een swaert dat wel vij. iaer inden 
roock had ghehanghen, twelc huige wt track ende sach aen twee 
teekenen dattet gemaect had Galant die smit daer hi wel mede 
tevreden was want graue Roelant hadde sijn weergade ende des 
ghelijcken Ende hughe seyde, danck hebt vrient ghv hebt mi wel 
ghedient, ic sal v voor Paleraen een beter weder gheuen. Doe 
seyde de sarasijn in spite. O gherijn hoe soudi mi wel betalen. 
Aldus is de coninc wt gereden met sijn edelen ende met al sijn 


s5 vole, ende hughe is op geseten ende is onsachtelic vast na ghe- 


reden ende somtijts ghinc hi te voet, mer hughe moeste doe pa= 
ciencie hebben Aldus is die coninck voor palernen ghecomen daer 
hy sijn tenten heeft opgheslaghen op die groene veldeu Dit ver- 

_nam coninck galefier van palernen ende hy dede sijn poorten sluy- 
ten, ende die van binnen vraechden luttel na coninc yuorijn want 
hi en mochte dye stadt met fortse niet winnen, want si was seer 
sterc ende wel [55°] voorsien van vitalien ende van alles dat si 

5 behoefden ende galefier ginc tot- Claramonde ende seyde Coninc 
yuorijn heeft mi heleyt om uwen wille, sijt ghinder sijn tenten 
ende volck. Doe seyde claramonde. Het waer beter dat ghi mi 
hem ouer gaeft eer ghi bi mi schade liden sout Doe seyde galefier. 
Dat en sal ic niet doen, ie verlore mi lieuêr al dat gout daer ic 


…o here ende coninck af ben dan dat ghi in sulcken last ende verdriet 


comen soudet als. hi v aendoen soude hadde hi macht ouer v. Ende 
ooc en dorren wi niet sorghen hi en soude dit casteel niet winnen 
in hondert iaren al hadde hijt gesworen bi sijnder cronen, want 
ic van alles genoch heb ende mi coemt altoos ghenoech van coren 
15 taruwe ende wijn in coggen scepen in galeyen als ick wil ende 
van doen heb, want mijn voorvaders hebben so veel gedaen dat- 
men ons dye hauen niet benemen en can. Hoort nv van coninck 
Sorberijn die seer groot ende ontsien was dye tot sinen oom den 
coninc van Palernen quam ende seyde. O lieue oom ic ben ooc 
2o een coninc van groter macht ick sal riden tot coninc yuorijn ende 
segghen hem dat hi op ons wil vechten dat hi daer gheen recht 
toe en heeft, want Claramonde sal v wijf sijn ende bi haren wille 
isse bi v gecomen ende goet willichlic isse met v in v stadt ende 
op v slodt ghereden sonder yemants bedwanc. Ende wilt coninc 
25 yuorijn daer teghen seggen so sal ic van hem eenen camp be- 
gheren, ende wie den camp winnen sal, die sal Claramonde heb- 
ben, ende so sal icse metten swaerde winnen, want ic heb grote 
begeerte om te vechten daer voren. Doe seyde die coninc van 
_palernen. Danc hebt lieue neue mer wapenen ende harnas sullen 
so ghenoech sijn voor v ende dat suldi hebben tot uwen wille. Doe 
ghinc hem die [55P] grote stercke coninc Sorberijn seer rijckelic 
wapenen ende beschreet een seer groet paert dat geheten was 
blansadijn, dat seer costelic ouerdeckt was met een coffiture ouer- 
cleet met roodt siden laken besayt met gulden vlammen, ende hi 
ss reedt soo alleen wter stadt van Palernen, ende hì dede die poorten 
achter hem toe sluyten, ende hi is ten laetsten gecomen totter ten- 
ten daer hi coninc yuorijn vant ende hi seyde tot hem. Heer co- 
ninc van mombrant so helpe mi ternogant ghi hebt groot onrecht 

dat ghi op ons begheert te vachten, ende dat ghi belegt mijn ooms 
stadt om die Jon{frouwe Claramonden si sal doch sijn wijf sijn 
spaert hem mamet vander daot Ende wildì hier teghen segghen 
so begheer ick eenen campe teghen twee die vroomste van uwen 
mannen die ghi vinden condt. Ende doetse wapenen ende wel 
gereyden ende sendtse tot mi int geberchte daer sal ic se ver- 
wachten maer ende darren die twee \eghen mi niet campen so seyn- 
ter ij. ende darren die drie mannen niet comen so senter tij. 
want .v. ridders darre ick wel bestaen. Ende vi. oft vij. mannen en 
sal ic niet ontvlien, ten ware dat mi faelgeerde mijn goede swaert, 
of! mijn goede ende starcke paert blansedijn. Aldus bidde ick v dat 
ghy v mannen doet bereyden, ick reyse na dye montanten Ende 
moghen mi .vij. ridders verwinnen so suldi met payse v mchte weder 
hebben. Ende oan ic my verweren teghen hem lieden so sult ghi v 
oorloghen laten staen ende ghi sult die ionffrouwe mijnen oom laten 
hebben sonder eenich wedersegghen. Doen dit coninc yuorijn hoorde, 
so was hi seer moedich van herten ende sprac veel quaets, waerom 
dat sorberijn gram wert, ende keerde sijn paert ende reedt wech. 


or 


km 


| 


ea 
= 


[56°] Hoe hughe versloech den groten conins Sorberijn ende 
20 __noch eenen ridder van palernen. * 


[56°] DIe stoute huge had wel gehoort ende verstaen al die 
woorden die de twee coninghen tesamen hadden Dus is die edel 
hughe op gheseten op sijn cropel paert ende stact met sporen ende 
reet al hinckende na, maer het wert seer lanc eer hi te montanien 
5 quam met sijn cropel ende mancke paert daer hi den groten coninck 
Sorberijn vant. Doe seydeSorberijn, lieue knape wat tijdinge brengdi 
ons. heeft coninc yuorijn .vij. ridders geuonden die teghen mi do- 
reen te campe comen. Neen seide huge maect v niet te fier ende 
te stout, de coninc seynt mi alleen hier tegen v alsulcken knape als 
ick ben ende dat ic sal vechten voor hem. Nv seyde huge vliet van 
mi oft stelt v ter weer oft ic steke v met mijn spere. Dies balch hem 
Sorberijn seer ende hi keerde sijn goede paert Blansadijn ende 
heeft sijn glauie ghenomen, ende is seer verstoort op hughe ge- 
reden ende stach hem met cracht door sinen schilt ende hi maecte 
35 een grote schore in sinen halsberch dattet yser neffens sijn ribben 

doorvloech, ende hughe was ghewont mer hi bleef nochtans staen= 

den in sijn cranck verroest harnas. Ende die edel huge ghinc ter 
aerden van sijn cropel paert ende hi track wt sijn verroest berooct 
swaert, ende mettien keerde hem sorberijn tot hughen ende hi me- 
ende hem dat hooft af te slaen, mer hughe schuttet op sinen schilt 
s ende hi ontkeerde hem dat houet, want hughe was te vechten wel 
gheleert. Doen meende die payen anderwerf op hughe te slaen, mer 
huge hadde hem den slach ondergaen ende hi hief op sijn swaert 
met beyden handen ende sloech so vreeslic op dat hooft van Sor- 
berijn den payen dat hijt hem totten tanden cloofde, so dat hy doot 
10 ter aerden viel. Ende hughe track Sorberijn sijn wapenen wt ende 
hy wapende hem [57®. P] setuen daermede ende sadt op dat goede 
paert blansadijn ende hughe sëide. O god door v ootmoet behoet 
doch mi van quader auontueren, ende bewaert ooc mijn goede paert 
blansadine dattet voor mi si, ende huge is doe ghereden wien ge- 
15 berchten, ende hem quam een teghen ghereden een ridder die van 
palernen geboren was dien hughe ooc wilde beuechten, des hem 
die ridder vromelic te weer stelde ende hi liet sijn spere sincken 
ende stack op hughen, mer hughe ontfinek den steeck op sinen 
schilt. Ende doe track hughe sijn swaert ende volchde den ridder 
20 ende sloech hem op sinen helm van finen stale dien hi doorsloech 
metten beckeneel so dat hi den ridder dat hooft cloofde totten tan 
den ende die ridder viel doot ter aerden’ van den paerde, ende 
hughe greep dat paert metten thoom van goude. Ende hughe is 
doen weder ghereden int heyr van daer hi gecomen was ende daer 
2s quam hem int ghemoet die verrader die hem te mombrant dat croe- 
pel paert dede, dyen gaf hi des ridders paert ende seyde. Dat paert 
geef ick voor dat beroeste swaert daer ghi my te mombrant so wel 
mede dyende. Doe seyde die man, danck moet ghi hebben, want 
dat swaert is immer wel betaelt ende mamet moet v lonen van die 
so grote gauen. Erde doe quam huge in coninc yuorijns tente daer hem 
die coninc eerlic ontfinc met xij. van sinen heeren. om den campe 
dye hy had ghedaen, ende coninc yuorijn seyde. O lieue gherijn ic 
wil voortaen al na uwen raet doen, mer hadt de coninc gheweten 
dat hì bi sijnre nichten ghelegen hadt, ende dat hy sinen broeder 
s5 verslaghen hadde, hi en soude hem niet so vriendelick hebben ont- 
faen al had hy hem noch so veel diensten gedaen. Als nv galefier 
die coninc hoorde dat sijn [57?] neue Sorberijn so verslagen was, 
so beclaechde hi hem seer ende was bedroeft, ende hi was seer 

vergramt, maer coninc yuorijns belegge en achte galener niet want 
al hadden si voor die stadt ende casteel gheleghen ‚xx. iaer so en 
souden se die. niet ghewonnen hebben: want dat castele was so 
sterc dat hi niemant en ontsach. Aldus mostè coninc yuorijn weder 
keeren na mombrant want hi en conste galefier niet gedoen. Ende 
aldus ís coninc yuorijn op getrocken met al sijn heyr ende is so 
wedder gecomen in sijn stadt van mombrant, ende huge reedt biden 
comnc ende vercreech daer groote eere. 


Hoe alyames, gherijn, ende die ridders .v. weken lanck 
hughen sochten op die zee, * 


[58e Pij) ALs hughe nv langhen tijt verloren geweest was 
ende aliames ende sijn ridders nyet en wisten waer hi veruaren 
was so waren sì bedroeft ende creghen een scip ende sloeghen 
weder in die zee, daer voeren si wel. ‚v. weken lanck ende sochten 
hughen, so dat si den lesten quamen in de hauen van palernen ende 
galefier lach op sijn casteel ende sachse comen. Doe ghinc galefier 
op de hauen ende vraechde oft sì comenscap brachten. Doen seide 
aliames, ghenadighe heere wi en brengen gheen goet, mer wi sou- 
den gheern dienen eenigen heere daer ons goet afcomen mocht. 
Doe seide de coninc van palernen Ic sal v wel onderhouden ende 
gheuen v goeden soudt dat ghi lieden wel blijdelic van mi scheyden 
sult. Doe si dit hoorden waren si verblijdt ende ghingen te lande 
ende quamen metten coninc op sijn casteel. Als si nv in de sale 
waren so quam hen lieden int gemoet Claramonde waerom si ont- 
stelt werdt ín haer aensicht, maer nyemant en dorste haer aen- 
spreken. Maer cfaramonde en conste haer riet onthouden, mer si 
weende van groten iummer ende si ghinc in haer camer daer si 
groten rouwe dreef om hughen die si niet en wiste waer hí verua- 
ren was ende om dat hughe pî hem lieden hiet en was, so sorchte 
si dat hi verloren ware. Ende van claramondens aroefheyt enwiste 
galetier oock niet, mer hi seyde tot Aliames ende totten anderen. 
Ghi heeren ghi moet mi raden want ick had eenen vromeri neue 
gheheeten Sorberijn die is deerlic verslaghen, hierom ben ic vyant 
den conmck yuorijn van mombrant. Doe seyde alyames, Genadighe 
heere wild: dat ghewroken hebben so ontbiet v eedelen, v heeren, 
ende ander volck in die wapenen ende wi sullen te samender hant 

trecken voor mombrant [58°1 Doe seyde de coninc vrient dat moet 
v lonen die god ternogant, segt mi doch hoe is uwen naem hi seyde 
ic heet aliames Doe seide de coninc o aliames ic beuele v mijn be- 
minde vrouwe, ic soude gheern wreken den doot van mijnen neue. 

s Doe ghinc die coninc van tcasteel in de stadt ende dede vergaderen 
sijn heeren. ridders ende sijn volc al in dye wapenen ende ter oor- 
loghen bereyden. 


Hoe Aliames Gherijn ende dye .x. ridders Claramonden na 
hughe yraechden, ende hoe si in onmacht viel alsmen huge 
10 noemde. * 


[(59*] ALs die coninc nv vanden casteel was so quam Clara- 
monde wter cameren bi aliames ende den anderen die nv na hugen 
vraechden waer hi veruaren was Als Claramonde hoorde hughen 
noemen so viel si in onmacht. Doe nam gherijn water ende bespray— 

15 de se in haer aensicht dat sì weder bequam. Als si becomen was 
soo seydese dat se van hughen niet en wiste want als wi tesamen m 
die barcke waren so dede hi met mi sinen wille, ende terstont quam 
daer een onweder met eenen donderslach die de barcke in stucken 
sloech ende wi quamen bi auontueren op een planke daer wi al 

2o naect mede te lande dreuen, daer wi tesamen op ghinghen, ende wi 
hadden so groten coude dat wi beefden ende clippertanden. Doe qua- 
men daer ghereden .xij. sarasinen die hem handen ende voeten bon- 
den ende lieten hem al naect daer ligghen op dat sandt, end deden 
mi aen een cleedt dat wel warm was ende vuerden my met hem. 

25 Ende doe quam dese tyrant galefier ende nam mi den sarasinen ende 

__hi bracht mi op dit casteel, ende van dier tijt voort en heb ick van 
Hughen niet meer ghesien noch ghehoort. Maer coninc yuorijn van 
mombrant heeft gheweest cortelinghe voor dese stadt van palernen 
ende hi bracht met hem eenen ionghen man die quade wapenen aen 

so hadde ende een verroest swaèêrt, ende hi was ghereden op een 
cruepel manck wagenpaert, nochtans so versloech hi den groten 
stercken coninc Sorberijn, ende ooc eenen anderen heere ende ee- 
delen man gheboren van deser stadt. Op desen heb ic dicwil ghe- 
dacht, ende mi heeft altijt ghedocht dattet huglie sal sijn. Doen seyde 
s5 alyames. Och mocht ic mijn neue hughe te mombrant [59P] vinden 
so waer ick blijde, want ic hebbe een metalen hoornken, hoorde hi 

mi blasen, hi soude mi daer aen wel kennen. Ende mochte ic hug= 
hen int velt sien ende hi mi, ic soude vlyen ende hi soude mi vol- 
gen wten heyre ende so souden wi te palernen op dit casteel comen 
ende wi souden dan gaen vechten ende strijden tegen Galefiers ende 
s yuorijn, want wat leedt ende quaet dat den sarasijnscen honden ge- 
schiet dat is al cleen om achten. Ende eer sì haer sprake gheeyn- 
det hadden, so was galefier voor die sale ende die schoone Clara- 
monde in haer camer, ende Alyames was wel gheleert, die ontfnck 
Galefier vriendelijcken met sneter spraken, ende alle die met hem 
10 quamen int palleys ghereyden hem allen ver wapenen, ende alle dat 
heyr vergaderde voor des conincx sale. Ende Galerier is ookop 
gheseten, ende so sijn si allen met grooter crachte nae mombrant 
ghetrocken. Ende dese nyen mare quam voor Coninck Yuorijn hoe 
Galefier op hem was comen, ende hoe hi sijn lant al verderf ende 
15 destrueerde, des coninck yuorijn droeuich was, ende doe nam conínc 
yuorijn hughen metter hant ende seyde. O gherijn ick bidde v helpt 
mi doch nv mijn landt beschermen. Hughe antwoorde, wel heere, 
maer tis quaet dat ghi soo langhe verbeydet. ende hudede terstont 
alle sijn heeren ende ander volck ter wapenen gaen. Ende als si nv 
2o al gereet waren, so saten si alle op, ende huyghe was seer wel 
ghewapent ende sijn paert plansadiin was ouerdeckt met een yseren 
coffituere, ende daer bouen noch een ander van siden sindale ende 
huge reedt naest den coninc yuorijn, aldus sijn s1 tesamen buten 
der poorten ghecomen daer sì sagen [60°] dat hevr van galefier. 
25 Dae1 vergaderden terstont, de twee heeren, ende daer wert vrees- 
lie gestreden, daer werter menich vanden paerde int sant gheste- 
ken, daer werter menich doot gheslaghen ende ter hellen gueson- 
den. Maer hughe dede atteen meer schaden in galefiers volck dan 
al dat ander volck, sulcken moort wracht huge met sinen swaerde 
so ende met sijn goede paert blansadijn. Doe seyde attames wat duu- 
elscer man is dit niemant en mach voor hem ghedueren want sijn 
swaert snijt yser ende stael. Doen seyde alyames Ick sal den man 
besoecken, ende hi nam een stercke spere ende wilde op hughen 
rijden. Ende mettien stac hughe sijn paert ende greep een glauie, ende 
35 reden so op malcanderen deen den anderen niet kennende so dat 
huygens lancie brack in veel stucken, mer atyames dye grijse stack 
op hughen met suicker crachte dat hy hughen wten Sadet lichte so 
dat hi ter aerden viel, mer hughe spranc lichtelijc op ende ghinc 


10 


vachten metten swaerde ende seyde in sijnder franscher tale in 
sijnder moeder sprake, o god heere Jhesu Criste verwaten maat 
sijn dese sarasine, ende dit verstont aliames wel, ende hy antwoorde 
in Fransoys segghende goede vriendt en slaet niet maer segghet 

6 mi van waer ghi sijt dat bidde ick v. Ende doe kende hem hughe 
terstont ende seyde O alyames mijn wtzercoren vrient ende neue 
sijt willecome Ick ben v neue hughe. * 

[60P) Doe seyde alyames sijt willecome ionchere. Gherijn 
ende v.x. ridders sijn int heyr, wi hadden v lange gesocht op de 

10 zee, ende ten laesten quamen wi hier in des conincx dienst te pa- 
lernen daer ic sach dye scone claramonde O lieue neue seyde_ 
hughe. Ic was voor palernen daer ic versloech den coninc sorbe- 
rijn, ende daer sach ic claramonde op dat casteel, maer ic sorge al 
heb ic se ghesien. dat ic se nemmermeer weder ghecrighen en sal. 

15 Doe loech aliames ende seyde, ensorcht daer niet voren, ic sal 
mijnen horen blasen als ic wten heyre ben, ende gherijn ende v 
ridders sullen mi volgen, ende dan sullen wi tesamen vlyen ende 
ghi sult ons achteruolghen met uwen blancken sweerde, dan sullen 
die sarasinen werden versaget ende veruaert ende si sullen meynen 

2o dat ghi ons iaget. Doen seide huge, dats goeden raet. Ende aly- 
ames vloet van hem ende huge sadt op sijn schone paert blansadijn, 
ende Alyames blies sinen metalen horen dat gherijn ende die thien 
ridders gheringe hoorden ende si volchden hen: terstont nae ende 
si vloden wech met Alyames. 

25 Ende slughe volchdese van achter metten ghetrocken swaerde 
rechte oft hi se al verslaen soude, Ende dat deden si so langhe tot 
dat si dat heyr niet meer en mochten sien. Doe stack huge sijn 
swaert op ende si reden ghekkerhant nae palernen met grooter 
haeste ouer berck ende dal. Ende als si te palernen quamen so ver= 

so namse gheringe die schone Claramonde ende sie liep terstont neder 
ende ontdede dye poorten vanden casteel ende heeftse blidelic ont- 
faen. Als si hughen sach so verlichte haer herte gelijc den dach. 
ende si heeft hughen in haren armen ghenomen ende seer vrien- 
delic ghecust ende hete hem willecome, ende aliames ende de rid- 

35 ders sloten de poorten (64°, Q] Ende als aldat geselscap binnen was, 
so sloot aliames weder de poorten toe, ende ghingen doe goet 
chier maken ende si deden haer paerden wel voorsien van hoy ende 
hauere. Die coninc galefier was seer gram op aliames, gerijn ende 

die ander ridders om dat si wten heyre ghetrocken waren, want 
sijn volck wert so seer verslagen dat coninc galefier moste dat velt 
ruymen ende coninc yuorijn vervolchde hem slaende van achter in 
sijn vole ende so vliende quam galefier met sijn vock op die graf- 
ten vanden sjote van palernen, ende hi riep segghende, doet doch 
op terstont die poorte, bi mamet ic ben in grooten lasten Dit hoorde 
aliames ende hi liep tot eender vensteren ende seyde heere verbeyt 
mi daer tot morgen, want in een maent en suldi op dit casteel niet 
comen Als dit galefier hoorde waende “hem van rouwe sijn herte 
scueren. Doe socht galefier ootmoet aen coninc yuorijn van mom- 
brant ende hi gaf hem verwonnen ende hi wert sijn leen man ende 
hi swoer hem voortaen ghetrouwe te sijn. Doen seyde galefier O 
conina yuorijn ic beclage mi see1 ouer uwen speelman astermant 


want ter quader tijt brocht hi Gherijn int lant, hi heeft v ende mi 


grote schade ghedaen. Hi is te palernen bouen op mijn casteel bi 
claramonde die schone ionffrouwe die ic met al mijnder herten be- 


minde ende daer sijn noch bi hem .xij. mannen van wapenen die ic. 


cortelingne had aengenomen in mijn soudie ende daer is vitalien 
ghenoch, si moghen goet chier maken ende laten mi daer buten, 
want in .X. iaren en soudemen hen lieden dat casteel niet af ge- 
winnen, dat siet die valsche knaep ooc wel, daerom wordic nv van 
hem beghect ende bespot, ende ic ben deerlic van hem ghehoent 
[61°] ende van claramonde die ic meende mijn wijf te worden mer 
mamet en maecte noyt felder wijf, si was altijt bedroeft mer ic en 
dachte niet dat se mi só gelaten soude hebben. Ay lacen ic moet 
wel verwaten ende veruloect sijn. Ende ick: segghe dattet is die 
selzv man dye uwen broeder den amirael versloech, want op een 
tijt liet se haer een woort ontuliegen daer ic wel aenhoorde datse 
den saryant ende den bedriegher lief hadde. 


Hoe coninck yuorijn wilde den speelmen doen hanghen om 
dat hi hughen int landt ghebracht hadde. * 


[62e Qi] Ars conine yuorijn dit voorseyt al hadde ghehoo- 
ret, so was hi seer verslaghen ende seyde. Bi mamet ende appol- 
lijn, heeft mi Astermant also verraden dat hi desen garsoen in mijn 


sa rant ghebracht heeft die mi so groten scade gedaen heeft, ic sal 


astermant doen hanghen als een dief ende verrader. Doe werden 

die twee coninghen versoent, maer het viel astermant sere swaer- 
lick want si werden beyde op hem vergramt ende deden Astermant 
vangen ende si deden een galge stellen voor pasernen. Ende hughe 
stont bouen in dat palleys ende hi wert dat siende hoe dat dye man 
5 astermant werden ghebonden sijn handen achter op sinen rugghe 
met eenen bande. Ende hughe riep O ghi heeren ic bidde v wapent 
v terstont, want Astermant is in groter sorghen want men wil hem 
hanghen hier voor dit casteel, ende desen last heeft hi om mijnen 
wille ick sal hem verlossen wt sijnre noot oft ick sal daer seluc 
10 doot bliuen. Aldus hebben si hem terstont ghewapent ende sijn so 
wter poorten vanden casteele ghereden, ende hughe sadt op sijn 
goede paert blansadijn. ende hi reedt op coninc yuorijn ende werp 
hem van den paerde ende hi greep den speelman mettien ende werp 
hem op sijn paert met groten arbeyt, ende die sarasinen souden hem 
15 astermant wedere met machte hebben ghenomen en hadde ghedaen 
die hulpe van alyames ende van den ridderen ende si deden groo- 
ten arbeyt om Astermant te verlossen, also dat si int heyre van den 
sarasinen verloren haren neue Gherijn den edelen heere dyen die 
sarasinen hebben doot gheslaghen, dies huge ende alyames seer 
zo bedroeft waren ende die ander heeren ende ridders ende keerden 
ter [62P] stont na den casteel ende sloten vaste die poorten, want 
so langhe als si op dat casteel waren, soo en mochte dat niemant 
winnen want die stadt ende dat slodt was sere wel gheuitalieert. 


Hoe die heren van bourdeus cooplieden wt seynden om 
25 Hughen haren rechten here te soecken. 


NV willen wi spreken van Gheraert hugens broeder die heere 
wil wesen van den lande van bourdeus want als hughe sijn broeder 
gebannen was ende hi van paris schevde, so en meende hi hem niet 
wedder te sien ende so troude gheraert corts daerna een wijf een 

so dochter van eenen groten hertoge Gubewaert gheheeten. Ende als 
hi een wijl tijts gehuwet was, so wilde hi here wesen van bourdeus 
ende si en wilden hem niet ontfangen, doe vuerde hi groot eorloge 
op bourdeus met hertoge gubewaert sijn wijfs vader dat een valsch 
verrader was dat namaels wel blijcte, ende daer waren noch meer 

s5 heren die bi bedwange wilden Gneraert een heere maken van bour- 
deus. Die edelen des lants en wilden gheeraert voor gheenen here 

hebben si en wisten eerst dat hughe certeyn doot waer. Ende si 
hebben al ghesloten met ghemeynen rade dat si wilden hughen doen 
soecken Ende si senden wt ‚xij ricke coeplieden ende borgeren van 
bourdeus met comanscap in alle hauenen van den steden daer si in 
s heydenisse metten scepe aen quamen, daer si goet coften ende ver- 
coften wederom na haer profijt ende om te vernemen na hugen ha- 
ren here, ende so voeren si veel waters dach ende nacht ende in 
veel hauenen. So geuielt dat god sinen vrient wilde vertroosten, so 
beweechde hi die cooplieden int lant van Palernen, so dat si in die 
1o hauene arriueerden ontrent dye casteel Ende huge [63°] sach bouen 
opter tinnen ende hi sach opten mast van den scepe dat teeken van 
bourdeus Doe wert huge seer verblijt ende hi riep alyames haeste- 
lick bi hem, ende sí gingen onder hen hbeyden van den easteel vp 
de hauen daer si tscip sagghen ende si vraechden van wier dat 
15 schip was ende alle dat volc datter in was. Ende si antwoorden op 
die fransche tale dat si al van bourdeus waren. Doe seyde hughe 
sidi van bourdeus so kendi hertoghe Sanguijn wel die doot is ende 
sijn twee sonen. Doe seyden die cooplieden hertoghe Sanguijn was 
ons here god moet sijn siel ontfermen, ende al tlant versterf op 
sinen sone hughe, men vant noyt sijns ghelijc so huesch ende goe- 
dertieren, mer gheraert die ander sone is fel ende quaet god moet 
hem bedroeuen. Och oft onse here huge noch wel varende waer so 
sonden wi ons allen verbliden. Lacen hi versloech bi groot ongeual 
coninc karels sone Charloten. Daerom versant hem coninc karel 
van vrancrijke een wilde vreeinde passagie ende een wonderlijke 
pelgrimagie ende om een grote swaer hootscap die niet moghelic 
en is om doen ten waer dat god wilde sonderlinge gracie aen hem 
bethonen ende hem verleenen wtnemende victorie Dier gheliken en 
is niet meer gehoret, want coninc karel sant hughen te babilonien 
so tot ten Amirael Gaudijs om te brengen den baert ende die vier ach- 
terste tanden wten monde vanden amirael voorseyt. Ende als hughe 
van Parijs versonden was so huwede corts daernae imt selue iaer 
Gheeraert sijn broeder aen hertoge Gubewaerts doehter, die de van 
bourdeus heeft menighe schade gedaen bi sinen rade hy wilt voor 
ss &en here des lants ontfanghen sijn, ende die eaelen ende die lant- 
Baten en willens niet doen voor dat [63P) si seker sijn waer hughe 
gebleuen is oft hi leuende of doot is. Ende om hughen te soecken 
ende daeraf te vernemen-so waren wi ‚xii, mannen daer toe gheor- 

dineert om in veel landen te reysen mèt onser comenscap, wi heb- 
ben langhen tijt op de zee gheuaren, ende wi hebben gheweest in 
veel steden om onsen heere te soecken. Doen seyde Hughe, ghíî 
hebt den man gheuonden, ende ick bent selue. 


Hoe Claramonde ende Astermandt te Romen van den bisscop 
ghedoopt worden. * 


[642] DOe dese mannen verstaen hadden die antwoorde van 
hughe waren si seer verblijt ende hughe die bracht se wten scepe 
opt casteel ende dede hen goet ciere, ende doe dede huge op bre- 
ken die kisten ende cofferen ende hy nam al Galefiers scatghelt 
iuwelen ende al sijn tresoor so vele als ‚xxx. paerde dragen moch= 
ten ende dedet al tscepe ende doe dede hi sijn ‚x. ridders te scepe 
gaen, ende doe quam hughe, Claramonde, aliames astermant te 
scepe, ende so sijn si haestelic wter hauen gheuaren bi dage ende 
nachte, ende die wijle oorloochde galefier met groot verlies. Ende 
hughe ende sijn volck waren so lange in die zee dat si ten laetsten 
quamen in die hauene van Napels. Als si no metten schepe te Na- 
pels waren, so badt hughe den borghers van bourdeus dat si wilden 
reysen metten schepe na parijs, want hi wilde den anderen wech 
na Romen reysen. Ende ick bidde v gruet mi seer coninck karel 
minen heere ende seyt hem, dat ic met my brenghe des amyraels 
baert ende sijn vier winckel tanden. Doe scheyden de borghers 
metten schepe van napels ende quamen te Prouencen. Ende hughe 
met sijn gheselschap quamen ten laetsten te Romen daer si vonden 
den paus ende hughe vertelde hem alle sijn auontuere dyes hem die 
paus seer verwonderde. Ende Claramonde ende Astermant werden 
met groter waerdickeyt ghedoopt ende kersten ghemaect. Ende 
daerna so ghaf die Paus hughen ende allen sijn ghesellen aflaet van 
allen haren sonden, ende si hebben alsoo ootmoedelic oorlof ghe- 
nomen aen den paus. Die borgeren ende poorters van bourdeus 
sijn blijdelijck in vrancrike gecomen ende hebben die tidinge ge- 
bracht dat huge noch leefde ende dat hi in kerstenrijcke waer ende 
af quame [64P) Dit horende geraert sijn broeder ende Gubewaert 
sijns wijfs vader die waren beyde seer bedroeft, ende si dreychden 
hughen al heymelick dat si hem noch aendoen souden eenen droeuen 
dach om dat hughe dat landt toe behoorde. Als nv hughe van romen 

was, so track hi met sijn volck na parijs door bourgondien want in 
sijn eyghen lant endorste hi niet comen, ende hi quam in die abdie 
van sinte peeters te Cloengi daer hi seer feestelijc ontfangen was 
van sinen oom den abt ende van al den heren des cloosters ende 
hem wert groote eere ende weerdicheit bewesen. Ende de abt 
seyde O lieue neue ic heb dicwijle grote sorge voor v ghehadt dat 
ghi in perikel van uwen lijue comen soudt, ende ic hebbe dicwil 
voor v gebeden inder misse ende anders, hoe eest met v al ver- 
ghaer hebdi v bootscap wel ghedaen. Ja ick seyde huge dies hebbe 
god eere inder eewicheyt, maer ic heb dicwil in groten pinen ende 
noden gheweest, ende menige grote sorghe daerom gheleden. Ic 
heb des amiraels gaudijs baert ende tanden daer mi coninc karel 
om gesonden hadde. Ende dese ioncfrouwe die hier bi mi is, is des 
amtraels dochter, ende ic hebse te romen doen doopen ende kersten 
maken met desen man Astermant, ende die paus heeftse selue ghe- 
deopt, ende hi gaf ons aflaet ende quiĳtscheldinge van allen onsen 
sonden. Als die abt no verstaen hadde dat alle dinghen wel met 
sijnen neue huge vergaen waren so was hi seer verblijdt ende 
vrolijck. * 

[65*, RJ * Hoe hughe een bode seynde aen sinen broeder 
Gheraert, dat hi bi hem comen soude in die abdie sinte 
Peeters te Cloengi. 


_ 
Gar 


NV is hughe biden abt gebleuen ende hi seynde brieuen tot 
gheraert sinen broeder dat hi bi hem soude comen te Cloengi in die 
abdie om tsamen te spreken want si malcander in lange niet gesien 
en hadden. Aldus is die bode ghereyst ende quam corts te Bour- 
deus daer hi geraert de brieuen gaf. Als hi die ghelesen had ende 
verstont dat huge int lant was so wert hi bedroeft ende trac ter= 
stont tot sijn wijfs vader hertoge gubewaert om raet te vragen ende 
seyde, lieue heer vader wat radi nv voor tbeste, mijn broeder huge 
is hier int lant ende is te Cloengi ende hi sal al tlant willen hebben. 
Doen seide gubewaert, en wilt daer niet voor sorghen, ic sal hugen 
[65P] sulcken spel leeren dat hi mocht willen dat hi niet comen en 
waer, want ic sal hem wachten buten Cloengi met .v.c. mannen duer 
35 sal hi moeten bliuen, doen was gheraert blijde ende gereyde hem 

met Gubewaert ende met ‚v.c. mannen ende quamen doen tecloengi 

in die abdye, maer die .v.c. mannen logeerden dien nacht buyten 
Cloengy. Als huge Geraert sinen broeder sach, heeft hi hem inden 
armen ghenomen ende gecust segghende. Lieue broeder willecome 
so moet ghi zijn, mi heeft so dicwil na v verlanget dat ic v noch 
leuende mocht sien, doe seyde gheraert, wye is die man die hier 
staet bider ioncfrouwen, doe seyde hughe dats ons neue alyames 
die met Odom wten lande vertrac ouer zee in heydenisse. Ende 
huge seyde hoe ist met v broeder, hebdi een wijf getrout, ia ic 
broeder seyde gheraert, ic heb gubewaerts dochter getrout Huge 
seyde, god latet v wel vergaen mer so hebdi een verraders dochter. 
Doe seyde geraert met grammen moede. Ghi liechter aen mijns 
wijfs vader gubewaert is vanden besten bloede van vrancrike, doe 
seyde huyge. Broeder en belcht v niet, mi is lief dat v goet ge- 
schiet want op die aerde en leeft niemant die mi lieuer duecht ende 
eere geschiede dan v. Alst auont was so werden die tafelen ghe- 
dect, ende die heeren ghingen sitten eten, ende gheraert tegghen 
huyghen ouer sittende, want hem therte vol boosheden ende verra- 
derien was, en had gheenen lust om eten, ende geraert seyde O 
huge brenct ghi des amiraels baert ende tanden, ia ic seyde huge 
dats my swaer genoech geuallen eer ic de gecreech, ende Aliames 
heeft se tusschen vel ende vleesch in sijn lancken, mer en had ge- 
daen coninc abroen ic en soude nemmermeer tot mijnre meyninge 
gecomen hebben, ende daertoe hadde ic oock [66° R ij} mijn lijf 
verloren, doe seyde gheraert. Nv weet ick wel lieue broeder dat 
ic al dit lant verloren heb, want men sal v voor eenen heer willen 
hebben als dye oudste sone ende oor des lants, so ist recht dattet 
lant v behooren sal, doe seyde huge lieue broeder en sorcht nyet. 
Ic sal v heer maken van Grueneuille, ende van bleys, ende daer toe 
sal ic v beghiften datmen my des eere spreken sal. Als gheraert 
hoorde sinen broeder so goedertierlijc spreken, so en conste hy 
hem gheen quaet bewijsen, want huyge was suet ende sachtmoedich 
als een lam, maer hy soude meer ghedaen hebben metten swaerde 
dan ‚vi. gheraerden. Ende als si nv al gheeten, ghedroncken, ende 
goet chier ghemaect hadden, so ghinc elck slapen. Als si al slapen 
waren soe seyde-hertooch Gubewaert. O gheraert hoort na my. Ic 
sal voore rijden op die passagie int foreest met mijnen mannen van 
wapenen, ende doet ghi huyghen met v comen, wy sullen hem van- 
gen, ende zijn ridders verslaen, ende wi sullen aliames nemen die 

tanden ende baert, ende dan sulìen wi heeren bliuen vanden lande, 


ende dan sullen wi coninc karel doen comen te bourdeus, ende dan 
sal huge moeten steruen, want hi en can dan niet bewisen den 


__beert ende tanden. Huge hier niet afwetende, wert des morghens 

vroech op gervepen van geraert die hem seyde, o broeder laet ons 


reysen in die coelte vanden dage. Doe seyde claramonde, o huge 


laet ons doch verbeyden totten dage want v broeder en heeft nict 
goets op handen doe seyde huyghe, o edel vrouwe en wilt niet 
sorghen v en was noyt so veel eeren bevesen als v hier gheschien 
sal. Doen bereyden si hen ende wapenden hen ende zijn doe op- 
gheseten ende op den wech geslagen. Ende dye Abt reedt oock 
met hen lieden met .v. paerden ende moniken, [66?] Ende gheraert 
die felder was dan een hont reedt bi hugen langen tijt e- de gaf 
hem spitighe woorden, ende had hem geern gram gemaect ende 
seyde waer naemdi die sarasine. Doe seyde hughe dit is des ami- 
raels Gaudijs dochter, ende de paus heeftse te romen kersten ge- 
maect Doe seyde aliames tot geraert, soudi mijnder vrouwen misse+ 


_ghen des soudic mi belgen. Doe seyde geraert ghi cockijn god 
‚moet v scenden wat maect ghi hier. Doen wert aliames gram ende 

sloech geraert metter vuyst in sinen hals dat hi vanden paerde viel, 
doe riep die verrader hulpe hulpe. Ende dit hoorde gubewaert dye 
‚v. lagen gemaect had van .v.c. mannen, die quam wten bosch met 
sijn vole ende vingen hugen ende aliames, ende de ander waren 
verslagen, ende had de abt gedaen aliames ware ooc doot bleuen, 


mer sisneden hem sijn lancken op ende namen daer wt des ami- 
ruels baert ende tanden: ende huge had noyt so quaden reyse, want - 


sijn ‚x; ridders ende astermant bleuen doot Mer huge, aliames ende 
claramonde worden geuangen te bourdeus inden kercker gestelt 


Daerná sijn gheraert ende gubewaert op geseten met haer: vole, 


ende quamen bi coninc karel te parijs daer geraert voor hem op sijn 
knyen viel ende seyde clagende O ghenadige heer wilt mi doch 
hooren spreken Huge mijn braeder is weder gecomen int lant te 
bourdeus ende hi en heeft sijn bootscap niet gedaen, maer hi heeft 
al stille gelegen ende is te bourdeus ghecomen teghen minen wille 


s met eenen boeue ende cockijn, ende met eender saraschijnscher . 
vrouwe dye hy voor hem seluen onderhout, ende si sitten onder — 


hem dryèn “te bourdeus geuangen, nu heere doet met hem lieden 
uwen wille [67] Doe seyde coninc karel, men sal hugen met paer- 

den achter straten sleypen ende dan raetbraken, ende op een radt 


stellen. Doe seyde dumaels van beyeren. O geraert quaet vyleyn 

dat en was noyt broederlike trouwe dat ghi hughen bewijst, want 
hi is deerlic verraden, doe en wilde coninc karel niet langer beyden 
mer hi is op geseten met sinen heren ende genoten ende reet na 
bourdeus daer si cortelinge quamen. Ende als karel nv te bourdeus 
was so ghinc hi in die hooge sale, ende doe werden voor hem ge- 
bracht hughe, alyames, ende Claramonde Doe seyde coninc karel. 
O huge met rechte mach ic v wel haten om dat gli minen sone ver- 
slagen hebt ende hebt mi ooc cleenen soene gedaen, ende hoe 


„waerdi oyt so coen dat ghi hier int lant dorstet comen eer ghi des 

ammiraels baert ende tanden bracht also ick v beuolen hadde had- 
dijse gebracht ic hadde v quijt geschouwen vander vaert, nv sal ick 
v doen sleypen ende raybraken, dat en liet ic niet om al dat goet 
van alexandrien. Doen seyde huge O edel heer coninck doet doch 
wel ende hoort mi spreken. Ic haelde des amiraels baert ende tan- 
den te babilonien ende ic sloech hem doot, ende hadt gedaen coninc 
abroen ic en had nemmermeer van daer ghecomen, die mi dicwil 
wt minen last heeft geholpen, ende hi dede des amiraels tanden ende 
baert in aliames lancken om wel bewaert te sijn, ende die sijn alia- 
mes hier wt gesneden te bourdeus, siet die wonde die hem daeraf 
hleuen is ende mijn ‚x. ridders ende noch een man. Astermant ghe- 
heeten, waren deerlic verslagen, ay lacen ick mach wel beclagen 
der deerliker moort. O here dit dede Gheeraert ende hertoghe Gu- 
bewaert met .v.c, mannen ende ic ende aliames mijn neue worden 
gheuanghen ende def67?Jse ioncfrouwe die de dochter is vanden 
amyrael Gaudijs, doen seyde dumaels van beyeren. Hier is groote 
verraderie geschiet, god moet alle verraders schenden, want si 
weten so veel quader keeren, doen seyde coninc karel. Nv hoort 
mijn heeren genoten, ic en wil mi hieraen niet besondigen, ic gheef 
hugen in uwen handen, iugeert hem oft hi steruen sal oft niet. Doen 
ghingen die heren te rade, ende hertoge Griffoen stont op ende 
seyde. Ghi heeren dat hughe verslagen heeft Charloten ende niet 
volbracht en heeft zijn bootsehap, daerom gheuet reden genoech 
dat hy sal steruen, dese woorden behaechden Dumaels van beyeren 
niet ende seyde Ghi heren hoort een woort na mi, waert met huyghe 
wel vergaen, ende dat hi waer in sinen state so soude hy met ons 
te rade gaen ende weser een vanden ghenoten, daerom en mogen 

wy geen genoot verordelen dan met een volle bancke die wy nv 
niet en hebben, ende. desen woorden volchde Ogier van dene- 
mercken, Hertoghe Salomon ende meer andere, ende mettien lieten 
si haren raet staen. Doe se karel sach comen vraechde hi oft den 
__s raet ghesloten was, doen seyde dumaels van beyeren, men mach 
gheen ghenoot verordelen sonder die volle banc, doen seyde die 
coninc karel, dats wel ghedaen, maer huge heeft mijnen son ver= 
slagen, ende hi heeft mi crancke soene ghedaen, hierom iugeert 
huyghen dat ghi daer eere ende gheen schande af en cryget, doen 

10 ghinghen die heeren weder te rade, doe seyde hertoge alorijs. Ghi 
heren ghi weet wel dat huge zijn bootschap niet en heeft ghedaen, 
want hy dat niet betogen en can daerom sal hy worden ghehanghen, 
doen seyden sommighe vanden rade als Guwijner ende Alorijs ende 
[68°] hertoghe griffoen, ende Tybaut van aspermonde, na> die or- 

15 conde die hier ghedaen is, so volghen wy v,‚ ende dese vijf heren 
verwesen hugen ter doot, doe stont op Dumaels van beyeren ende 
seyde. Soumen huyghe hanghen dat waer iammer ende schande. 
Men mach openbaerlijc mercken die wonde die si hebben ghesne- 
den in aliames lancken als hem ghenomen wert tanden ende baert. 
so Ende dese ioncfrouwe was des ammyraels dochter, doen seyde Die- 
_derick van ardennen, die dat wil verstaen, so is aliames ghenomen 
daer huge om ghesonden was, so waert ooc onrecht soudemen huy- 
gen ter doot veroordelen, dat en salmen met rechte nyet doen, dat 

is waer seyde hertoghe Salomon ende die aertbisschop van Riemen 
2; die volchdens oock, ende Ogier van denemercken, ende ridtsaert 
dye vrye, dese ses ghenoten wijsden hughen los ende vrij, ende die 
ander vijf ghenoten wilden hem verslaen, want si seyden al had 
alyames wonden onlfaen het waer onsekere wie dat hadde ghedaen, 
ende soudemen dat op gheraert legghen dat waer oock quaet, doen 

so seyde Dumaels van beyeren. Ghi heeren men moet eenen anderen 
raet ondersoecken wij willen beyden tot nae der noenen dan sullen 
wi weder te rade ghaen. Dien raet die was den sommighen leedt, 
dat si daer weder comen souden, doen sach se coninc karel weder 
vanden rade comen ende hi seyde Ghy heeren hebdi uwen raet 
ss ghenomen met malcanderen oft huyghe sal steruen oft quijt gaen. 
Maer hoe dattet vergaen is seyde coninc karel. Hughe heeft mi 
crancke soene ghedaen. [68°] Doe sprac weder die getrouwe heere 
dumaels van beyeren. O heere tot achter noenen hebben wi onsen 


Ei 


di 


ke | 


30 


95 


80 


raet vertrocken, ende karel en wilde daer niet teghen. Doe gincmen 
ter maeltijt blasen ende elc quam ter tafelen eten ende drincken, 
ende dier wilen waren huge, alyamcs ende claramonde gebonden 
aen eenen stijle al vaste dat si niet ontgaen en conden, ende Clara- 
monde dye weende seer, doe seyde huge, o lief weest tevreden 
ende stilt v doch om gods wille, doe seyde Claramonde Ick mach 
wel droeue sijn, ghi seyde men soude ons groote eere doen in v 
lant ende wi enquamen ter geender plaetsen daermen ons aldus- 
danigen last aendede ende men wilt ons hier ong leuen benemen 
ende doen ons quader doot steruen. 


Hoe hughe aliames ende Claramonde hem gauen tot god 
ende riepen hem aen om troost. 


ALs si so vast gebonden stonden ende wisten ghenen troost 
so,seyde aliames de grijse. O hughe laet ons doch god almachtich 
aenroepen dat hi ons wil verlossen wt desen last. Doe vielen si 
ghelijc op haer knyen biddende gode ende al haren troost aen hem 
stellende ende si baden ontfermhertelijc om gracie ende om haer 
goet rechte te honden, dese iammerlike clachden hoorde coninck 
abroen daer hi te moyna op sijn slodt was ende hi vermaendet sinen 
mannen ende edelen seggende Ghi heren hughe is nv in grooter 
noot ic wil hem helpen ende verlossen daerom wensce ic mi te 
bourdeus in die stat met hondert dusent mijnre mannen Ende hi 
was daer so ghef[69°. S]ringe als hi die woorden ghesproken had 
met al sinen mannen. Ende doen quam coninc abroen in die sale 
daer coninc karel sadt ende adt, ende huyghe kende terstont abroene 
ende hi seydet Alyames ende Claramonde. Ende coninc abroen quam 
so na bi oninc karel gegaen dat hi coninc karels hoet van sinen 
hoofde stack. Doen seide coninc karel met grammen woorden. Dit 
corte naenken comt so na ons ghegaen. Doe seyde coninc abroen, 
ic ben een naenken als v vader puppijn was, al sidi groot ghewassen 
wildi daerom te beter sijn. Doe dede coninc abroen doer ooc een 
tafel stellen die was van goude, ende die schragen van siluer. Ende 
op de tafel stelde hi den gulden nap eenen yuoren horen ende den 
costelijcken halsberch die so meesterlijc ghewracht was. Ende doe 
dede hi ontbinden hughe, alyames ende claramonde ende hi settese 
bi hem aen sijn tafel. Doe seyde abroen. O karel wie heeft huge 

hier gheuangen in sijns. selfs Jant. Doen dit dumaels van beyeren 
_hoerde, so stont ki op ende seyde. Heere tis gheleden eenen lan- 
ghen tijt dat hughe versloech karels sone, ende daerom sant hem 
mijn hefe te Babilonien to en amyrael Gaudijs om sinen baert ende 
_s vier ach erste tamtden wt sinen mont ende dat hi dootslaen soude 
den groatsten man die aen des amiraels tafel stont, hadde hi nv 
gebracht den baert ende ‘tanden tot karel, hi soude hem alle saken 
vergheuen hebben Nv is hi geuangen ende men wil hem hangen, 
wi hebben daerom menigen raet gehouden, ende na dem eten sullen 
…o wi weder te rade gaen. Doen seyde coninc abroen wat-wildi raden, 
ic was te Babilonien doen Hughe sijn bootscap dede aen den amirael 
_gandijs ende sloech doot den groten coninc van Anapele ende hi 
custe daer dit [692] schoone wijf daerom sal hi sijn lijf behouden. 
Ende huge had des amyraels baert ende tanden ende die had ick 
15 ghedaen in alyames lancken tusschen vel ende vleesch om datse 
wel bewaert souden sijn. Maer gheraert ende Gubewaert sijn wijfs 
vader verrieden hem buten die abdye van Cloengy int bosch daer si 
hem belaecht hadden met .v.c. mannen, daer werden verslagen sijn 
‚x. edel ridders ende die sarasijn Astermant die nv kerstèn was, 
20 ende was geweest die speelman vanden amirael Gaudijs, ende si 
namen Alyames, ende sneden hem wt sijn lancken den baert ende 
tanden die coninc Abroen eyschte van Gheeraert die een cofferken 
bracht daer abroen den baert ende tanden wt nam ende lietse hem 
allen sien die in de sale waren. Doen seyde coninck Karel ende hi 
ss loech, dat is eenen baert, maer wi weet wie hem droech. Doen 
seyde coninck abroen, dye amirael Gaudijs heeft hem ghedraghen 
in oorconde van alle mijnen mannen die te babilonien bi hem waren. 
Ende wilt hier yemant teghen segghen huighe sals campe nemen 
ende salt hem doen bekennen vor v allen, ende ick sal selue comen 
so teghen hem met minen mannen. Doen seyde Dumaels van beyeren. 
Ghy heren nv hebdi wel verstaen hoe dat Gheeraert sinen broeder 
Hughen verraden heeft. | 


Hoe die heeren te rade ghinghen om vonnisse te gheuen 
ouer den gheuen die misdaen soude hebben. 


86 [70.8 statt S ij} * ALs coninc karel dit al verstaen had van 
coninc Abroen so seyde karel. Ghi heren laet ons gaen eeten ende 
Huyge, | 6 

na den eten se gaet wederte rade ende hem doet recht ende iusticie 
die misdaen heeft. Doe seyde Dumaels van beieren, wie en sijn 
hier niet ghecomen om eten noch om den wijn te drincken, mer om 
recht te doen ouer hem diet verdient heeft, ende hi seyde ooc. 
6 Heere suldi goet recht doen ende een rechtueerdich keyser sijn so 
doet Gheeraert vanghen, ende sijn wijfs vader hertoghe Gubewaert. 
Ende coninc karel dede also ende hi swoer dat hijse soude doen 
hanghen ende seyde. Ghi heren gaet tesamen te rade ende iugeert 
ende wijset tvonnisse ouer dese ij. die grotelic misdaen hebhen 
10 want ic salse doen hangen [70°] Doe stonden die heeren op ende 
__gingen terade. Doe seyde dumaels van beyeren. Ghi heren nv hebt 
ghy alte wel verstaen hoe die saken van hugen sijn vergaen ende 
dat hi zijn bootschap had ghedaen, ende hoe dat hi verraden heeft 
ghewecst, ende hadt die abt van Cloengi gedaen si hadden daer al 
15 doot gebleuen Die dit al wel mercken wil so hebben sí karel Juttel 
eeren gedaen die dese moort hebben volbracht, ende hielden ooe 
gheuangen Hughen, alyames ende Claramonde. So seg ick voor 
recht datmen niemant sparen en sal die desen moort hebben helpen 
doen, ende men salse geuen inden handen van coninc abroen om _ 
20 daer mede sinen wille te doen. Als dit die heeren hoorden so sey= 
den si eenpaerlic, wi alle die hier sijn volgen v in dit Ende so sijn 
si comen voor coninc karel, ende dumaels van beyeren seyde. Heer 
coninc na dat wi wel verstaen hebhen so had huge sijn bootscap 
ghedaen die ghi hem beuolen hadt, ende had hi ongeuangen geble- 
es uen hi soude v die tanden ende baert gegheuen hebben. Merom die 
ouerdaet die hem ghedaen was, so wijsen wi voor recht datmen 
niemant sparen en sal die bi dese moordact hebben geweest ende 
dat mense coninc Abroen ouer geuen sal sinen wille daermete te 
doen om dat hi van alle dingen die kennisse gheseyt heeft. Doe 
so seyde karel tot abroen. Here doet met ten moordenaers uwen wille. 
Doen seyde abroen. Ic en sal niemant groten last doen, mer ic 
wille die moordenaers buten Bourdeus aen die galge hebben. Tere 
stont quam daer een scherpe windeken die de moordenaers ver- 
uoerde aen die galge sonder eenich gheruchte Als dat nv gedaen 
35 was so seyde coninc karel Laet ons met vreden gaen eten. Ende 
daer werden de [71°] tafelen bereyt ende die coninck ghinc eten 
ende drincken met al den heeren daer menigherley spijse gebracht 
was. Doen was abroen ooc aen sijn gulden tafel geseten ende hi 


- 


1 


ken) 


Ls) 
GC 


83 


sloech een Crüf& ouer den nap, ende hi spranc vol wijns, ende hi 
gaf hem kaerlen die meênde te drincken, mer den wijn ontsanc hem 
tot inden gromt. Doe seyde karel. Dit dunct mi zijn eenen betouer- 
den wijn, ende hi gaf den nap Dumaels van beyeren die dranc van 
den goedén wijn ende seyde, ic heb god danc gedroncken Ende 
niëthant van conitte käréls heren en conden daer meer af drincken 
ende si gältef eoninc Abroen die nap wedér. Doe seyde abroen Ic 
vinde hier eenen g0öâeft rechtueerdigen man dat íe dumaels van 
beyeren daerom loech Ogier dat sijn oom die beste man was van 
alle karels mannen die in sijn palleys warên, Doen gaf Abroen den 
cop Hugen in sijn hant ende hi dranck daerwt den goeden wijn, 
ende na hem droncken Aliames ende Claramonde ende al abroens 
mannen. Daer nae seyde Âbroen tot hughen. O hughe nv gheef ick 
v al mijne rijcheyt, alle wenschen Suïdi voortaen hebben in v ge- 
welt, ende als ghi wilt suldi varen ouer zee ende als ghy wilt suld 
te Bourdeus in v stadt weder sijn, ende ghy sult sijn daer ghy be- 
gheert ende niemant en salt v benemen, die suldi al van god hebben 
als ghi wilt ende gheuet alyames dit lant van bourdeus daeraf hi v 
leenman sijn sal, ende abroen seyde. O mijn vrient huge ghi sult 
ooc ghewinnen aen Claramonde twee knapelijn kinderen, daer nae- 
mals af comen sullen coninghen ende heren van Jherusalem want 
vanden eersten sal comen een gheslachte dat heeten sal vanden 
swane waeraf naemaels descenderen sullen twee Coninghen van 
[74P] Jherusalem. Aldus hughe so beueelick v Claramonde tot gode 


s ende blijft ghesont. ie keer weder tot bulgherie, ende coemt na mi 


ende ontfanct v goet. Ende ghi sult ontfangen van god al dat mi 
onderdanich is, want ic sal van aertrijcke scheyden ende varen in 
den hemele daer god almachtich is in der glorien. Doe nam coninc 
abroen vriendelic oorlof aen coninck karel, ende aen hem allen die 


so int hof waren Ende hy cust hughen aen sijne wanghen, ende hi ver- 


track weder van daer hi comen was. Ende daerna heeft hughe alia- 
mes dat lant vou bourdeus ouer ghegeuen, ende doen nam huge 
oorlot ende hi is haestelijc coninc abroen gheuolcht met Claramonde, 
ende hi quam cortelinghe ter plaetsen daer hi al dat goet ontfinck 


35 van coninck abroen daer hughe noch langhe leefde god danckende 


van al sijn weldaden die hi hem verleent had, ende hi sterf hier na 
in een duechdelic leuen. Jhesus Christus marien son, warachtich 


god ende mensche wil ons allen verleenen sijn godlike gracie dat 
% 

wi hier in dit verganclijc leuen also sijn heylighe gheboden ende 
sinen godlijcken wille also volbrenghen moghen, dat sijn bittere 
passie, sijn dierbaer precioos bloet, sijn alder bitterste doot aen 
ons arme sondaren inder eewicheyt niet verloren en blijue. Ainen. 


Geprint Tantwerpen in die camer strate Inden gulden Eenhoren 
Bi my Willem Voorsterman. [72°] * [72] * 

SCHLUSZBEMERKUNG DES HERAUSGEBERS. 


Das vorstehende volksbuch ist ein diplomatisch treuer abdruck 
des textes nach dem exemplare der k. k. hofbibliothek in Wien, das 
ich in meiner akademischen abhandlung „über die beiden wieder- 
aufgefundenen niederländischen volksbücher von der königin Si- 
bille und von Huon ven Bordeaux‘ Cim Sten bande der denkschrif- 
ten der philologisch historischen classe der k. akademie der wis- 
_senschaften, auch besonders abgedruckt, Wien, 1857. in 4®°) ge- 
nau beschrieben habe und auf welche ich hiemit verweise. 

Die stellen, welche im originaldrucke einen holzschnitt ent 
halten, sind hier durch * bezeichnet. 

Den dort fehlenden titel habe ich nach dem von Jonckbloet 
(Geschiedenis der middennederlandsche dichtkunst. Amsterdam, 
1854. 8°. 3, 589) angeführten, auf der königl., bibliothek zu Haag 
befindlichen späteren, zu Amsterdam um 1644 Genee exem- 
_plare ergänzt. 
| Da mir seit dem erscheinen meiner erwähnten abhandlung 
über die sage von Huon weder durch fremde noch durch eigene 
forschung neue materialien oder resultate bekannt geworden sind, 
so mub ich mich begnügen, auf das früher darüber beigebrachte 
zu verweisen. 

Der vorliegende wiederabdruck ist aber wohl dadurch ge- 
rechtfertigt, daf, abgesehen von der groBen seltenheit des nie- 
derländischen volksbuches, wovon nur die beiden erwähnten exem- 
plare bisher aufgefunden worden sind, kein deutsches davon 
existiert. | 


INHALTSÛÜBERSICHT. 


Een schoone historie van Huyge van Bourdeus. Noyt wonderlijcker, 
noch onghehoorder avontueren, dan die bij Huyghen voorschreven ge- 
schiet ende gebeurt zijn. En met schoone figueren veroiert. Geprint 
T'Antwerpen in die camer strate in den gulden eenhoren bij Willem Vor- 


sterman . … … be OO ee ° . 
Die prologhe . î . 8 Bn ú ie ê 
Hier volghet die na hrnbens” NE: , , ë 
Hoe die groote Coninc Karel open hof hielt voor sijn- heeren vrien- 

den, ridderschap ende dienaers n . k é 
Hoe Charlot eönine van vrancrije wert ahedrdont ênds ghesalft Aa 


Hoe hughe des conines brieuen ontfinck . . 
Hoe Hughe ende ghieeraert met haer gheselschap na Parijs quamèn 
daer eì besprongen worden van den vyanden . ë : ‘ ' ° 
Hoe hughe ende amorijs teghen maloanderen campten daer atnorijs 


verslaghen bleeft . en zin 4 SN Ee : 
Hoe hughe ghebannen wert et al kortennie: ende hoe hi wten 
lande reedt $ e ° . ' ° . . 
Hoe coninc karel Hughen belaste at ui doen moeste ende vol- 
brengben ee EN n 


Hoe hughe te roomen hem biechte taehen den A . . ' 
Hoe heer Hughe met sinen ridders ende hiken ende ander vole 
teschepe ghine . .… 5 ° : 
Hoe coninc Abroen EO die gauen van te doen dat hi wilde : 
Hoe coninc Abroen met Hughen sprack in dat groote foreeste . . 


Hoe hughe oorlof nam aen coninc Abroeni Ë Od Oc 
Hoe die saryant den conine nde datter kerstenen int lant ghe- 
oomen waren . À . . . . . ° . . 


Hoe hughe op eenen ineke toren liep ende blies sinen horen als 
‘hem Oydom die valsche verlochende kersten vanghen ende doden wilde . 
Hoe hughe voor Dunalster quam ende sloech aen dat gulden becken 


_ dat aen der linden hinck voor dat casteel Et é / Fi 8 


Hoe die ruese Dagayant verslagen was van huge metter hulpen van 
sijnre nichten des ruesens wijf ee OH te ok sk 
Hoe dat Aliames Gherijn ende die thion ridders quamen onder die 
linde ende sloeghen ooc op dat gulden becken om bi Hughen te comen 

Hoe hughe binnen Babilonien alleen quam ghereden totten amirael 
Hoe hughe nn was ende wert ghebracht voor den amírael 


Gaudijs hd ___ ® hd e e . 
Hoe hughe inden kereker badt do den hes om sijn eagen zld 
hulpe ee B OA rn ee Oe. 8 Ee 


Hoe ende wat Claramunde ende Huge te samen breken 
Hoe hugens gesellen ende sijn nichte grote clachten deden dae si 
op een slot te dunnalster waren . 5 . . 
Hoe Gherijn ende thien ridders int Senne orda dhoaet e 
Hoe Olaramonde haren neue seyde hoe si den kersten een iaer lanck 
onderhouden hadde . n e 
Hoe Olgramonde haren neue Tryakel badt dat hi wilde doch siehe 
Hoe Agayants broeder die Coninc van Tartarien te babilonien quam, 
daer hem dye amirael feestelijcken ontfinck . bea ol 
Hoe die Amirael sprack met Tryakel sinen neue hem raeta vra- 
ghende hoement beste metten. campe maken soude ende wie dien best 
soudeslaen . ee | 
Hoe hughe campte ienkan den groots rijcken cas machtighen co- 
nine Agapaert . . . 
| Hee haghe kuielde voor ‘Coninck iben ade dacia van ‘zijnre 
viotorien die hi hem hadde deen hebben ende alle weldaden . à 
Hoe die donder ende bliksem ende den storm der zee in seadken 


sloech dat schip daer hughe in was, , eee 


Hoe Claramonde wech gheuoert wert van mannen te perde_ daer si 
naeckt opt lant stont . ee . . e e ® Ld 
Hoe Claramonde metten coniuo na palernen reedt …. 


Hoe maleproen badt den coninc abroen om dat hy hughen mochte 


helpen wt sijnen laste . ' ê , . . . 
__Hoe hughe ende dye speelman astermant dbs nae noire . ë 
Hoe hughe schaecte teghen coninck yuorijns dochter ende hoe hi 


datspel ghewan . … ° se À . . é 
Hoe coninck yuorijn raet vraechde aen Gherijn sinen dienaer, hoe 
hi weder erighen soude sijns broeders dochter . ' ' . . 
Hoe hughe versloech den groten conine Sorberijn aide noch eenen 
ridder van palernen . : 
Hoe alyames, gherijn, ad die ridders Vv, aak lanck hughen oak: 
ten op die zee. . ° . . . . . 


Hoe Aliames Gherijn ende dye .x. ridders Oatinonden na hughe 
vraechden, ende hoe si in onmacht viel alsmen huge noemde . . . 


Hoe goninok yuorijn wilde den speelmen doen hänghen om dat hi 


hughen int landt ghebracht hadde . A ie nà 5 . 
Hoe die heren van bourdeus ke wt seynden om Hughen ha- 
ren rechten here te soecken . ò . . . 
Hoe Claramonde ende Astermandt te Romen van den bisscop ghe- 
doopt worden. … ‚ … Ode OR Oe er 

seite 
Hoe hughe een bode seynde aen sinen broeder Gheraert, dat hi bi | 
hem comen soude in die abdie sinte Peeters te Cloengi .… p . 75 
Hoe hughe aliames ende Claramonde hem gauen tot god aide rie- 
pen hem aen om troost - é . . ô ei é 80. 
Hoe die heeren te zalk ghinghen © om vonnisse te ehsna ouer den Kk, 
gheuen die misdaen soude hebben . : be dk en : . 8 

